
I, SIGNORA PALOMBA 


aton!, acest adevărat înțelept, a spus nu știu unde că 
toată viaţa s-a căit de trei lucruri: întii că și-a încredințat taina unei 
femei, al doilea că și-a petrecut o zi întreagă fără să facă nimic, al treilea 
că a mers pe mare, cînd putea s-o ia pe un drum mai sănătos și mai sigur. 
Cele două dintii păreri de rău ale lui Caton le las cui o vrea să și le ia asu- 
pră-și; e bine sa fii prevăzător și să nu te pui rău cu cea mai gingașă 
jumătate a neamului omenesc — iar de lene, nu oricine poate vorbi de 
rău; dar cea de-a treia zicală ar trebui să fie scrisă cu litere de aur pe 
puntea tuturor corăbiilor, ca o instiintare pentru neprevăzători. Fără a 
mă gindi la ea, m-am imbareat adeseori; învăţăm tot atit de puţin din 
patania altora ca și dintr-a noastră. Dar, cum ieseam din port, pe dată 
îmi revenea memoria; şi de cite ori, pe mare ori aiurea, n-am simţit, 
dar prea tirziu, că eu nu eram un Caton!... 

Într-o zi, mai ales, (mi-aduc aminte și acum) am dat cu totul dreptate 
înțelepciunii bătrinului roman. Plecasem din Salerno în plin soare, dar 
abia ieșisem in larg că o furtună trecătoare ne surprinse și ne împinse 
către Amalfi cu o iuteala pe care nu o dorisem de loc. Într-o clipă, văzui 
echipajul pălind, gesticulind, strigind, înjurind, plingind, rugindu-se... 
apoi nu mai văzui nimic. Bătut de vint si ploaie, muiat pina la os, stă- 
team întins în fundul bărcii, cu ochii închiși si cu inima pierită, uitind 
cu totul că făceam o călătorie de plăcere, cind o zgiltiire bruscă mă făcu 


1 Caton — cenzor roman, vestit pentru talentul său oratoric şi pentru austeritatea princi- 
piilor sale. (n.t.) 

să-mi vin in fire si mă simţii apucat de o mina zdravănă. Deasupra mea, 
ţinindu-mă de umeri, era stăpinul bărcii, cu aerul vesel, cu privirea 
inflacarata. 

— Curaj, excelență — imi strigă el, ridicindu-mă de jos — barca 
a ajuns la tarm; sintem la Amalfi. Sus! O masă bună are să vă puna pe 
picioare; furtuna a trecut, deseară mergem la Sorrento! 

leşii din barcă mai leoarcă de apă decit Ulise după naufragiul său si, 
ca si el, gata să sărut pămintul care nu se clătina. In fata mea erau cei 
patru marinari, cu lopata pe umăr, gata să mă insofeasca in alai pînă la 
hanul „Lunei“, care se zărea pe înălţime. Zidurile lui varuite sclipeau 
în bătaia soarelui, ca zăpada pe munţi. Îmi urmai alaiul, dar nu mindru 
ca un învingător; urcai trist şi încet o scară care nu se mai termina, 
privind valurile ce se sfărimau de țărm, furioase parcă fiindcă ne lasasera 
să scăpăm. Intrai in fine în osterie! ; se făcuse amiază; totul dormea, pina 
şi bucătăria era pustie; in întimpinarea mea nu se ivi decit o familie 
de pui pirpirii care, atunci cind mă apropiai, începură să fipe ca gistele 
Capitoliului. Trecui prin ceata lor speriată, refugiindu-ma pe o terasa 
în arcade, scăldată în soare; aci pusei mina pe un scaun pe care încălecai 
și rezemîndu-mi braţele şi capul de speteaza lui, începui, nu să mă gin- 
desc, ci si mă usuc, in timp ce casa, și orașul, și marea, și cerul chiar 
continuau să danseze în jurul meu. 

Ma pierdusem în visări, cind hangita veni spre mine, tirindu-si 
papucii, măreaţă ca o regină. Cine a vizitat Amalfi nu va uita niciodată 
pe mătăhăloasa si maiestuoasa Palomba, 

— Ce doreşte excelența voastră? imi spuse ea cu glasul mai acru 
ca de obicei; și dindu-și singură si răspunsul: Sa prinziti, e cu neputinţă: 
pescarii n-au ieșit în larg pe timpul ăsta nenorocit, n-avem pește. 

— Signora—ti raspunsei fara să ridic capul—da-mi ce-i vrea: O supă, 
macaroane, n-are a face; am mai multă nevoie de soare decit de mincare. 

Măreaţa Palomba mă privi cu o mirare plină de milă: 

— lertati-ma, excelenţă — îmi zise — după cartea cea roşie? care 
vă iese din buzunar, vă luasem drept englez. De cind cartea asta bleste- 
mată, care spune tot, a recomandat peștele de la Amalfi, nici un milord 
nu vrea să mai prinzească altfel decit cum ii poruncește hirtoaga asta. 
Dar, fiindcă sinteti om cu judecată, o să facem tot ce-om putea ca să va 
fim pe plac. Aveţi doar puţină răbdare. 

Şi pe loc, inimoasa femeie, prinzind din treacăt doi pui care piuiau 
pe lingă mine, le reteză gitul fără să-mi fi lăsat timp să mă impotrivesc 
la acest omor, la care eram părtaş; apoi, asezindu-se lingă mine. incepu 
să jumulească cele două victime, cu sîngele rece al unei inimi mari. 


1 Osterie — ospătărie, cîrciumă (in limba italiană în text). in.t.) 
2 Ghidul. (n.t.) 


— Signore — zise ea după o clipă — catedrala este deschisă, toți 
străinii se duc s-o admire inainte de masă. 

Drept orice răspuns, suspinai. 

— Excelenţă — adăugă măreaţa Palomba, pe care desigur o stinje- 
neam în pregătirile sale culinare — n-aţi vizitat drumul cel nou ce :duce 
la Salerno! E o privelişte minunată spre mare si spre insule. 

„Vai — gindii — ar fi trebuit să iau drumul ăsta azi dimineaţă 
chiar, și în trăsură“, și nu raspunsei. 

— Excelenţă — zise cu glasul mai ridicat hangita, hotărită să scape 
de mine — azi e bilei. Priveliște frumoasă, costume frumoase! Si niște 
negustorese așa de bune de gură | Şi ce portocale! Capeţi 12 de un carlin} | 

Osteneală zadarnică: nu m- aş fi sculat nici pentru regina Neapolelui 
în persoană! 

— Hei! — strigă gazda, pierzindu-si răbdarea — sinteti mai adormit 
decît Perlino cînd inghitea licoarea de aur. 

— Care Perlino? Ce Perlino? murmurai, deschizind cu greu un ochi. 

— Care Perlino? spuse din nou Palomba. Oare sint doi in poveste? 
Și cînd nu găsești nici un copil de patru ani să nu-i cunoască istoriile, 
tocmai un om așa de învăţat ca excelența voastră se poate să nu le ştie? 

— Povestește-mi istoria lui Perlino, buna mea Palomba; sint numai 
urechi. 

Buna femeie începu, cu seriozitatea unei matroane romane. Povestea 
era frumoasă ; cronologia cam lăsa de dorit poate, dar în această povestire 
mișcătoare, inteleapta Palomba dovedea o cunoaștere atit de desăvirșită 
a lucrurilor și a oamenilor, că încet-încet îmi ridicai capul și, atintindu-mi 
privirea spre ea, care nu mă mai privea, ascultai cu luare-aminte cele 
ce urmează: 


II, VIOLETA 


Dacă e să dăm crezare batrinilor, Paestum n-ar fi fost totdeauna ce 
este azi. Acum nu mai sînt, spun pescarii, decit trei ruine vechi, unde 
nu găsești decit friguri, bivoli şi englezi; altădată a fost un oraş mare, 


1 Monedă veche italiană. (n.t.) 

cu norod mult. E foarte de mult de atunci, cum s-ar zice pe vremea patriar- 
hilor, cînd tot ţinutul era in mina păginilor greci, de le zic unii sarazini. 

În vremea aceea, era la Paestum un negutator, bun ca pîinea caldă, 
plăcut ca mierea, bogat ca marea. li zicea Cecco; era văduv și n-avea 
decît o fată la care tinea ca la ochii din cap. Violeta — asa o chema 
pe copila asta scumpă — era albă ca laptele și rumenă ca fraga. Avea 
părul lung și negru, ochii mai albaștri ca seninul cerului, obrajii catife- 
lati ca o aripă de fluture și o alunita chiar în colțul gurii. Mai puneţi 
și o istefime de drăcușor, gingășia unei Magdalene, trup de Venera si 
degete de zină și o să intelegeti că — tineri si bătrini — nu puteau să nu 
o iubească de cum o zăreau. 

Cind Violeta implini 15 ani, Cecco gîndi s-o mărite. Mare grijă 
pe capul lui! Portocalul — cugeta el — isi deschide floarea fără să știe 
cine are s-o culeagă; un tată aduce pe lume o fata șio îngrijește ani de 
zile ca pe lumina ochilor, pentru ca, într-o bună zi, un necunoscut să-i 
fure comoara, fără să-i spună barem „mulțumesc“. Unde să găsești un 
sot pe potriva Violetei mele? N-are a face, e destul de bogată ca să-și 
aleagă pe cel ce i-o plăcea; frumoasă și gingașă cum e ea, ar imblinzi și 
un tigru, dacă și-ar pune mintea. 

Așadar, bunul Cecco încerca adeseori cu dibăcie să vorbească despre 
căsătoria fiicei lui; însă parcă vorbea în pustiu! Cum atingea coarda asta, 
Violeta lăsa nasul în jos și se plingea că o doare capul; bietul tată, mai 
zăpăcit ca un călugăr care-și pierde şirul în mijlocul predicii, schimba 
îndată vorba și scotea din buzunar vreun dar pe care-l ţinea oricînd la 
îndemină: cite un inel, mătănii (de pret), vreun degetar de aur; Violeta 
îl săruta și zimbetul se ivea iar, ca soarele după ploaie. 

Într-o zi, cînd Cecco, mai siret ca altădată, începuse de unde ispră- 
vea de obicei şi cum Violeta avea in mina un colier așa de frumos, incit 
cu greu mai putea să se întristeze, bătrinul dete un nou atac. 

— O, dragostea si bucuria inimii mele — îi zicea el, mingiind-o — 
toiagul bătrineţelor mele, cununa părului meu alb, n-am să ajung y niciodată 
ceasul cînd să-mi spună si mie cineva „tată-mare”? Nu simţi că îmbătri- 
nesc? Barba imi încărunţeşte și-mi spune in fiecare zi că e timpul să-ți 
alegi un sprijin. De ce să nu faci si tu ca toate femeile? Le vezi murind 
din asta? Ce e un soţ? O pasăre în colivie, care cîntă oricum vrei tu. Dacă 
biata maică-ta ar mai trai, ti-ar spune că niciodată n-a plins ca să i se 
împiinească voia; totdeauna a fost regină gi împărăteasă în casă. Nu 
indrazneam nici să suflu în fața ei, tot ca și în fata ta, si nu mă pot min- 
dri nici acum cu libertatea mea. 

— Tată — zise Violeta luindu-l de barbie -- tu eşti stăpinul. tu 
poruncesti. Hotărăşte tu care va fi mirele meu, alege tu singur. Am să 
mă mărit cînd vei vrea si cu cine vei vrea tu. Nu-ţi cer decit un singur lucru. 


— Orice-ar fi, primesc! strigă Cecco, incintat de cumintenia asta 
cu care nu prea era invatat. 

— Ei bine, tată, tot ce doresc e ca soţul pe care mi-l vei da să nu 
semene a ciine. 

— Poftim, ce idee de fetiță mică! strigă negustorul, strălucind de 
bucurie. Bine-a spus cine-a spus că frumuseţea și nebunia merg de multe 
ori mină in mînă. Dacă n-ai semăna aidoma la minte cu maică-ta, ai 
spune asemenea prostii? Crezi tu căun om cu scaun la cap, ca mine, ar fi 
atit de găgăuţă să-și ia un ginere cu chip de ciine? Fii liniştită, am să-ţi 
aleg, adică mai degrabă, ai să-ţi alegi pe cel mai frumos și mai plăcut 
dintre bărbaţi. De-ar fi să vrei un print, sint destul de bogat ca să ţi-l 
cumpăr, 

Peste cîteva zile, era masă mare la Cecco; poltise toată floarea tine- 
retului de la 20 de leghe în jur. Masa a fost minunată; se mîncă mult, 
se bau si mai mult; fiecare se simţea la largul său și ce-avea în inimă, 
avea si pe buze. După ce dulciurile fură aduse, Cecco se trase într-un 
colt si, luînd pe Violeta pe genunchi, îi spuse incetisor: 

— Scumpa mea copilă, ia uită-mi-te la tînărul ăsta frumos, cu ochi 
albaștri, care are cărare la mijloc. Crezi că o femeie ar fi nenorocită 
lingă un heruvim ca ăsta? 

— Nici nu te gîndi, tată — zise Violeta rizind — parcă e un ogar. 

— E drept — strigă bunul Cecco — curat cap de ogar! Unde mi-erau 
ochii de n-am văzut asta? Dar ăst căpitan frumos, cu părul tuns scurt, 
cu gulerul strins bine, ochios și cu pieptul bombat — ăsta bărbat, ce zici? 

— Tată, seamănă cu un buldog; mi-ar fi tot teamă si nu mă muște, 

— De fapt, seamănă cu un buldog — răspunse Cecco suspinind. 
Să-l lăsăm atunci. Poate ţi-ar plăcea mai degrabă cineva mai serios și 
mai copt. Dacă femeile ar ști să aleagă, n-ar lua niciodată un bărbat 
care să n-aibă 40 de ani. Pină la virsta asta nu găseşti decit ingimfati, 
cărora le place doar să li se caute în coarne; numai după 40 de ani un 
bărbat este într-adevăr copt ca să iubească și să se supună. Ce zici de 
consilierul acela de tribunal, care vorbeşte asa de frumos si se ascultă 
vorbind? Cam începe să încărunţească, dar ce-are a face? Parcă cu păr 
cărunt ești mai înţelept decit cu păr negru! 

— Tată, nu te ţii de vorbă. Vezi doar bine că domnul ăsta, cu ochii 
lui roșii si cu cirliontiialbi și creji pe la urechi, are mutră de cățeluş. 

Cu toţi oaspeţii fu la fel, unul nu scăpă de limba ascuţită a Violetei. 
Ba unul, care suspina tremurind, semăna cu un ciine turcesc; ba altul, 
cu par lung și negru și ochii mîngiioși, avea chip de ciine spaniol; nimeni 
nu fu cruțat. Adevărat că se zice că nu e nici unul dintre dumneavoastră, 
bărbaţii, să n-aibă aerul de cîine, dacă îi pui mîna sub nas și-i acoperi 
gura și bărbia; asta trebuie s-o știți și dumneavoastră, domnii ăștia, 


13 


care sinteti toți invatati, că zice-se că veniţi să rascoliti pietrele Italiei 
noastre ca să cereţi de la morţii nostri înțelepciune — care, după părerea 
mea, nu prea pare să fie o marfă obişnuită in tara dumneavoastră, 

„Violeta e prea isteaţă — gindi Cecco — cu vorba bună nu o s-o scot 
niciodată la capăt cu ea.“ 

$i de aceea, se minie foc; o făcu nerecunoscătoare, cap sec, fată de 
om prost si termină amenintind-o că are s-o închidă la mănăstire cite zile 
o avea. Violeta plinse; el i se aruncă la picioare, li ceru iertare şi-i făgă- 
dui că n-o să-i mai zică niciodată nimic. A dona zi se sculă fără să fi 

închis ochii, își sărută fata, îi mulţumi că n-are ochii roșii și aşteptă ca 
vintul prielnic, care invirteste moristile, să bată și înspre casa lui. 

De data aceasta nu gresea. Cu femeile se întimplă mai mult într-o 
oră decit cu bărbaţii in zece ani; pentru ele nu e scris niciodată: „Pe 
aici nu se trece.“ 


III. NAȘTEREA ȘI LOGODNA LUI PERLINO 


Într-o zi, cind in împrejurimi era bilei, Cecco își întrebă fata ce 
i-ar putea aduce să-i facă plăcere. 

— Tată — zise ea — dacă mă iubeşti, cumpără-mi o jumătate centaro 
de zahăr de Palermo și tot pe atita migdale dulci; mai pune 5—6 sticle 
de apă de flori, putin mosce și ambră, vreo 40 de perle, două safire, 
un pumn de granate si rubine, mai adu-mi douăzeci de gheme de beteala 
de aur, zece coti de catifea verde, o bucată de mătase roșie ca cireașa 
si mai ales nu uita un troc de zidar și-o mistrie de argint. 

Cine se minună de această toană? Negustorul; dar prea fusese sot 
bun ca să nu știe că mai repede termini cu femeile daca le asculti, decit 
dacă discuti; seara se întoarse acasă cu un catir încărcat zdravăn. Ce nu 
ar fi făcut pentru un zimbet al copilei lui? Îndată ce primi toate aceste 
daruri, Violeta se urcă în odaia ei si incepu să facă un aluat din zahăr 
si migdale, stropindu-l cu apă de trandafiri si de iasomie. Apoi, ca un 
olar sau ca un sculptor, frămîntă această pastă cu mistria de argint și 
modelă cel mai frumos tinerel ce s-a văzut vreodată. Îi făcu părul din 
beteala, ochii din safire, dinţii din perle, limba și buzele din rubine. 
După aceea, îl imbrăcă în catifea şi mătase și îi puse numele Perlino, 
fiindcă era alb și trandafiriu ca sideful perlelor. 

Cind își termină opera de artă, pe care o aşezase pe o masă, Violeta 
bitu din palme și începu să danseze in jurul lui Perlino; îi cinta cele 
mai drăgăstoase cîntece, îi spunea cuvintele cele mai dulci, îi trimitea 
sărutări, să încălzească o marmură; în zadar, păpuşa nu mișca. Violeta 
plingea de ciudă, cind îşi aduse aminte, tocmai atunci, că are de nasa 
o zînă. Care nasi, mai ales cind e zină, nu îndeplinește prima rugăminte 
pe care i-o faci? Şi așa, iată pe fetița noastră că se rugă și se rugă, pina ce 


naga ei o auzi de la 200 de leghe și se îndură de ea. Suflă doar 
o dată — zinelor nici nu le trebuie mai mult ca să facă minuni. 
Deodată, Perlino deschide un ochi, pe urmă pe amindoi; intoarce 
capul la dreapta, la stinga; pe urmă, strănută ca un om în carne 
şi oase. Apoi, în timp ce Violeta ridea şi plingea de bucurie, iată-mi-l pe 
Perlino că începe să umble pe masă, serios, cu pași mici, ca o văduvă 
bogată cind se intoarce de la biserică, sau ca un judecător cind urcă la 
tribunal. 

Mai bucuroasă decit dacă ar fi cistigat regatul Franţei la loterie, 
Violeta îl luă pe Perlino în braţe, îl sărută pe amindoi obrajii, îl așeză 
binisor pe pămint, apoi, prinzindu-si rochia cu amindouă miinile, începu 
să danseze in jurul lui, cintind: 


Dansează, dansează cu mine, 
Perlino, tu, sufletul meu! 
Dansează, dansează cu mine, 
De vrei să fii soțul meu; 
Dansează, dansează cu mine, 
Vei fi ca un rege, iar eu, 
Regind-oi [i pentru tine! 


În floarea virstei. azi, noi, iata, ne găsim. 
O, bucuria mea, să ne căsătorim. 

Să sărim și s-alergăm, 

Să dansăm şi să cîntăm, 

Viaţa toatd-asa va fi. 
De-ai să faci mereu ce doresc doar eu, 
Fericit vei fi, bărbăţelul meu! 
St zeii-n tării te vor pizmui. 


Dansează, dansează cu mine, 
Perlino, tu, sufletul meu! 
Dansează, dansează cu mine, 
De vrei să fii soțul meu ; 
Dansează, dansează cu mine, 
Vei fi ca un rege, iar eu, 
Regind-oi fi pentru tine! 


Cecco tocmai isi mai făcea o dată socoteala la mărfuri, căci i se 
părea greu să nu cîştige decit un milion de ducati pe an, cind auzi de la 
tejghea zgomotul de deasupra capului său. 


2 — E. Laboulaye — Basme 

— Per Bacco! exclamă el — colo sus se întimplă ceva ciudat; parcă 

s-ar certa cineva. 
, Urcă si împingind ușa, văzu cel mai frumos spectacol din lume. 
In fata fiicei lui, roșie de plăcere, era Amor in persoană; Amor in haine 
de catifea și de mătase. Tinind mîinile lui in mîinile micutei sale iubite, 
Perlino topaia cu amindouă picioarele deodată, dansa, dansa, de parca 
ar fi vrut să nu se mai oprească niciodată. 

Cum văzu pe autorul zilelor ei, Violeta ii făcu o plecăciune smerită 
şi prezentindu-i pe iubitul ei, îi zise: 

— Tată și stăpine al meu, mereu mi-ai spus că ai dori să mă vezi 
măritată. Ca să te ascult si să-ţi fiu pe plac, mi-am ales un bărbat după 
inima mea. 

— Bine ai făcut — copila mea — răspunse Cecco, care ghici taina; 
toate femeile ar trebui să ia pildă de la tine. Ştiu eu destule care și-ar 
tăia un deget de la mina, si nu pe cel mic, numai să-și fabrice un sot 
după gust, un barbatel dulce, numai din zahăr și flori de portocal. Dă-le 
și lor secretul tău, ai usca multe lacrimi. De două mii de ani se tot pling 
şi peste două mii de ani tot o să se mai plingă că nu sînt înţelese și că 
sint sacrificate. 

După aceea, își sărută ginerele, îi logodi pe loc și ceru răgaz două 
zile să pregătească nunta. Abia ii raminea timp ca să pofteasca prietenii 
toţi pe de rind și să pregătească o masă care să fie la înălțimea celui mai bogat 
negustor din Paestum. 


IV. RĂPIREA LUI PERLINO 


Ca să vadă o nuntă așa de nemaipomenită, veni lume de foarte departe: 
din Salerno și din Cava, din Amalfi si din Sorrento, ba chiar din Ischia 
si Puzzoli. Bogati și săraci, tineri și batrini, prieteni si invidiosi, toţi 
voiau să cunoască pe Perlino. Din păcate, nu s-a pomenit vreodată nuntă 
fără să-şi vire şi dracul codita. 

Naga Violetei nu prevăzuse ceea ce urma să se-ntimple. 


1 Pe Bahus — în limba italiană în text. (n.t.) 


Printre oaspeţi, era așteptată și o persoană foarte însemnată, o mar- 
chiză de prin partea locului, care se numea doamna Galbenilor Sunători. 
Era bătrină și rea ca Talpa-ladului, avea pielea galbenă si zbircita, 
ochii înfundaţi in cap, obrajii scofileiţi, nasul coroiat, bărbia ascuţită ; 
dar era așa de bogată, așa de bogată, că toţi i se închinau cînd o vedeau 
trecînd și se intreceau care mai de care să aibă cinstea să-i sărute mina. 
Cecco o salută pînă la pămînt și o pofti la dreapta lui, fericit si mindru 
să-și prezinte fiica și ginerele unei femei care, desi avea mai mult de o 
sută de milioane, binevoia să se așeze la masa lui. 

Tot timpul ospăţului, doamna Galbenilor Sunători nu-și luă ochii 
de la Perlino; lăcomia îi ardea inima. Marchiza trăia într-un palat ca-n 
poveşti: pietrele erau de aur și lespezile pardoselii, de argint. În acest 
palat era o sală mare, unde se aflau adunate toate ciudăţeniile pămîntului: 
o pendulă care suna oricînd ceasul pe care-l doreai, o licoare care vindeca 
şi durerea de picioare, și durerea de cap, o băutură fermecată care schimba 
necazul în bucurie, o săgeată a lui Amor, umbra lui Scipio, inima unei 
cochete, credinţa unui doctor, o sirenă impaiata, trei coarne de licornt, 
conștiința unui curtean, politeţea unui imbogatit, hipogriful? lui Orlando, 
tot lucruri care nu s-au pomenit niciodată si nici n-o să se pomenească 
vreodată în altă parte; dar acestei comori îi lipsea un mărgăritar: un 
heruvim ca Perlino. 

Nici nu ajunseseră la dulciuri și cucoana se și hotărise să pună mina 
pe el. Era ea foarte zgircită, dar și cînd dorea un lucru, îl voia pe loc 
și cu orice pret. Cumpăra tot ceea ce se vinde, și chiar ce nu e de vînzare; 
restul fura, căci era sigură că la Neapole legile nu-s făcute decit pentru 
cei neînsemnaţi ; de doctorul nepriceput, de catirul încăpăţinat și de femeia 
afurisita, „libera nos, Domine !“3, zice proverbul. Cum se sculară de la 
masă, cucoana se apropie de Perlino care, născut abia de trei zile, nu-și 
deschisese încă ochii la răutatea omenească; îi povesti despre toate 
frumusetile și bogăţiile pe care le avea în palatul Galbenilor Su- 
natori. 

— Vino cu mine, dragul, micul meu prieten — ii zicea ea; am să-ți 
dau ce loc vei vrea în palatul meu; alege-ti: iti place să fii paj îmbrăcat 
în haine de mătase muiate in aur, sambelan purtind o cheie bătută in 
diamante, portar cu o halebardă de argint și cu o esarfa lată de aur, care o 
să-ți strălucească pe piept mai tare ca soarele? Spune o vorbă și toate 
sint ale tale! 


1 Animal fabulos, cu cap de cal, avînd în frunte un corn. {n.t.) 
Animal fabulos — jumătate cal, jumătate balaur înaripat. (n.t.) 


* Doamne păzeşte! (în limba latină în text) (n.t.) 

Bietul naiv era uluit de tot; dar oricît de putin respirase aerul patriei, 
era deja napolitan, adică tocmai contrariul unui prost. 

— Doamnă — răspunse el cu naivitate — zice-se că munca e făcută 
pentru boi; nimic nu-i mai sănătos ca odihna. Aș vrea o slujbă in care 
să nu fie nimic de făcut si mult de ciștigat, cum fac canonicii de la Sf. 
Gennaio. 

— Cum adică — zise doamna Galbenilor Sunători — la virsta ta 
vrei să gi fii senator? 

— Chiar aga, doamnă — intrerupse Perlino — și chiar de două ori 
dacă s-ar putea, ca să am leafă dublă. 

— SA rămină numai asta — urmă marchiza; deocamdată, hai să-ţi 
arăt trăsura mea, cu vizitiu englez și cu șase cai fumurii. Ẹi-l trase către 
ieşire. 

— Si Violeta? ingina. Perlino. 

— Violeta vine si ea după noi — răspunse cucoana, trăgind după 
ea pe nechibzuitul care se supunea. Odată în curte, îi arătă caii, care 
sforăiau, bătind din copite si isi scuturau frumoasele suvite de mătase 
roșie presărate cu clopoței de aur; apoi îl urcă în trăsură, să încerce cit 
de moi sînt pernele și să se privească în oglinzi. Deodată, închide ușa 
trăsurii si — mina, băiete! iată-i porniţi spre castelul Galbenilor Su- 
nători. 

Între timp, Violeta primea, cu o graţie desivirsita, felicitarile musa- 
firilor; dar în curind, mirată că nu-și mai vede logodnicul, care nu se 
dezlipea de ea ca o umbră, alergă prin toate sălile; nimeni; se urcă pe 
acoperișul casei să vadă dacă nu cumva Perlino o fi ieșit să respire aer 
curat: nimeni. În depărtare se zărea un nor de praf și o caleașcă, gonind 
spre munţi în galopul celor şase cai. Nu mai încăpea îndoială, Perlino 
fusese răpit. La acest gînd, Violeta simţi un gol în inimă. Îndată, fără să se 
mai gindească la ea, că era cu capul gol, cu cununa de mireasă, cu rochia 
de dantelă, cu pantofi de mătase, ieși din casa tatălui ei și o luă la fugă 
după trăsură, strigind din toate puterile pe Perlino si intinzind bratele 
dupa el. 

Vorbe zadarnice, pe care le lua vintul! Nerecunoscătorul era numai 
urechi la cuvintele mieroase ale noii sale stăpine; se juca, luindu-i inelele 
pe care le purta pe degete și îşi şi închipuia că a doua zi o să se trezească 
print şi domn. Vai! alţii, mai bătrini ca el și tot nu sint mai înţelepţi! 
Cind vei şti că bunătatea și frumuseţea sînt mai de pret in casă ca avutis 
Atunci cînd e prea tirziu si nu mai ai dinţi să rupi cătuşele ce ti le-ai 
pus singur de miini. 


V. ZIUA ȘI NOAPTEA 


Biata Violeta alergă toată ziua; șanțuri, piraie, tufișuri, mărăcini, 
spini — nimic n-o oprea; cine e chinuit de dragoste, nu mai simte obo- 
seala. Cînd se făcu seară, se afla într-o pădure întunecoasă, zdrobită de 
osteneală, murind de foame, cu mîinile si picioarele numai singe. O 
cuprinse spaima ; privea în jurul ei fără să îndrăznească să se miște; îi 
părea că, din întunericul nopţii, se ivesc mii de ochi care o urmăreau, 
amenintatori. Tremurind, se lăsă jos la rădăcina unui copac, chemind 
cu voce slabă pe Perlino, să-i spună cel din urmă rămas bun. 

Cum își tinea răsuflarea (căci îi era așa de frică încît nu îndrăznea 
nici să respire), auzi copacii din jur vorbind între ei. Asta e darul nevi- 
novatiei, să înţeleagă toate fapturile lui dumnezeu. 

— Vecine — spunea un roșcov unui măslin, care nu mai avea decit 
scoarța — uite ce nesocotită e fata asta care se culcă de-a dreptul pe 
pămînt. Peste vreun ceas o să iasă lupii din vizuină; chiar dacă or crufa-o 
ei, roua și răcoarea dimineţii o să-i dea o răceală, să nu se mai scoale. 
De ce nu s-o urca ea între ramurile mele! Ar putea dormi în liniște și i-as 
dărui bucuros cîteva teci să mai prindă puteri. 

— Ai dreptate — răspundea măslinul. Copila asta ar face și mai bine 
dacă, inainte de a se culca, și-ar viri mina sub scoarța mea. Aici sînt 
ascunse hainele și „zampogna“! unui cimpoier. Pentru cine înfruntă 
răcoarea nopţii, o piele de capră nu-i de lepădat; iar o rochie de dantelă 
şi pantofi de satin sint un vesmint prea ușurel pentru o fată care a plecat 
în lume! 

Cine credeţi că prinse inimă? Violeta. După ce dibui, pe pipăite, 
surtucul de dimie, cojocul de piele de capră, „zampâgna | şi căciula 
motaté de cimpoier, se urcă cu curaj în roşcov, mîncă fructe dulci ca 
zahărul, bau roua serii și, după ce se înveli frumos, se cuibări între două 
ramuri sit putu mai bine. Copacul o cuprinse cu ramuri părintești, 
porum! vi sălbatici, ieşind din cuiburi, o invelira cu frunze, vintul o 
legănă ca pe-un copil și ea adormi, cu gîndul la iubitul ei. 

Cind se deșteptă a doua zi, îi fu frică. Vremea era senină'și frumoasă; 
dar, în tăcerea pădurii, sărmana copilă simţea și mai mult singurătatea. 


Un fel de cimpoi. (n.t.) 


Totul trăia, totul se drăgostea in jurul ei; cine să se gindeasca la sărmana 
părăsită! Si așa, Violeta începu să cînte, ca să-și cheme în ajutor tot ce 
trecea pe lingă ea fara s-o privească: 


O, vînt ce sufli dinspre zori, 
Al meu iubit nu l-ai aflat 
Pierdut printre deschise flori, 
De linişti noaptea îmbătat? 
De dorul meu a lăcrimat? 

Să mă întorc s-o fi rugat? 
Dă-mi iar nădejdea, mingiierea, 
Zi-mi de iubirea lui, durerea! 


Drag fluture, albină dragă, 
Fugarul meu unde e oare? 
El e ca rumeioara fragă, 
Ca iasomia, dulce floare. 
Ca ldmiita-i de curat, 
Crini albi el are obrăjeii, 
Un suflu gingaș, parfumat, 
Si ochi de-azur ca stinjeneii. 


Mi-l cată, buna-mi rindunică, 
Cătaţi-mi-l, voi, păsăruici, 

Prin cimbru si prin levănţică, 
Pe mal de ape, in codrii-adinci. 
Eu fără el mereu jelesc, 

Mă zbat de-al temerilor roi; 

De nu vreți să mă mistuiesc, 
Aduceti-mi-l înapoi! 


Vintul trecu murmurind, albina porni să-și stringă mierea, rindu- 
nica se lua după musculite pină-n înaltul cerului, păsările, tipind și cin- 
tind, se alungau prin frunzis, nimănui nu-i păsa de Violeta. Se dete jos 
din copac suspinind şi porni drept înainte, increzindu-se doar în inima 
ei pentru a-l găsi pe Perlino. 


VI. CELE TREI INTILNIRI 


Era pe acolo un șuvoi de apă care venea de la munte ; albia îi secase pe 
jumătate ; ăsta fu drumul pe care apucă Violeta. Leandrii tocmai iși inaltau 
din apă capetele încărcate de flori; fiica lui Cecco se afunda in această ver- 
deata, urmărită de fluturii care zburau în jurul ei ca în jurul unui erin 
clătinat de vint. Ea mergea mai iute ca un surghiunit care se intoarce 
acasă; dar căldura era apăsătoare; spre prinz fu nevoită să se oprească. 

Apropiindu-se de o băltoacă să-şi răcorească picioarele infierbintate, 
zări o albină gata-gata să se înece. Violeta intinse piciorusul, gingania se 
urcă pe el. Odată pe uscat, albina rămase un timp nemișcată, să-și tragă 
sufletul parcă, apoi isi scutură aripile ude; în urmă își trecu peste tot 
corpul piciorusele, mai fine ca firul de mătase, de se uscă si se netezi şi, 
luindu-si zborul, veni să biziie în jurul celei ce-i scăpase viaţa. 

— Violeta — îi spuse ea — mi-ai făcut un bine, n-am să fiu nere- 
cunoscătoare. Știu unde te duci, ia-mă cu tine. Cind voi fi obosită, 
am să mă asez pe capul tău. Dacă o să ai vreodată nevoie de mine, spune 
doar atit: „Nabucodonosor, mai bine suflet ușor decit aur lucitor“, poate 
iti voi putea fi de folos. 

„Niciodată — gîndi Violeta — n-am să fiu in stare să zic: Nabu- 
codonosor...“ 

— Ce vrei? intrebă albina. 

— Nimic, nimic — urmă fiica lui Cecco; n-o să am nevoie de tine 
decit cind voi fi lingă Perlino. 

Porni din nou la drum, cu inima mai ușoară; după un sfert de oră, 
auzi un țipăt ușor: un şoricel alb pe care-l rănise un arici, abia scăpase 
de dușmanul lui plin de singe si aproape mort. Violetei îi fu milă de 
sărmanul animal. Cit era ea de grăbită, se opri să-i spele rănile şi să-i 
dea o roscova din cele ce-și pusese deoparte pentru prinz. 

— Violeta—ii spuse șoarecele —mi-ai făcut un bine, n-am să-ţi fiu nere- 
cunoscător. Știu unde te duci. Pune-mă în buzunarul cu roșcovele care fi-au 
mai rămas. Dacă o să ai vreodată nevoie de mine, spune doar atit: .. Tricche, 
varlacché, haine aurite, inimi înjosite“, poate iti voi putea fi de folos. 

Violeta lunecă şoricelul în buzunar, să poată rontai in voie și urcă 
mai departe pe albia suvoiului. Către amurg, se apropie şi ea de munte; 
cind, deodată, din virful unui stejar inalt, căzu la picioarele ei o veverita, 
urmărită de o cucuvea groaznică. Fiica lui Cecco nu era fricoasă, izbi 
cucuveaua cu cimpoiul și o puse pe fugă; pe urmă luă de jos veverița, 
mai mult ameţită decit lovită in cădere; tot ingrijind-o, o aduse în simtire. 

— Violeta — îi zise veverița — mi-ai făcut un bine, n-am să-ţi fiu 
nerecunoscătoare; știu unde te duci. la-mă pe umăr și culege-mi niște 
alune, să nu-mi las dinţii să se lungească de foame. Dacă o să ai vreodată 
nevoie de mine, spune doar atit: „Patati, patata, uită-te bineșiveivedea.“ 

Violeta fu cam mirată de aceste trei intilniri; nu prea se bizuia ea 
pe-o astfel de recunoștință ; ce puteau face pentru ea niște prieteni așa de 
slabi? N-are a face, gîndi ea, binele tot bine rămîne. Fie ce-o fi; mi-am 
facut pomană cu niște nenorociti. 

În clipa aceasta, luna ieşi dintr-un nor și strălucirea ei albă lumină 
vechiul castel al Galbenilor Sunători. 


VII. CASTELUL GALBENILOR SUNĂTORI 


Infatisarea castelului nu te liniștea de loc. Pe culmea unui munte, 
care nu era decit o grămadă de stinci prăvălite, se zăreau creneluri de aur, 
turnulețe de argint, acoperișuri de safire și rubine — dar înconjurate de 
șanțuri mari, pline cu o apa verzuie și apărate de punți mișcătoare, de 
grilajuri cu virfuri ascuţite, de parapete, de gratii zdravene și de găuri 
deschise în ziduri, pe unde ieșeau gurile tunurilor: toate uneltele de război 
şi de măcel. Palatul cel frumos nu era decit o închisoare. Violeta se căţără 
cu greu pe poteci întortocheate și ajunse cu greu, printr-o trecătoare 
îngustă, în fata unor zăbrele de fier, închise cu o broască uriașă. Strigă 
— nici un răspuns; trase un clopot: îndată apăru un soi de temnicer, 
negru și urit ca o jivină din iad. 

— Pleacă de-aici, cersetorule — ţipă el — sau te fac una cu pămintul. 
Aici nu se cuibareste sărăcia. La castelul Galbenilor Sunători nu se dă 
de pomană decit cui n-are nevoie de nimic. 

Biata Violeta se depărtă scăldată în lacrimi. 

— Curaj — îi zise veverița, spărgind o alună; cinta din cimpoi. 

— N-am cîntat niciodată cu așa ceva — răspunse fiica lui Cecco. 

— Cu atit mai mult — zise veverița; cîtă vreme n-a incercat omul 
un lucru, nu știe de ce e in stare. Sufla si dă-i înainte! 

Violeta începu să sufle din toate puterile, miscind din degete si 
cîntind din cimpoi. Şi-odată se umflă cimpoiul si cîntă o tarantelă. să 


joace si morţii! La zgomotul acesta, veverița sări jos, șoarecele nu se 
lăsă nici el; şi unde nu începură să danseze şi să ţopăie, parcă erau 
napolitani sadea, în vreme ce albina se învirtea în jurul lor, biziind. Era 
ceva, să plătești locul un carlin şi să nu-ţi pară rau. 

La sunetele acestei muzici plăcute, iată că îndată se deschiseră obloa- 
nele negre ale castelului. Doamna Galbenilor Sunători avea pe lîngă 
ea domnișoare de onoare, care erau bucuroase să vadă din cînd în cînd 
dacă tot așa mai zboară muștele. Oricit de puţin curioasă ai fi, rareori 
poţi auzi o tarantelă cintaté de un păstor asa de drăguţ ca Violeta. 

— Dragutule — zicea una — vino încoace! 

— Ciobănașule — striga alta — vino la mine! 

Și care mai de care se întrecea să-i trimită zimbete, dar poarta rămi- 
nea zavorita. 

— Domnișoarelor — zise Violeta, scotindu-si pălăria — fiți bune pe 
cit sinteti de frumoase. M-a prins noaptea la munte; n-am nici mincare, 
nici adăpost. Pentru un colt în grajd si o bucată de piine, micuţii mei 
dansatori o să vă desfete toată seara. 

La castelul Galbenilor Sunători porunca era severă. Atit se temeau 
de hoţi, incit, de cum se lăsa seara, nu mai deschideau nimănui. Domni- 
șoarele ştiau prea bine asta, dar in această casă cinstită se află oricind 
şi o funie de spinzurat. li aruncară un capăt de fringhie pe fereastră. 
Într-o clipă Violeta fu trasă sus, într-o cameră mare, cu toată menajeria 
ei. Aci, trebui să sufle ceasuri întregi in cimpoi, si să danseze și să 
cinte, fără să poată deschide gura să întrebe unde era Perlino. 

N-are a face; ea era fericită să se știe sub același acoperiș cu el; i se 
părea că în clipa aceasta, inima iubitului ei trebuie să bată ca șia ei. 
Era neștiutoare; credea că e destul să iubeşti, ca să fii iubit. Numai 
dumnezeu ştie ce frumoase visuri avu ea în noaptea asta! 


VIII. NABUCODONOSOR 


A doua zi, dis-de-dimineata, Violeta, care dormise iñ pod, se urcă 
pe acoperiș și privi in jurul ei; dar degeaba alergă ea in toate părţile, 
nu văzu decit turnuri zăbrelite și grădini pustii. Cobori plingind cu foc, 
oricit se străduiau cei trei prieteni ai ei s-o mîngiie. 

In curtea pardosită toată cu argint găsi pe domnisoarele de onoare 
stînd în cere și torcind caiere de aur si de mătase. 

— Pleacă de aici — îi strigară ele; dacă ar vedea stăpina zdrentele 
tale, ne-ar goni. leşi de aici, cimpoier păcătos, şi să nu te mai întorci 
vreodată, decit dac-ăi fi prinţ sau bancher. 

— Să plec! zise Violeta; nu încă, frumoase domnisoare: dati-mi voie 
să vă slujesc: am să fiu asa de blind, aşa de ascultător, că n-o să vă pară 
rău niciodată că m-ati ţinut pe lingă dumneavoastră. 

Drept orice răspuns, prima domnişoară se sculă ; era o fată înaltă, 
slabă, uscată, galbenă și ascuțită; cu un gest arătă micului păstor poarta 
şi chema pe temnicer care se apropie, incruntind sprincenele si amenin- 
tind cu halebarda. 

— Sint pierdută — strigă biata fată — n-o să-l mai văd niciodată 
pe Perlino! 

— Violeta — zise serioasă veverița — aurul se încearcă in foc si 
prietenii la nevoie. 

— Ai dreptate — exclamă fiica lui Cecco. Nabucodonosor, mai bine 
suflet ușor decit aur lucitor! 

Îndată zbură albina şi iată că în curte intră, nu știu pe unde. o 
caleașcă frumoasă de cristal, cu oiștea de rubin si roţile de smarald. Echi- 
pajul era tras de patru ciini negri, mari cît pumnul, cu urechi pina la 
pămînt. Patru cărăbuși, călărind ca jocheii, conduceau cu ușurință aceşti 
cai dragalasi. În fundul calestii, tolănită alene pe pernele de satin albastru, 
era o tinără becaţă, purtind pe cap o pălăriuţă roz si îmbrăcată într-o 
rochie de tafta așa de largă, incit se revărsa peste cele două roti. Într-o 
gheară cucoana tinea un evantai, în cealaltă o sticluta şi o batistă, brodată 
cu monograma ei și împodobită cu dantelă lată. Lîngă ea, pe jumătate 
îngropat în valurile de tafta, era un huhurez, cu aerul plictisit, cu ochii 
stinși, cu capul golas si asa de bătrin, încit ciocul îi sta crucis, ca niște 
foarfeci deschise. Erau nişte tineri insuratei, care-și făceau vizitele de 
politeţe, un menaj la modă, pe gustul doamnei Galbenilor Sunători. 

La ivirea acestei capodopere, un strigăt de bucurie si de admiraţie 
trezi toate ecourile palatului. Uimit, temnicerul scăpă sulița din miini, 
în timp ce domnișoarele alergau dupa trăsura care gonea in galopul celor 
patru catelusi, parcă ar fi dus pe împăratul turcilor ori pe dracul în 
persoană. Zgomotul acesta ciudat neliniști pe doamna Galbenilor Sunători, 
care trăia tot cu teama să nu fie jefuită; veni în fugă, furioasă şi hotă- 
rita să dea pe ușă afară pe toate domnisoarele de onoare. Le plătea doar 
ca să fie respectată și nu vroia să zvirle banii degeaba. 

Dar cind zări echipajul, cind huhurezul o salută cuun semn din cioc 
şi becata își flutură de trei ori batista cu o molatică şi minunată graţie, 
mânia cucoanei se topi ca fumul. 


— Vreau să am asta! strigă ea. Cu cit se vinde? 

Vocea marchizei înspăimintă pe Violeta, dar dragostea ei pentru 
Perlino îi da curaj; răspunse doar că, oricit ar fi de săracă, ține mai mult 
la plăcerea de a o avea decit la tot aurul din lume; îi e dragă trăsurica 
ei si n-ar vinde-o nici pentru tot castelul Galbenilor Sunători. 

— Mindrie prostească de golan! murmură cucoana. Adevărat ca 
numai bogatii știu să respecte cu sfințenie aurul și sint gata la orice, 
pentru un galben. Trebuie să am trăsura asta! zise ea pe un ton amenin- 
ţător; cu orice pret, o voi avea! 

— Doamnă — reluă Violeta foarte mișcată — e adevărat ca de vin- 
dut, nu vreau s-o vind, dar as fi fericită s-o dăruiesc măriei-voastre, dacă 
ati vrea să-mi faceți un hatir. 


„O să coste scump” — gîndi marchiza. 
— Spune — zise ea Violetei — ce ceri? 
— Doamnă — zise fiica lui Cecco — se spune că dumneavoastră 


aveţi un muzeu unde sînt adunate toate ciudateniile din lume; aratati- 
mi-l, si dacă o fi ceva mai minunat ca această caleașcă, a dumneavoastră 
e comoara mea. 

Drept răspuns, doamna Galbenilor Sunători ridică din umeri şi duse 
pe Violeta într-o sală mare, cum nu s-a mai pomenit vreodată; îi arătă 
toate bogăţiile: o stea căzută din cer, un colier făcut dintr-o rază de lună 
impletită și răsucită în trei; crini negri, trandafiri verzi, o dragoste ves- 
nică, foc care nu arde și o mulţime de alte rarităţi; dar nu-i arătă singurul 
lucru care îi era la inimă Violetei: Perlino nu era acolo. 

Marchiza căută să surprindă în ochii micului păstor admiraţie si 
mirare: fu surprinsă să nu afle decit nepăsare. 

— Ei bine — spuse ea — toate minunile astea nici nu seamănă pe 
departe cu cei patru cutulache ai tăi. Trăsurica e a mea! 

— Nu, doamnă — zise Violeta. Toate astea n-au viaţă, pe cind 
echipajul meu e viu. Nu puteţi asemăna niște bolovani si niște pietre 
cu huhurezul si cu becata, fiinţe atit de adevărate, de naturale, de parcă 
le-ai fi întilnit pe stradă. Asta nu inseamnă nimic pe lingă viata. 

— Numai asta e? zise marchiza; iti voi arăta un omule făcut din 
zahăr şi aluat de migdale, care cîntă ca o privighetoare si discută ca un 
academician. 

— Perlino! strigă Violeta. 

— Ah! zise doamna Galbenilor Sunători — domnişoarele mele de 
onoare au flecărit. Privi pe cimpoier c-un fior de frică. Facindu-mi bine 
socoteala — adăugă ea — mai bine pleacă de aici, nu-mi mai trebuie 
jucăriile tale de copii. 

— Doamnă — spuse Violeta tremurind vargă — daţi-mi voie să vor- 
bese cu minunea asta de Perlino si luaţi caleașea. 


to 


— Nu — zise marchiza; pleacă și ia-ti dobitoacele cu tine. 

— Lăsaţi-mă doar să-l văd pe Perlino! 

— Nu, nu! răspunse cucoana. 

— Numai să mă culc o noapte la ușa lui — reluă Violeta, plingind 
cu foc. Uitaţi-vă ce giuvaer respingeti — adăugă ea, punind un genunchi 
la pămînt şi întinzind trăsura doamnei Galbenilor Sunători. 

Cind o văzu marchiza stătu la îndoială, apoi surise; intr-o clipă 
aflase mijlocul să tragă pe sfoară pe Violeta și să aibă pe degeaba ce dorea. 


— S-a facut — zise ea, punind mina pe caleas i să te culci deseara 
-i vorbești., 


la ușa lui Perlino și chiar ai să-l vezi; dar te opresc s 

Cind veni seara, doamna Galbenilor Sunători chemă pe Perlino să 
cineze cu ea. După ce-l făcu să manince și să bea din belșug — ceea ce 
era treabă ușoară cu un băiat de viaţă — turnă un vin alb, minunat, de 
Capri, într-o cupă de porfir si, scoţind din buzunar o cutie de cristal, luă 
un praf roșcat pe care-l aruncă în vin. 

— Ia bea asta, copilul meu — zise ea lui Perlino — și spune-mi 
ce gust are. ` 

Perlino, care făcea tot ce ise spunea, înghiţi băutura dintr-o sorbitura. 

— Ptiu! strigă el — băutura asta este dezgustătoare; are miros de 
noroi și de singe; e otravă! 

— Prostutule! zise marchiza — asta e licoare de aur; cine a băut 
o dată din ea, vrea să bea mereu. Ia si paharul al doilea, o să-ţi pară 
mai bun ca primul. 

Cucoana avea dreptate; abia golise băiatul cupa și-l cuprinse o sete 
arzătoare. 

— Mai dă-mi! zicea el — mai dă-mi! 

Nu mai vru să plece de la masă. Ca să-l hotărască să se culce, trebui 
ca marchiza să-i umple o sticluta cu această licoare minunată pe care el o . 
puse cu grijă în buzunar, ca pe un leac pentru orice rău. 

Bietul Perlino ! Tot otravă era ce inghitise el, și încă cea mai grozavă 
din toate! Cine soarbe aur, îi îngheaţă inima tot timpul cit băutura 
groaznică este în stomac. Nu mai recunoaște nimic, nu mai iubește pe 
nimeni, nici tată, nici mamă, nici soţie, nici copii, nici prieteni, nici 
patrie; nu se mai gindeste decit la sine; vrea să tot bea și să tot bea 
tot aurul și tot sîngele de pe pamint, fără să-și astimpere o sete pe care 
nimic n-o poate stinge. 

Dar ce făcea in acest timp Violeta? Vremea ii părea nesfirșită, cum 
îi pare săracului o zi cînd n-are piine. De aceea, îndată ce noaptea isi 
puse vălul cel negru ca să deschidă balul stelelor, Violeta alergă la ușa 
lui Perlino, sigură că, văzind-o, Perlino se va arunca în braţele ei. Cum 
îi mai bătea inima cînd îl auzi urcind scările! Ce mîhnire cind nere- 
cunoscătorul trecu prin fata ei, fara s-o privească măcar! 


După ce usa fu încuiată de două ori şi cheia scoasă, Violeta se aruncă 
pe o rogojină care-i fusese dată de milă; aci izbucni în lacrimi, acope- 
rindu-gsi gura cu mîinile ca să-și inăbușe hohotele de plins. Nu indraz- 
nea să se jeluiască, de teamă să nu fie gonită; dar cind sosi ora la care 
doar stelele mai au ochii deschişi, ea zgirie ușurel ușa și cîntă încetișor: 


Perlino, mă auzi? Vin să-ţi aduc scăpare, 
Vino cu mine! 

Deschide-mi, te-astept; viata-mi farmec n-are 
Fără de tine. 

Deschide-mi! Nespus te doresc, 

Si ard, şi mi-e frig si jelesc 
Ziua cit tine 
Doar de iubire; 
Noaptea cind vine, 
Vai, de mihnire. 


Vai! in zadar cîntă, nimic nu mișca în odaie. Perlino sforăia ca un 
om însurat de zece ani si nu visa decit la licoarea lui de aur. Ceasurile 
se scurgeau incet, fără nici o nădejde. Dar cit de lungă și de dureroasă 
fu noaptea, dimineaţa fu și mai tristă. Doamna Galbenilor Sunători sosi 
cum miji de ziuă. 

— lată-te mulţumit, frumosule cimpoier — îi zise ea cu un zîmbet 
siret — caleașca e plătită cu preţul pe care l-ai cerut. 

— Asemenea mulțumire să ai și tu în fiecare zi din viaţă! murmură 
sărmana Violeta; am petrecut o noapte așa de rea că n-am s-o uit curînd. 


IX. TRICCHE VARLACCHE 


Fiica lui Cecco se indeparta tristă; nu mai avea nici o nădejde, tre- 
buia să se intoarcă la tatăl ei şi să uite pe cel care n-o mai iubea. Stră- 
bătu curtea, “urmată de domnișoarele de onoare, care-și băteau joc de 
prostia ei. Cind ajunse lingă grilaj, se întoarse din nou, de parcă ar fi 

așteptat o ultimă privire; văzîndu-se singură, curajul o părăsi, izbucni 
în lacrimi și-și ascunse capul in miini. 

— leşi o dată, calic păcătos! îistrigă temnicerul, apucind-o pe Violeta 
de guler și zgiltiind-o cit putea. 

— Să ies! zise Violeta — niciodată! Tricché varlacché! strigă ea — 
haine aurite, inimi înjosite! 

Si-odata se repezi șoarecele la nasul temnicerului și-l mușcă pînă la 
singe; pe urmă, chiar în fata gratiilor, se ivi o colivie mare cit un pavilion 
chinezesc. Barele erau de argint, strachinutele de diamant; în loc de se- 
minte, erau mărgăritare; in loc de pesmeti, ducati insirati pe panglici 
in toate culorile. In mijlocul acestei colivii marete, pe un bat cu scarite, 
care se răsucea la cea mai mică adiere de vint, săreau și ciripeau mii de 
păsări de toate mărimile si din toate colţurile lumii: colibri, papagali, 
mierle, cinepari, sticleti şi celelalte; toată lumea asta inaripata ciripea 
aceeași melodie, fiecare pe graiul ei. 

Pe cind toată lumea se stringea in jurul coliviei fermecate, doamna 
Galbenilor venise în fu Cum ne putem lesne închipui, fu cea dintii 
care rivni la această minunatie. 

— Băieţele — zise ea cimpoierului — imi vinzi si colivia asta tot 
cu preţul cu care mi-ai vîndut trăsura? 

— Bucuros, doamnă — răspunse Violeta, care atita aștepta. 

— S-a tăcut! zise cucoana — numai calicii își îngăduie asemenea 
nebunii. 

Seara, totul se petrecu ca si în ajun; Perlino, ametit de licoarea de 
aur, intră in odaie fara să-și ridice ochii măcar. Violeta se lăsă pe rogo- 
jină, mai nenorocită ca oricind. 

Cinta, ca si în prima zi; plinse, să înduioşeze și pietrele; zadarnică 
osteneală! Perlino dormea ca un rege detronat; suspinele iubitei lui îi 
legănau somnul, cum l-ar fi legănat zgomotul mării si al vintului. Către 
miezul nopţii, cei trei prieteni ai Violetei, intristati de mihnirea ei, 
tinura sfat: 

— Nu e firesc să doarmă asa băiatul ăsta — spuse cumătra veverita. 

— Trebuie să intrăm și să-l desteptam — zise şoarecele. 

— Cum să intrăm? întrebă albina, care căutase in zadar vreo crăpă- 
tură de-a lungul zidului. 

— Asta-i treaba mea — hotări șoarecele. Și iute-iute, roase un col- 
tisor din ușă, tocmai atit ca albina să se strecoare în odaia lui Perlino. 

Dormea pe spate liniștit, sforăind regulat, ca un canonic care-și 
face siesta. Liniştea asta o întărită pe albină și ea-l intepa pe Perlino pe 
buză; Perlino suspina și-și trase o palmă peste obraz, dar nu se deșteplă. 

— Băiatul a fost adormit — zise albina, intorcindu-se lingă Violeta, 
ca s-o mingiie. Aici e vrăjitorie. Ce e de facut? 


— Stati — grăi șoarecele, care nu-și lăsase dinţii să prindă rugină — 
am să intru și eu și-am să-l trezesc, de-ar fi să-i rod inima. 

— Nu, nu — spuse Violeta — nu vreau să-i faceţi vreun rău lui 
Perlino al meu! 

Dar șoarecele și intrase în odaie. Să sară pe pat şi să se strecoare sub 
plapumă, fu o jucărie pentru verișorul sobolanului. Merse drept la pieptul 
lui Perlino; dar inainte de a-l găuri, trase cu urechea: inima nu bătea; 
nu mai încăpea îndoială: Perlino era vrajit. 

Pe cind șoarecele aducea această veste, tocmai mijea de ziuă; cucoana 
cea răutăcioasă sosi tot zimbind. Violeta, furioasă că fusese păcălită si 
muscindu-si miinile de ciudă, îi făcu totuși o plecăciune frumoasă marchi- 
zei, zicindu-si încetişor: „Pe miine“. 


X. PATATI, PATATA 


De data asta, Violeta cobori cu mai mult curaj. Incepea sa traga 
iar nădejde. Ca și în ajun, găsi pe domnișoarele de onoare in curte, 
torcînd mereu la caiere. 

— Hai, frumosule cimpoier — îi strigară ele rizind — mai arată-ne 
vreo scamatorie de-a ta! 

— O să vă fac pe plac, domnite frumoase — răspunse Violeta. Patati, 
patata, uitd-te bine si vei vedea! 

ntr-o clipă, cumătra veverita aruncă jos o alună: îndată se ivi 
un teatru de păpuși. Cortina se ridică; scena reprezenta o judecătorie, 
audiența lui Pisicovici. În fund, pe un tron imbrăcat în catifea rosie şi 
presărat cu gheare de aur sta judecătorul, un motan mare cu înfăţişare 
respectabilă, desi mai are o urmă de brinză pe mustatile-i lungi. Plin de 
reculegere, cu miinile încrucişate in minecile-i lungi, cu ochii închiși, ai 
zice că doarme, dacă vreodată dreptatea ar dormi în împărăţia pisicilor. 

Mai la o parte, este o bancă de lemn, de care sint legaţi trei şoareci, 
cărora, din prevedere, li s-au pilit dinţii si li s-au tăiat urechile. Sint 
banuiti, ceea ce la Neapole inseamnă vinovaţi, că s-au uitat; prea de 
aproape la un şorici de slănină veche. În fata vinovaţilor, este un 

baldachin de postav negru, pe frontonul căruia e scrisă cu litere de aur 
această sentință a marelui poet $i vrăjitor Virgiliu: 


»Striveste soarecit, dar crutd pisicile!“ 


“Sub baldachin, stă in picioare perceptorul: e o nevastuica; are frun- 
tea teșită, ochii roșii, limba ascuţită; ţine o mină pe inimă și rostește 
o cuvintare frumoasă, ca să ceară legii să sugrume pe șoareci. Cuvintele-i 
curg ca apa din izvor; cu glas atit de duios, atit de pătrunzător, buna 
doamnă roagă si cere moartea acestor nesuferite mici dihănii, a căror 
îndărătnicie cu adevărat te indignează. Parcă își calcă toate indatoririle, 
atita vreme cit nu-şi dăruiesc spre tăiere singure capetele lor criminale, 
ca sa liniștească emoția și să potolească plinsul acestei prea bune nevăs- 
tuici, care are atitea lacrimi în glas. 

Cind perceptorul isi termină discursul funebru, un tinăr şobolan, 
abia intarcat, se sculă să apere pe vinovaţi. Își potrivise tocmai ochelarii, 
isi scosese toca și-și scuturase minecile, cind, din respect pentru libertatea 
apărării si în interesul acuzatilor, motanul îl opri să vorbească. Atunci, 
cu voce solemnă, jupin Pisicovici mustră pe acuzaţi, pe martori, societatea, 
cerul, pămîntul, și pe șobolani; apoi, acoperindu-si capul, tuna o sentinţă 
plină de răzbunare și hotări ca animalele criminale să fie spinzurate si 
jupuite pe loc, cu confiscarea averii, moarte civilă si plata tuturor chel- 
tuielilor de judecată — limitind totuși constringerea corporală la 5 ani. 

După ce s-a jucat farsa, cortina se lăsă. 

— Parcă au viaţă! strigă doamna Galbenilor Sunători. Parcă vezi 
cu adevărat dreptatea pisicilor! Păstor ori vrăjitor, cine-oi fi, vinde-mi 
mie „Camera înstelată“. 

— Tot cu același pret, doamnă — răspunse Violeta. 

Atunci, pe deseara! reluă marchiza. 
— Pe deseară! zise şi Violeta. 
adăugă, încet: 

— De-ar da dumnezeu să-mi plătești tu odată tot răul pe care mi 
l-ai făcut! 

În vreme ce în curte se reprezenta comedia, veverița nu-și pierduse 
timpul. Tot trepădind pe acoperișuri, izbutise să descopere pe Perlino, 
care minca smochine în grădină. De pe acoperiș, jupineasa veverita sărise 
pe-un copac, din copac într-un tufis. Tot dindu-se de-a tumba, ajunse 
pina la Perlino, care se juca de-a „morra“ cu umbra lui, cel mai sigur 
mijloc să cistigi mereu. 

1 În jocul de-a morra fiecare jucător desface unul sau mai multe degete; adversarul trebuie 
să ghicească numărul degetelor deschise. (n.t.) 


Veverita făcu o tumbă și se așeză în faţa lui Perlino, serioasă ca 
un notar. 

— Prietene — îi spuse ea — singurătatea are farmecul ei, dar tu 
nu prea ai aerul să te distrezi, jucîndu-te singur; dacă am face amindoi 
o partidă? 

— Phii! zise Perlino căscind — ai degetele prea scurte și tu ești 
doar o jivină. 

— Degetele prea scurte nu sînt totdeauna un cusur — spuse veverița; 
am văzut destui oameni spinzurati pentru vina că aveau mina prea lungă; 
şi dacă eu sînt o jivină, domnule Perlino, cel puţin sînt o jivină dez- 
gheţată. Tot mai bine așa ca mine, decit să ai minte cu carul și să 
dormi ca un urs. Dacă o să-mi bată vreodată la ușă fericirea, pe mine cel 
putin o să mă găsească trează ca să-i deschisd. 

— Vorbeşte mai limpede — zise Perlino; de două zile se petrece 
cu mine ceva ciudat. Îmi simt capul greu și inima întristată ; visez urit. 
De unde-o veni asta? 

— Caută! zise veverița. Nu bea nimic și n-ai să mai dormi; nu dormi 
şi ai să vezi multe. Cine are urechi de auzit, să audă! 

Si cu asta veverița se căţără pe o cracă și pieri. 

De cind trăia singuratic, lui Perlino începuse să-i vină mintea la 
cap; nimie nu te face mai rău decit să te plictisesti în doi; nimic nu te 
face mai înțelept decit să te plictisesti singur. La cină, privi cu băgare 
de seamă chipul și zimbetul doamnei Galbenilor Sunatori; fu vesel ca 
de obicei; dar de cîte ori i se infatisa cupa uitării, se apropia de fereastră 
să admire frumuseţea serii și, de fiecare dată, arunca licoarea de aur în 
grădină. Otrava căzu, se zice, pe niște viermi albi care sfredeleau pamin- 
tul: de atunci cărăbușii aceia sint aurii. 


XI. RECUNOAŞTEREA 


Cind să intre în odaia lui, Perlino îl observă pe cimpoier, care-l. 


privea trist, dar nu întrebă nimic; îi era aminte să fie singur ca să vadă 
dacă o să-i bată la ușă fericirea şi sub ce chip o să se ivească. Nelinistea 
lui nu dura mult. Nici nu se băgase în pat, cînd auzi o voce dulce și tîngu- 

ioasă; era Violeta care, cu vorbele cele mai duioase, îi amintea cum îl 
plămădise și-l framintase cu mîinile ei, cum își datora viata numai rugă- 
ciunilor ei; şi totuși, el se lăsase ademenit şi răpit, pe cînd ea alergase 
după el, trecînd prin chinuri de care să ferească dumnezeu pe oricine. 
Violeta îi mai spunea, pe un ton mai dureros și mai pătrunzător, cum de 
două nopţi veghea la ușa lui; cum, ca să capete acest hatir, dăruise co- 
mori regesti, fără să audă de la el măcar un cuvint; cum această ultima 
noapte era sfîrşitul nadejdilor şi capătul vieţii ei. 

Ascultind aceste cuvinte care-i străpungeau inima, lui Perlino îi 
părea că se deşteaptă dintr-un vis urit: parcă i se lua un nor din faţa ochi- 
lor. Deschise binisor usa si chemă pe Violeta pe nume; ea se arunca 
in bratele lui, plingind cu hohote. El voia să spună ceva, ea îi astupă gura; 
cind iubeşti, crezi totdeauna pe cel drag gi sint unele clipe cînd ești așa 
de fericit, că nu simţi decit nevoia să plingi. 

— Să plecăm — zise Perlino; să ieşim din turnul ăsta blestemat. 

— Nu-i uşor de plecat, domnule Perlino — răspunse veverița; doamna 
Galbenilor Sunători nu dă lesne drumul cui i-a căzut in mina o dată; ca 
să te trezim, ne-am folosit de toate darurile noastre; doar o minune ne-ar 
putea scăpa. 

— Poate că am eu un mijloc — zise Perlino, căruia-i venea mintea 
cum vine seva în copaci primăvara. 

Lua sticluta in care se afla licoarea vrăjită si se duse la grajd, urmat 
de Violeta și de cei trei prieteni. Aci, puse şaua pe cel mai bun cal şi, 
mergind cu grijă, ajunse pina la ghereta în care dormea temnicerul, cu 
cheile la briu. La zgomotul pașilor, acesta se trezi şi vru să strige; însă 
nu deschise bine gura, că Perlino ii și aruncă in ea licoarea de aur, cu 
riscul să-l sufoce; dar, departe de a se plinge, temnicerul începu să zim- 
bească și căzu la loc pe scaun, inchizind ochii si intinzind mîinile. Să 
pună mina pe legătura de chei, să descuie gratia, s-o incuie de trei ori 
si să arunce în prăpastie cheile pierzaniei, ca să închidă pentru totdeauna 
lăcomia în închisoarea ei — nu-i luă lui Perlino mai mult de o clipă. 
Bietul băiat uitase de gaura cheii; atit ii e destul lAcomiei ca să scape din 
inchisoare și să năpădească inimile oamenilor. 

În sfirsit, iată-i și pe drum, amindoi pe același cal, Perlino inainte, 
Violeta la spatele lui. Ea își cuprinsese iubitul în braţe şi-l stringea tare, 
ca să fie sigură că-i bate mereu inima. Perlino întorcea într-una capul, 
să privească iar chipul iubitei sale, să regăsească zimbetul pe care se tot 
temea să nu-l mai uite. Adio spaimă și fereală! Dacă veverița n-ar fi 
tras de citeva ori de haturi ca să nu lase calul să se împiedice sau să se 
rătăcească, cine ştie dacă cei doi călători n-ar fi şi acum pe drum! 

Vă puteţi închipui bucuria lui Cecco, o data ce-și regăsi fiica și gine- 
rele. Părea cel mai tinăr din casă; ridea cit ţinea ziulica, fără să știe de 


ce și voia să joace cu toată lumea. În așa fel își pierduse capul, că îndoi 
leafa funcţionarilor și-i dete o pensie casierului care nu-l slujea decit de 
36 de ani. Nimic nu te orbește ca fericirea. Nunta fu frumoasă, dar de 
data asta avură grijă să-și aleagă prietenii. De la douăzeci de leghe de 
jur împrejur veniră albine care aduseră o prăjitură bună cu miere; balul 
se sfirsi cu o tarantelă a soarecilor și un saltarello de veverite, de care 
multă vreme după aceea s-a pomenit la Paestum. Cind soarele îi goni pe 
oaspeţi, Violeta si Perlino tot mai dansau; nimic nu-i putea opri. Cecco, 
mai cuminte, le ţinu o predică frumoasă să le dovedească limpede că nu 
mai erau copii și că omul nu se căsătorește ca să se distreze ; ei se aruncară 
în braţele lui rizind. Un tată totdeauna e cam slab de înger; îi luă de 
mină și se agternu la joc cu ei pina seara. 
* 
* * 

— Asta-i povestea lui Perlino, nici mai bună, nici mai rea ca alta 
— imi spuse, sculindu-se, voinica mea gazdă, miscata şi ea de intim- 
plarile pe care le istorisise. 

— Şi doamna Galbenilor Sunători — strigai eu — ce s-a întîmplat 
cu ea? 

— Cine știe? răspunse Palomba. Și dac-o fi plins sau şi-o fi smuls 
părul jumătate,cui ce-i pasă? Totdeauna înșelăciunea ajunge să se prindă 
singură in lat; asa-i și trebuie. 

— Şi acum, domnule, mai zise ea, apăsînd pe vorbe: supa s-a servit, 
puișoru-i fript, macaroane-am pregătit. Sst, ‘sst! povestea s-a sfirșit. 


3e 


O NEVASTĂ BUNĂ 


Poveste norvegiană 


fost odată un om de treabă, care se numea Gudbrand; 
trăia într-o gospodărie singuratică si aşezată pe un delusor mai depărtat; 
de aceea i se și spunea „Gudbrand din deal“. 

Acum, trebuie să știți că Gudbrand ăsta avea o nevastă minunată, 
lucru care se mai întimplă uneori; dar ce e mai rar, Gudbrand știa să 
preţuiască asemenea comoară. De aceea, cei doi soți se și împăcau de 
minune, bucurindu-se de fericirea lor, fără să le pese nici de schimbările 
sorții, nici de ani. Orice făcea Gudbrand, nevastă-sa și gindise ori 
dorise mai dinainte, așa încit omulnu putea atinge, schimba sau muta ceva 
în casă, fără ca tovarășa sa să nu-i mulţumească pentru că i-a ghicit 
dorinţa și i-a luat-o înainte. 

Într-o seară, cînd stăteau de vorbă amindoi despre treburile lor şi-şi 
făceau planul, nevasta lui Gudbrand îi zise bărbatului: 

— Dragul meu, am o idee: ar trebui să iei una din vacile noastre 
şi să te duci s-o vinzi în oraș; cea care ne-ar rămîne o să ne poată da destul 
unt si lapte. Ce nevoie avem de banii care stau de pomană în sertare? 
N-avem copii, nu e mai bine să ne cruțăm braţele care îmbătrinesc? O să 
ai și așa destul de trebăluit pe-acasa; o să găsești totdeauna destule lucruri 
și unelte de reparat, iar eu o să stau mai mult lingă mata cu furca și 
cu fusul. 

Gudbrand găsi că nevastă-sa avea dreptate, ca totdeauna; chiar a 
doua zi, pe o dimineaţă frumoasă, porni spre oraș cu vaca pe care voia 
s-o vinda. Dar nu era zi de tirg, nu găsi cumpărător. 

— Foarte bine! Foarte bine! zise Gudbrand ; în cel mai rău caz, sint 
chit, aducîndu-mi înapoi vaca de unde am luat-o; fin și paie am de 
ajuns si pentru vita asta si drumul la întoars nu e mai lung decit la dus. 

Zicind așa, luă liniştit calea spre casă. 

După citeva ceasuri, și cum se simțea si cam ostenit, se intilni 
cu un om care ducea un cal la tirg, un animal voinic, înșăuat gata și cu 
friul pus. „Drumul e lung și acuși vine noaptea — gîndi Gudbrand; 
tot tirind după mine vaca nu mai ajung și miine va trebui să o iau de 
la cap cu plimbarea asta. Uite un cal care mi-ar veni mai bine la socoteală ; 
m-aş întoarce acasă mindru ca un judecător. Și cine ar fi în culmea feri- 
cirii cînd şi-ar vedea bărbatul trecînd in triumf ca un împărat roman? 
Nevasta lui moș Gudbrand !“ 

Facindu-si astfel socoteala, opri pe geambaș și schimbă vaca lui cu 
calul. Odată călare, îi cam păru rău. Gudbrand era bătrin și greoi, calul 
era tînăr, sprinten și nărăvaș; după o jumătate de ceas, călăreţul mergea 
pe jos, cu friul petrecut pe brat și trăgind, cu mare greu, un dobitoc cu 
nările în vint, care se-ndărătnicea la fiecare piatră de pe drum. 

„Proastă afacere“, gindea el, cînd tocmai dete cu ochii de un ţăran 
care impingea înaintea lui un pore gras, bun de slănină, de-i ajungea 
burta la pămînt. 

„Un cui de care ai nevoie face mai mult decit un diamant strălucitor 
care nu e bun de nimica — își zise Gudbrand ; aşa spune și nevastă-mea 
mereu.“ 

Și schimbă calul cu porcul. 

Fericită idee, dar omul nostru își făcuse socoteala fara musafirul 
cel nou. Musiu purcel era obosit si nu mai vroia să se urneasca. Gud- 
brand îi vorbi, il rugă, îl înjură: degeaba. Trase porcul de rit, îl împinse 
de la spate, îl lovi pe unde-l nimerea, zadarnică osteneală ! Porcul rămase 
trintit în praf, ca o corabie impotmolita. Gospodarul își tăcea singe 
rău, cînd îi trecu pe dinainte un om ducind o capră care, cu ugerul plin, 
sărea, alerga, topaia, sprintenă de-ti era mai mare dragul să te uiţi la ea. 

— Aşa ceva îmi trebuie mie — strigă Gudbrand — mai mult îmi 
place capra asta așa de veselă, așa de sprintenă, decît animalul ăsta scir- 
bos si nating! 

Acestea zise, şi fără să se mai tocmeasca, dădu porcul pe capră. 

Totul merse bine vreo jumătate de ceas. Jupiniţa cu coarne lungi 
ducea tiris pe Gudbrand, care făcea haz de nebuniile ei; dar cînd nu mai 
ai douăzeci de ani, obosesti repede căţărindu-te pe stinci; de aceea gospo- 
darul, cînd intilni un cioban care-și păzea turma, nu stătu mult la 
ginduri și schimbă capra pe o oaie. „Tot atit lapte o să-mi dea —se gîndi 
el — și, cel puţin, animalul ăsta o să stea cuminte, n-o să ne obosească 
nici pe nevastă-mea, nici pe mine.“ 


Gudbrand își făcuse bine socoteala: nimeni nu-i mai blind pe lume 
ca oaia. N-avea toane, nu împungea cu capul, dar nici nu pornea înainte, 
ci behăia mereu. Despartita de surorile ei, voia să se întoarcă lîngă ele și, 
cu cit o trăgea Gudbrand, cu atit se văicărea mai jalnic. 

— Dracul s-o ia de oaie proastă! strigă Gudbrand; e incapatinata 
si plingăreață, parcă ar fi nevasta vecinului meu. Cine m-o scăpa de 
dobitocul ăsta care behăie, se jeleste și se vaietă? Cu orice pret trebuie 
să scap de el! 

— Gata tirgul, dacă vrei, cumetre — zise un ţăran care trecea pe 
acolo; ia pune numai mina pe gisca asta grasă și arătoasă, face mai mult 
ca prăpădita aia de oaie care o să crape pină-ntr-un ceas. 

— Fie — zise Gudbrand — mai bine o giscă vie decit o oaie moartă. 

Și plecă cu gisca. 

Nu fu lucru ușor: pasărea era rău tovarăș de drum. Neliniștită că nu 
se mai simţea pe pămînt, se apăra cu ciocul, cu labele și cu aripile. 
Gudbrand osteni repede, luptindu-se cu ea. 

— Ptiu! zise el — gisca e o vietate afurisită ; de-aia nevastă-mea n-a 
vrut niciodată să ţină giste pe lingă casă. 

Drept care, la prima fermă unde poposi, schimbă gisca pe un cocoș 
frumos, cu pene bogate și cu pinteni zdraveni. 

De data asta era mulţumit; cocoșul, drept e, din cînd în cînd cinta 
cu un glas prea răgușit ca să poată încînta urechile delicate; dar, cum îi 
legase picioarele și-l tinea cu capul în jos, pind la urmă se lăsă în voia 
sorții. Singura neplăcere era că ziua era pe trecute. Gudbrand, plecat 
din zori, se afla seara nemincat si fără parale. Drum tot mai avea, și 
încă mult: gospodarul simțea că-i slăbesc balamalele și-i chiorăie matele 
de foame: trebuia să ia o hotărire eroică. La prima circiumă, Gudbrand 
isi vindu cocoșul pe un scud și, cum îl apucase o foame de lup, îl cheltui 
pină la ultimul gologan, ca să şi-o potolească. 

„La urma urmei — gindi el — la ce mi-ar fi bun cocoșul, dacă ag 
muri de foame?“ 

Apropiindu-se de casă, stapinul din deal începu să cugete la chipul 
ciudat in care-i mersese călătoria. 

Înainte de a intra la el acasă, se opri pe la vecinul Petre Barbă- 
căruntă, cum i se zicea prin partea locului. 

— Ei, cumetre — zise Barbă-căruntă — cum ti-au mers treburile 
în tirg? 

— Așa și-așa — răspunse Gudbrand; nu pot să spun că am fost prea 
norocos, dar nu pot nici să mă pling. 

Şi-i povesti tot ce i se-ntimplase. 

— Vecine — zise Petre — bună treabă ai mai făcut si bine o să te 
mai primească gospodina dumitale! Cerul să te aibă în pază! Nici 
pentru zece scuzi n-aș vrea să fiu în pielea dumitale. 

— Aş! — zise Gudbrand din deal — puteam să pat mai rău; dar 
acum sînt liniștit si cu sufletul împăcat. Fie că am avut dreptate, fie că 
nu, nevastă-mea e așa de bună, că n-o să-mi spună o vorbă de ceartă 
pentru tot ce-am făcut. 

— Te ascult, vecine, şi mă minunez, dar, să nu-ţi fie cu banat, nu 
cred o boabă din tot ce-mi spui. 

— Vrei să punem rămășag 24 am dreptate? zise Gudbrand din deal. 
Am o sută de scuzi în sertarul dulapului, pun la bătaie douăzeci: pui gi 
dumneata tot atit? 

— Da — zise Petre — și chiar acum, pe loc. 

Zis si facut; cei doi prieteni intrară in casa lui Gudbrand. 

Petre rămase la ușa odăii, să asculte ce-şi spun cei doi soți. 

— Bună seara, bătrinica mea zise Gudbrand. 

— Bună seara — răspunse buna femeie — dumneata ești, dragul meu? 
Slava domnului! Cum ţi-a mers pe ziua de azi? 

— Nici bine, nici rău — zise Gudbrand. Cind am ajuns în tîrg, 
n-am găsit cui să vind vaca noastră, de aceea am schimbat-o cu un cal. 

— Cu un cal! făcu femeia ; bună idee, iti mulțumesc din toată inima; 
acum o să ne putem duce la biserică şi noi cu docarul, ca atitia alţii care 
se uită la noi de sus și nu sint doar mai ceva decit noi. Dacă ne place 
nouă să avem un cal și să-l hrănim, avem dreptul, cred; nu cerem nimic 
de la nimeni. Unde e calul? Trebuie să-l băgăm în grajd. 

— Nu l-am adus pină aici — spuse Gudbrand; pe drum, mi-am 
schimbat părerea; am dat calul pe un pore. 

— Bi, iaca — zise femeia — tocmai asta aș fi facut și eu în locul matale. 
Iti mulțumesc de o mie de ori. Acum, cînd o să vină vecinii să mă vada, 
o să am și eu, ca toată lumea, o bucăţică de şuncă să le dau. Ce nevoie 
avem de cal? Ar fi zis lumea: „la te uită ce infumurati; isi închipuie că 
nu face de ei să meargă pe jos la biserică!“ Trebuie să punem porcul la 
adăpost. 

— N-am adus porcul — rosti Gudbrand; pe drum l-am schimbat 
cu 0 capră. 

— Bravo! zise buna femeie; ce om cuminte gi înţelept eşti! Cind 
te gindesti bine, ce-aș fi făcut eu cu un porc? Ne-ar fi arătat lumea cu 
degetul; ar fi zis: „la uite la oamenii ăștia, tot ce cîștigă mănîncă!“ 
Dar cu capra mea, o să am lapte, brinză, fără să mai vorbesc de iezi. Du 
iute capra în staul! 

— N-am adus nici capra — spuse Gudbrand ; pe drum am schimbat-o 
cu 0 oaie. 


— Aşa te ştiu — strigă gospodina; pentru mine ai făcut asta! Mai 
sînt eu oare la vîrsta cînd să alerg prin munţi şi văi după o capră? Pe cînd 
o oaie are să ne dea lină și lapte. Du oaia în staul. 

— N-am adus nici oaia — grăi Gudbrand; pe drum am schimbat-o 
cu o giscă. 

— Mulţumesc, mulţumesc din toată inima! zise buna femeie. Ce-as 
fi tăcut cu o oaie? N-am nici virtelnita, nici război; e lucru greu să tesi 
şi, după ce ai ţesut, trebuie să tai, să croiesti, să cogi; de o mie de ori 
mai simplu e să-ţi cumperi haine de gata, cum am făcut totdeauna; în 
schimb o giscă, si o giscă grasă, fără îndoială, chiar asta doream și eu. 
Am nevoie de put pentru pene şi de mult am poftă să mănînc într-o bună 
zi o giscă friptă. Hai să închidem pasărea în cotet ! 

| N-am adus nici gisca — zise Gudbrand; pe drum am schimbat-o 
cu un cocoș. 

— Dragul meu — zise buna femeie — esti mai înțelept ca mine; 
un cocoș e un lucru bun; face mai mult decit un ceas pe care trebuie să-l 
intorci în fiecare săptămină. Cocoșul îţi cîntă in fiece dimineaţă la patru 
şi-ţi spune că e timpul să lauzi pe domnul și să te apuci de muncă. O giscă, 
si ce-am fi facut cu ea? Nu mă pricep la gătit si cit despre perne, slava 
domnului! e destul mușchi, mai moale ca putul; iute cu cocoșul la cotet! 

— N-am adus nici cocoşul — spuse Gudbrand; pe înserate, mă apu- 
case o foame de lup si am fost nevoit să vind cocoșul pe un scud, că 
altfel muream de foame. 

— Domnul fie lăudat, că ţi-a dat un gind așa de bun! zise gos- 
podina. Orice faci, Gudbrand, e totdeauna după inima mea. Ce nevoie 
avem noi de cocoș? Doar sîntem stăpini pe noi, cred; nimeni n-are să 
ne poruncească; putem sta în pat cit de tirziu poftim. lată-te acasă, 
dragul meu, sint fericită și n-am nevoie decit de un singur lucru: anume 
să te simt lingă mine. 

Atunci Gudbrand deschise uşa. 

— Ei, vecine Petre, ce zici? Du-te de adu cei douăzeci de scuzi. 

Și-şi sărută bătrina soţie pe amindoi obrajii cu tot atita bucurie 
şi cu tot atita dragoste ca și cum ea n-ar fi avut decit douăzeci de ani. 


POVESTEA VECINULUI PETRE 


Pe rest norvegiană 


etre Barbă-căruntă nu semăna de loc cu vecinul Gudbrand; 
era batos, poruncitor, supărăcios si n-avea răbdare nici cit un ciine 
căruia îi ieiosulsaucit o pisică pecare o stringi de git. Arfi fost curat de 
nesuferit, dacă cerul, în îndurarea sa, nu i-ar fi dat o nevastă pe potriva 
lui. Era incapatinata, cicalitoare, certareata, acra, totdeauna gata e: 
tacă dacă bărbatu-său nu spunea nimic, şi să tipe de cum deschidea el 
gura. Mare noroc pe Barbă-căruntă să dea peste aşa comoară! Fără nevas- 
tă-sa, ar fi știut el vreodată că răbdarea nu-i meritul proştilor și că blin- 
detea e cea dintii dintre virtuti? 

Într-o zi, pe vremea cositului, pe cind se întorcea acasă după o 
muncă grea de 15 ceasuri, mai furios ca de obicei, cerindu-si supa care 
nu era gata, injurind, spumegind si blestemind femeile și lenea lor, 
nevastă-sa îi spuse: 

— Doamne sfinte! Petre, ușor iti vine să vorbeşti asa! Nu vrei 
cumva să schimbăm? Miine cosesc eu în locul tău; tu o să vezi de gospo- 
dărie în locul meu. O să vedem care din doi o să aibă mai mult de turcă 
şi o să se descurce mai bine. 

— S-a făcut! strigă Petre; trebuie ca, o dată pentru totdeauna, să 
ştii pe pielea ta cite suferă un biet bărbat; asta o să te înveţe cum să te 
porţi; e o lecţie de care ai nevoie. 

A doua zi, la revărsatul zorilor, femeia plecă, cu grebla pe umăr, 
cu secera în mina, fericită că vede soarele si cintind cît o tinea gura, 
ca o ciocirlie. 

Cine credeţi că fu cam mirat cind se pomeni singur acasă? Petre 
Barbă-căruntă ; dar nu vroia să rămînă de căruţă. De aceea începu să bata 
putineiul, de parcă toată viaţa n-ar fi făcut altceva. 

Te infierbinti repede cind te apuci de o muncă noua. Lui Petre i 
se uscase gitul; cobori în pivniţă să scoată bere din butoi. Tocmai pusese 
canaua și era gata să deschidă pana, cînd auzi un grohăit deasupra capului: 
era porcul care răsturna totul prin bucătărie. 

— S-a dus untul meu! strigă Barbă-căruntă. 

Si unde mi-ti urcă scara tot cite patru trepte o dată, cu pana inmina. 
Ce-i văzură ochii! putineiul răsturnat, smintina pe jos si porcul tăvălin- 
du-se într-un lac de lapte. 

Si unul mai înţelept ca el, şi tot și-ar fi pierdut răbdarea. Petre sări 
la animal, care o luă la sănătoasa, grohăind. Dar n-o nimeri hoţul, căci 
stăpinu-său îl prinse în treacăt și-i trase in timplă una cu pana, cu atita 
sete, incit îl lăsă mort pe loc. 

Tragindu-si inapoi unealta insingerata, lui Petre îi veni in gind că nu 
închisese caneaua și berea curgea într-una; dete fuga în pivniţă. Noroc că 
berea nu mai curgea. Drept e ca nici nu mai rămăsese vreo picătură în butoi. 

Trebuia s-o ia de la capăt și să bată putineiul, dacă voia să prinzeasca. 
Petre se întoarse la bucătărie; mai era smintina destulă ca să poată drege 
neajunsul de azi dimineaţă. lată-l dar din nou, bătind de mai mare dragul; 
tot batind, se gîndi, desi cam tirziu, că vaca era tot în staul şi nu-i dăduse 
nici de băut, nici de mincat, cu toate că soarele era sus pe cer. Pe dată, 
iată-l gata să dea fuga la grajd, dar întimplarea dinainte îl invăţase minte. 

„Colea — gindi el — e copilașul care umblă de-a bușilea pe jos; 
dacă las putineiul, o să-l răstoarne, lacomul de el; într-o clipita se poate 
întîmpla o nenorocire.“ 

Aşadar, luă putineiul în spate și se duse să scoată apă din puț ca 
să adape vaca. 

Putul era adinc, galetile nu intrau in apă; Petre, care-și pierdea 
răbdarea, opinti fringhia in jos, ca să termine o dată. Buf! laptele îi curse 
în cap, înainte de a cădea in put. 

— Hotărit lucru — zise Petre — n-o să fie unt astăzi; să vedem de 
vacă ; e prea tirziu ca s-o duc la pășune, dar pe acoperișul casei a crescut 
o mulţime de iarbă, pe care n-a cosit-o nimeni. Vita noastră n-o să fie 
în pagubă dacă rămine acasă. 

După ce scoase vaca din staul, nu-i fu greu s-o urce pe acoperiș: casa, 
clădită într-o scobitură, era aproape la înălțimea pămîntului; potrivi 
o scindura lată si iată vaca intrată la largul ei in păşunea cea de pe acoperiş. 

Petre nu era să rămînă pe acoperiș să păzească vita; trebuia să facă 
fiertura si s-o ducă secerătorilor la cimp ; dar era om prevăzător și nu voia 
să-și primejduiască vaca, să-și fring’ oasele; de aceea o legă cu o fringhie 


de git, dete drumul, cu grijă, funiei pe coșul bucătăriei, după care cînd 
fu gata se întoarse in casă, legindu-și fringhia de picior. „În felul ăsta — 
gindi el — sînt sigur că vita o să stea liniștită și că n-o să i se intimple 
nimic rău.“ 

Pregăti atunci ceaunul, puse o bucată zdravănă de slănină, zarza- 
vaturi și apă, îl puse pe vreascuri, scăpără din amnar și suflă în foc, 
cînd, odată, buf! iată că vaca alunecă de pe acoperiș și-l trase şi pe gospo- 
darul nostru în sus pe coș, cu capul în jos și cu picioarele în sus. Cine 
ştie unde s-ar fi oprit, dacă norocul lui n-ar fi făcut să-i stea în drum un 
drug gros de fier. Si uite-i pe amindoi spinzurati, vaca afară, Petre ina- 
untru, amindoi între cer si pămînt si zbierind cit îi ţinea gura. 

Noroc însă că nici gospodina nu era mai răbdătoare ca bărbatu-său. 
După ce așteptase trei clipe să vadă dacă-i aduce fiertura la ceasul hotărit, 
alergă acasă, ca și cum ar fi luat foc. Cind văzu vaca spinzurata, luă 
securea si tăie fringhia. Mare bucurie pe bietul dobitoc cind se pomeni 
iar pe singura podea care-i plăcea. Norocul n-a fost mai mic nici pentru 
Petre, care n-avea obiceiul să se uite la cer cu picioarele în sus. Căzu cu 
capul drept în ceaun. Dar era scris să-i meargă toate bine în ziua asta: 
focul nu se aprinsese, apa era rece, ceaunul doar aninat, asa încît Barbă- 
căruntă scăpă cu faţa curată din încercarea asta așa de grea, fără alt 
necaz decit fruntea zdrelită, nasul jupuit si amindoi obrajii zgiriati. 
Slava domnului: numai oala cu mincare s-a făcut praf! 

Cind intră gospodina în bucătărie și-și văzu bărbatul, foarte rusinat 
şi plin de singe, strigă punindu-si miinile in solduri: 

— Bi, cine are totdeauna dreptate in casă? Am cosit, am strins finul: 
uite-mă tot ca ieri, si dumneata, domnule bucătar, domnule vacar, domnule 
gospodar, unde euntul, unde e porcul, unde e vaca, unde e prinzul? Dacă 
n-a murit si copilul, sigur că nu e meritul dumitale! Sărăcuţul de tine, 
dacă n-ar fi maică-ta! 

Zicind așa, începu să plingă cu hohote, avea şi nevoie. Nu e sensi- 
hilitatea triumful femeii si lacrimile nu sint triumful sensibilităţii? 

Petre primi furtuna în tăcere și bine făcu; resemnarea şade 
bine inimilor mari. Dar, după cîteva zile, vecinii băgară de seamă că-și 
schimbase deviza casei. În loc de două miini impreunate care duceau o 
inimă legată cu o panglică albastră și din care ieșea o flacără veșnică, 
zugrăvise pe frontispiciu un stup înconjurat de albine, cu inscripția 
următoare, săpată de jur împrejur: . 

Albina-i rea la-ntepdturd, 
Dar şi mai rea e reaua gură. 


Atit i-a fost toată răzbunarea pentru ziua aceea; dracul n-a rămas 
insă păgubaş din asta. 


POVESTEA LUI CUCURIGU 


Pag’ esta spaniolă 


fost odată o găină frumoasă care făcea pe cucoana mare 

în poiata unui fermier bogat; era înconjurată de o familie numeroasă, care 
piuia pe lingă ea și cel care tipa mai tare şi-i smulgea mai iute grauntele 
din cioc, era un pui mic, pocit și schilod. Și tocmai pe el il iubea mai mult 
mamă-sa: așa sint toate mamele: cei pe care îi iubese mai cu foc sint 
cei mai uriţi. Stirpitura asta nu avea întreg in ea decit un ochi, o laba 
şi o aripă: ai fi zis că Solomon și-a executat sentinţa cea de pomină asupra 
lui Cucurigu (aşa se chema individul ăsta slăbănog) si l-a tăiat în două 
cu ascuţitul sabiei sale vestite. Cind e cineva chior, schiop și ciung, 
are cele mai bune motive să fie modest; prăpăditul acesta din Castilia 
era însă mai mindru decit tată-său, cocoșul cu pintenii cei mai frumoși, 
cel mai elegant, cel mai viteaz și cel mai galant din citi s-au pomenit 
vreodată de la Burgos pina la Madrid. Se credea o minune de graţie și 
de frumuseţe, își petrecea o bună parte din zi oglindindu-se in piriu. Dacă 
vreunul din frații lui îl lovea din greşeală, îi căuta gilceavă, îi zicea că 
e invidios și gelos și-și primejduia în bătaie singurul ochi ce-i rămăsese ; 
dacă găinile coteodăceau cind îl vedeau, ziceau că o fac doar ca să-și 
ascundă ciuda, că el nu binevoia nici măcar să se uite le ele. 

Intr-o zi, cind ingimfarea i se suise la cap mai mult ca de obicei, 
spuse mamei sale: 

— Ascultaţi-mă, doamnă: Spania ma plictiseste, mă duc la Roma; 
vreau să văd pe papa și pe cardinali. 

— Ce-ţi trece prin minte, copilul meu! strigă biata găină. Cine ţi-a 
băgat în cap asemenea trăsnaie? Niciodată in familia noastră n-a plecat 

cineva din ţara lui; de aceea și sintem noi mindria neamului nostru; 
putem să ne numărăm strabunii. Undeai să mai găsești tu o curte ca asta, 
duzi să te umbrească, cotet văruit, bălegar minunal, viermi si graunte 
peste tot, fraţi să te iubească si trei cîini să te apere de vulpe? Crezi 
că, la Roma chiar, n-ai să duci dorul belsugului și huzurului vieţii de aici? 

Cucurigu ridică din aripa cea ciungă, în semn de dispreţ. 

Mamă zise el eşti o femeie de treaba; totul pare frumos 
pentru cel care n-a părăsit niciodată gunoistea de acasă, eu insă am 
destulă minte să vad că fraţii mei nu sînt isteţi și verii mei sint ţărănoși. 
Geniul meu se înăbușă în această văgăună, vreau să cutreier lumea și să 
fac avere. 

— Dar, fiule — reluă biata cloșcă — te-ai privit vreodată în bal- 
toacă? Nu știi că-ţi lipseşte un ochi, o labă și o aripă? Ca să faci avere 
trebuie ochi de vulpe, gheară de păianjen si aripi de vultur, Cum pleci 
de aici, esti pierdut. 

— Mamă — spuse Cucurigu — cînd o găină scoate din ouo rata, totdea- 
una se sperie cînd o vede dind fuga la apă. Nu mă cunoaşteţi. Rostul 
meu este să izbutese în viaţă prin darurile și prin isteţimea mea; trebuie 
să am în juru-mi privitori, care să fie în stare să guste însuşirile fiinţei 
mele; locul meu nu este printre făpturi de rind. 

Cînd văzu găina că orice sfat e zadarnic, zise lui Cucurigu: 

— Fiule, ascultă cel puţin ultimele sfaturi ale mamei tale. Dacă te 
duci la Roma, caută să nu treci prin fata bisericii Sf. Petru; sfintul, 
pe cit se spune, nu prea are la inimă cocoșii, mai ales cînd cîntă. Fugi 
si de anumiţi oameni cărora li se spune bucătari și ajutori de bucătari; 
ai să-i recunoști după boneta albă, sortul suflecat si după teaca de cuţit 
pe care o poartă la briu. Sint niște asasini cunoscuţi care ne urmăresc 
fără milă, ne taie gitul fără să ne lase timp nici să zicem ,,miserere“?! 
Si acum, copilul meu — adăugă ea ridicind laba — primește binecuvin- 
tarea mea. 

Cucurigu se făcu că nu vede în ochii mamei lucind o lacrimă; tot 
atit de putin se sinchisi si de tatăl său, care totuși își înălţă creasta in 
vînt si parcă-l chema. Fără să-i pese de cei pe care-i lăsa în urma lui, 
nerecunoscătorul se strecură pe poarta întredeschisă ; abia ieși afară, că 
şi bătu din aripă și cinta de trei ori, pentru a-și sărbători libertatea: 
Cucurigu! cucurigu! cucurigu! 

Tot alergind prin cimpii, jumătate zburind, jumătate sărind, ajunse 
la albia unui piriu pe care-l secase soarele. Totuși, prin nisip se mai vedea 
un fir de apă, dar așa de subţire, că două frunze useate care căzuseră 
îl opreau din cale. 


1 îndurare (în limba latină în text). (n.t.) 


Cind piriul zări pe călătorul nostru, îi zise: 

— Prietene, vezi cit sînt de slab; n-am nici măcar putere să iau 
frunzele astea care-mi astupă drumul, cu atit mai puţin să le ocolesc, 
căci sint istovit. Cu o singură lovitură de cioc, tu poţi să-mi dai din nou 
viaţă. Nu sînt un nerecunoscător; dacă-mi faci un bine, te poţi bizui pe 
recunoştinţa mea în prima zi de ploaie, cînd apa cerului imi va fi redat 
puterile. 

— Glumesti! rise Cucurigu. Am eu mutra unui măturător de șanțuri? 
Adresează-te celor de o seamă cu tine — adăugă el; și cu laba cea bună, 
sări peste firul de apă. 

— O să-ţi aduci aminte de mine cînd te-i aștepta mai putin! murmură 
apa, dar cu un glas așa de slab, că înfumuratul n-o auzi. 

Putin mai departe, jupinul cocosel zări vintul doborit la pămînt şi 
gifiind rău. 

— Dragă Cucurigu — îi spuse el — vino-mi în ajutor; pe lumea asta 
avem nevoie unii de alţii. Vezi în ce hal m-a adus căldura zilei. Eu, care 
în alte vremuri dezrădăcinam măslinii si umflam mările, iată-mă acum 
prăpădit de căldură. M-am lăsat să mă fure somnul adus de parfumul 
trandafirilor ăstora cu care mă jucam, și iată-mă la pămînt, aproape 
leșinat. Dacă ai vrea să mă ridici numai de două degete de la pămînt, 
cu ciocul și să-mi faci puţin vint cu aripa, aș avea puterea să mă ridic 
pînă la norii aceia albi pe care-i văd colo sus, purtaţi de un frate al meu 
și aș primi de la familia mea ceva ajutoare, care mi-ar îngădui să trăiesc 
pina ce-oi moșteni pe primul uragan. 

— Monseniore — răspunse afurisitul de Cucurigu — excelența voas 
tra nu o dată a făcut haz, jucindu-mi tot felul de renghiuri. Nu-s nici 
opt zile de cind, strecurindu-se hoţește în spatele meu, măria voastră s-a 
desfătat deschizindu-mi coada evantai si m-a făcut de ris in faţa lumii. 
Răbdare, așadar, prea stimate prieten, cînd cineva își bate joc de alţii, 
îi vine și lui rindul; îi prinde bine să se pocăiască și să invete să respecte 
unele persoane care, prin naștere, frumuseţe și minte, ar trebui să fie la 
adăpost de glumele vreunui nătărău. 

După aceste vorbe, Cucurigu, infoindu-se, se apucă să cinte cu 
glasul cel mai spart cu putinţă: Cucurigu, cucurigu, cucurigu! şi-şi 
văzu mindru de drum. 

Pe un ogor cosit proaspăt, unde plugarii făcuseră grămezi buruienile 
plivite, ieșea fum dintr-o grămadă de neghină și sabiufi. Cucurigu se 
apropie, cu gind să ciugulească si văzu o flăcăruie care innegrea cotoarele 
incă verzi fără să le poată aprinde. 5 

— Dragă prietene — strigă flacăra noului venit — sosești tocmai la 
timp ca să-mi scapi viața; din lipsă de hrană mă prăpădesc. Nu știu pe 
unde își pierde vremea vărul meu vintul, că așa-mi face totdeauna; 

adu-mi cîteva fire de paie uscate, să mai aprind un suflet. N-o să faci 
bine unei nerecunoscătoare. 

„Stai tu — zise Cucurigu în gindul lui — o să-ţi fac eu un bine, 
‘aga cum meriti, nerusinato, care indraznesti să mi te adresezi mie!“ ȘI, 
-o dată puiul si sări pe grămada de buruieni jilave și o apăsă așa de tare pe 
pămînt, încît nu se mai auzi piriitul flăcăruii si nu mai ieși fum de loc. 
După care, jupinul, cum avea obicei, începu să cinte de trei ori: Cucu- 
rigu, cucurigu, cucurigu! Apoi bătu din aripă, de parcă ar fi împlinit 
isprăvile lui Amadis’. 

Tot alergind, tot ciriind, Cucurigu ajunse în sfirsit la Roma; acolo 
due toate drumurile. Abia intră in oraș si alergă drept la biserica cea 
mare a Sf. Petru. S-o admire nici nu-i trecea prin minte; se așeză în fata 
ușii principale și, cu toate că, pierdut in mijlocul colonadei, nu părea 
nici cît o muscă, se ridică în pinten şi incepu să cînte: Cucurigu, cucurigu, 
cucurigu! numai ca să-i facă în necaz sfintului şi să nu asculte de maica-sa. 

Nu terminase bine însă si un soldat din garda Sf. Părinte, care il 
auzi tipind, puse mina pe neobrăzat și-l duse acasă la el ca să-l facă 
friptură. 

— Na — zise soldatul, arătind pe Cucurigu gospodinei sale — ada 
nişte apă fiartă să jumulim pe păcătosul ăsta! 

— Iertare, iertare, doamnă Apă! strigă Cucurigu. Apă blindă, apă 
bună, tu, cel mai frumos și cel mai bun lucru din lume, îndurare, nu mă 
opari! 

— Dar ţie ţi-a fost milă de mine, cind te-am rugat cu cerul, cu pă- 
mintul, nerecunoscătorule? răspunse Apa, care fierbea de minie. Din- 
tr-o dată il scăldă de sus pînă jos si nu-i lăsă nici un fir de put pe trup. 

Soldatul luă atunci pe nenorocitul pui și-l puse pe grătar. 

— Focule, nu mă arde! strigă Cucurigu. Părinte al luminii, frate al 
soarelui, văr al diamantului, crufa pe un nenorocit, stapineste-ti fier- 
binteala, astimpără-ţi flacăra, nu mă pirpăli! 

— Tie ţi-a fost milă de mine cind te rugam cu cerul, cu pămîntul, 
nerecunoscătorule? răspunse focul care scăpăra de minie; și cu o limbă 
de flăcări îl pretăcu pe Cucurigu într-un cărbune. 

Cînd soldatul isi văzu friptura in așa hal, luă puiul de picior și-l 
aruncă pe fereastră. Vintul îl duse pe o grămadă de gunoi. 

— 0, vintule — murmură Cucurigu, care tot mai respira — zefir 
Hinefacktor, adiere protectoare, iată-mă pocăit de nebuniile şi îngîmfarea 
mea; lasă-mă să mă odihnesc pe gunoiul ăsta parintesc ! 


1 Amadis — erou al romanului cavaleresc spaniol „Amadis de gaule“ (1508). (n.t.) 


_— Să te odihnesti! mugi vintul. Stai tu, să-ţi arăt eu cum mă port 
cu nerecunoscatorii! Si dintr-o suflare îi făcu vint aşa de sus, incit Cucu- 
rigu, în cădere, se infipse în vîrful unei clopotnite. 

Aci îl aştepta Sf. Petru. Cu mina lui, sfintul tintui pe Cucurigu pe cea 
mai înaltă clopotniţă din Roma. $i în ziua de azi mai e arătat călătorilor. 
Oricit de sus e așezat, totuşi toţi il dispreţuiesc, fiindcă se invirteste 
după cel mai ușor vînt. E negru, uscat, jumulit, bătut de ploi; nu-l mai 
cheamă Cucurigu, ci Sfirlează ; așa-și plătește şi-şi va plăti în veci neascul- 
tarea faţă de mama sa, ingimfarea, obrăznicia și, mai ales, răutatea. 


YVON ŞI FINETA 


Poveste bretonă 


fost odată în Bretania un nobil care se numea baro 
nul de Kerver. Conacul lui era cel mai frumos din ţinutul acela. Era un 
castel mare în stil gotic, numai ogive ; zidurile erau dăltuite ca o dantelă; 
de departe părea o vita de vie imbracind o boltă. La primul cat, ferestrele 
pictate în culori şi ornamente aveau în faţa lor balcoane; către răsărit erau 
şase și către apus șase. Dimineaţa, cînd baronul, călare pe iapa sa cea 
gălbuie, pleca spre pădure, urmat de prepelicarii lui, da binete la fiecare 
fereastră cite uneia dintre fiicele sale, care, cu o carte de rugăciuni în 
mina, se ruga lui dumnezeu pentru casa de Kerver. Cu părul blond, cu 
ochii albaştri cum stăteau cu miinile impreunate, parcă erau șase madone 
în altarele lor de azur. Seara, cînd soarele asfintea și se întorcea şi baronul 
acasă, după ce își văzuse domeniile, de departe zărea, la ferestrele dinspre 
soare-apune, șase feciori cu părul negru, cu privirea cutezătoare, nădejdea 
şi fala familiei. Păreau șase cavaleri sculptați la intrarea unei biserici. 
De aceea, la zece leghe de jur imprejur, dacă voiau să pomenească de 
un tată fericit şi de un baron puternic, prietenii, ca și dușmanii, îl numeau 
pe baronul de Kerver. 

Castelul n-avea decît 12 ferestre si baronul avea 13 copii. Cel din 
urmă, care nu-și avea un loc al său, era un băiat frumos de 16 ani, anume 
Yvon. Ca de obicei, era şi cel mai iubit. 

Dimineaţa, la plecare, seara la întoarcere, baronul găsea totdeauna 
în pragul casei pe Yvon, care aştepta să-l imbratiseze. Cu părul lui blond 
şi lung lăsat pe spate, cu mijlocul zvelt, cu aerul lui ştrengăresc si mişcă- 
rile iuți, Yvon era iubit de toți bretonii. La 42 ani se luptase cu curaj 


şi omorise un lup cu lovituri de secure ; de aceea îl și porecliseră Fără-Frică. 
Îşi merita numele, căci nici n-a fost vreodată un suflet mai cura jos. 

Într-o zi, cind” baronul rămăsese acasă să se odihnească și petrecea, 
întrecîndu-se în ruperea lăncii cu scutierul său, Yvon intră în sala de arme 
îmbrăcat de drum şi ingenunche: 

— Stapine şi tată — zise el baronului — iti cer binecuvintarea, căci 
îmi iau rămas bun. Casa Kerverilor are destui cavaleri şi n-are nevoie 
de un copil; e timpul să-mi caut norocul. Vreau să pornesc departe, 
să-mi încerc braţul și să-mi fac un nume. 

— Ai dreptate, “Far ă-Frică — răspunse baronul, mai mişcat decit 
ar fi vrut să se arate. Nu te opresc; n-am dreptul să te opresc, dar eşti 
foarte tînăr, copilul meu; poate că ar fi fost mai bine să mai rămii un 
an cu noi. 

— Am 16 ani, tată; la virsta asta, dumneata te şi luptasesi cu un 
Rohan; n-am uitat că blazonul nostru este un licorn spintecind un Jeu ș 
că deviza noastră e: înainte! Nu vreau să ajungă Kerverii să roșease 
de ultimul lor copil! 

Yvon primi binecuvintarea tatălui său, strinse mina fraţilor, îşi 
sărută surorile, igi luă rămas bun de la vasalii care plingeau și porni la 
drum, cu inima ușoară. 

Pe drum, nimic nu-l oprea: de era riu, îl trecea înot; de era munte, 
îl urca; pădurea o străbătea, luindu-se după soare: „Înainte, Kerveri !“ 
striga de cite ori întilnea vreo piedică gi, de voie, de nevoie, mergea tot 
drept înainte. 

De trei ani cutreiera lumea, făcînd isprăvi vitejeşti; aci învingător, 
aci învins, mereu vesel şi îndrăzneţ, cîndi se propuse să plece la luptă 
împotriva dușmanului. Yvon isi luă 12 tovarăși viteji, tocmi o corabie 
micuță şi, la catargul cel mare inalta un steag de luptă albastru, cu li- 
cornul şi deviza Kerverilor. 

Marea era liniștită, vintul prielnic, noaptea senină: Yvon, culcat 
pe punte, se uita la stele şi căuta pe cea care-și tremura lumina deasupra 
conacului părintesc. Deodată, corabia se lovi de o stîncă; se auzi o pirii- 
tură groaznică ; toate catargele căzură ca nişte putregaiuri, un val grozav 
se năpusti peste punte şi luă cu el tot ce se afla acolo. 

— Înainte, Kerveri! strigă Yvon, îndată ce ieși deasupra apei; și 
începu să inoate asa de liniştit, de parcă s-ar fi scăldat in şanţurile din 
jurul batrinului castel. 

Din fericire, răsări luna; Yvon zări la oarecare depărtare o pată neagră 
în mijlocul valurilor argintii: pămîntul. Se apropie de el, nu fără greutate 
şi, in sfirșit, se urcă pe țărm. Pătruns de umezeală pina in măduva oase- 
lor, sleit de puteri, gifiind, se tiri pe nisip şi fără să-şi mai bată capul, 
îşi făcu rugăciunea și adormi. 


a 


If 


Dimineaţa, cînd se trezi, Yvon încercă să cerceteze ţinutul unde ik 
aruncase intimplarea. Zari în depărtare o casă mare cit o catedrală, cu 
nişte ferestre înalte de 50 de picioare. O zi intreagă merse pînă să ajungă 
la ea, şi în cele din urmă se găsi în faţa unei porţi uriașe, cu un ciocan 
aşa de greu, încît nu-l putea ridica mină de om. 

Yvon luă un bolovan și începu să bata în poartă 

— Intra — zise un glas care răsună ca mugetul unui bou; în aceeași 
clipă, ușa se deschise și micul breton se pomeni fata in faţă cu un uriaș, 
care n-avea mai puţin de 40 de picioare. 

— Cine eşti tu si ce cauţi aici? zise uriașul, luînd pe indraznetul 
tinăr de guler și ridicindu-lde la pămint ca să-l poatăvedea mai bine. 

— Mă cheamă Fără-Frică şi-mi caut norocul — răspunse Yvon 
uitindu-se la nămestenie cu o privire cutezătoare. 

— Ei bine, viteazule Fără-Frică, norocul ti l-ai găsit — făcu uriașul 
în bătaie de joc — am nevoie de o slugă, te iau în serviciu. Ai să intri 
pe loc în slujbă. lacă, a venit timpul să-mi duc turma la păscut; tu o 
să faci curat în grajd. ) Nu-ţi dau altceva de lucru — urmă el, rizind pe 
sub mustață ; vezi că sînt un stapin bun. Fă-ţi datoria și mai ales nu cotro- 
băi prin casă, dacă ţi-e dragă viata. 

„Cu adevărat, am un stapin bun; munca nu e grea — gindi Yvon 
după ce plecă uriașul. Am tot timpul să mătur grajdul. Ce să fac deocam- 
dată, ca să-mi treacă de urit? Dacă aș da o raită prin casă? De vremece 
mă opreşte s-o văd, inseamnă că e ceva de văzut.“ 

Intra în prima încăpere ; era acolo un cămin mare, cu o căldare agatata 
de cirligul vetrei. Căldarea fierbea, şi cu toate astea pe vatră nu era foc. 

„Ce-o fi asta? — îşi zise bretonul; aici se ascunde o taină!“ 

Îşi tăie o guvit& de păr, o muie în căldare și cînd o scoase, șuviţa 
se făcuse de aramă. 

— Aha! strigă el — ăsta e un soi nou de ciorbă; dacă ai inghiti-o, 
ţi-ai căptuși stomacul cu o platoşă. 

Trecu in a doua odaie; şi aici era o oală agatata în cirlig, care fierbea 
fără toc. Yvon muie o suvita de păr gi cînd o scoase, era de argint. 

„În casa Kerverilor — își spuse el în gind — n-o fi aga de prețioasă 
supa, dar poate că are gust mai bun.“ 

După aceea, intra in a treia odaie. Si aici se afla o oală agatata de 
un cirlig și fierbea fără foc. Yvon isi muie o suvita de păr şi o scoase mu- 
iată în aur. Strălucea aşa de tare, de parcă era o rază de soare. 

— Bun! strigă voinicul — la noi în Bretania e o zicătoare bătri- 
nească: Din rău în mai rău; aici e tocmai dimpotrivă: Din bine în mai 
bine. Ce-oi mai găsi oare în a patra odaie, o ciorbă de diamante? 

Deschise ușa şi în fata ochilor i se ivi ceva mai minunat decit neste- 
matele. Era o fată nespus de frumoasă, incit, atunci cind o văzu, Yvon, 
uluit, îngenunche. 

— Nenorocitule! strigă ea cu glas tremurător — ce faci aici? 

— Sint de-al casei — răspunse bretonul — azi dimineață m-a luat 
în slujbă uriașul. 

— Slujbă la el! spuse fata. Cerul să te scape cit mai curînd de ea! 

— Dar de ce? zise Yvon. Am stapin bun, munca nu-i grea. O data 
ce-oi mătura grajdul, am terminat treaba. 

— Da, şi cum ai de gînd să faci una ca asta? spuse străina. Dacă vei 
face ca toată lumea, pentru fiecare furcă de gunoi pe care o vei.scoate 
pe ușă, o să intre zece pe fereastră. Dar o să-ți spun eu ce trebuie să faci. 

ntoarce furca, rineste cu coada ei şi tot bălegarul o să se ducă singur, 
într-o clipă. 

— Am să te ascult — grăi Yvon; și zicînd aşa, se aşeză lîngă fata 
şi se puse la vorbă cu ea. Era fata unei zine, pe care ticălosul de uriaș o 
luase roabă. Între tovarăşii de suferință, prietenia nu se leagă greu. 
Nu trecuse bine ziua și Fineta (așa o chema pe străină) şi cu Yvon se şi 
făgăduiseră unul altuia, cind or putea scăpa de groaznicul lor stapin. 
Greutatea era să găsească în ce chip să scape. 

Cind stai așa de vorbă, ceasurile trec iute ; seara se lăsa ; Fineta spuse 
noului ei prieten să plece, sfătuindu-l să curețe grajdul pînă a nu veni 
uriașul. 

Yvon luă furca din cui și, fără să se mai gindească, vru să se folo- 
sească de ea așa cum văzuse că făceau la vechiul lor castel; însă o brodi 
rău şi iute-iute i se înfundă, căci, cit ai clipi, se făcu în grajd atita gunoi, 
încît bietul băiat nici nu mai avea loc. Atunci făcu aşa cum îi spusese 
Fineta: întoarse furca şi curati cu coada ei. Într-o clipă, grajdul fu aşa 
de curat, de parcă niciodată n-ar fi intrat vite in el. 

După ce sfirşi treaba, Yvon se așeză pe o bancă lingă uşa casei. Cum 
zări pe uriaş, ridică nasul în vînt și începu să-și legene picioarele, cîntind 
un cîntec de acasă. 

— Ai curăţit grajdul? întrebă uriașul incruntind sprincenele. 

— Gata tot, stăpine — răspunse Yvon, fără să se miște. 

— O să vedem noi asta — racni uriaşul; el intră în grajd bombănind, 
găsi toate la locul lor şi ieşi furios. Ai văzut-o pe Fineta mea — strigă 
el — șiretlicul ăsta nu l-ai scos tu din capul tau! 

— Ce-i aia, Pefineta? zise Yvon, ciscind gura şi inchizind ochii. E 
vreo dihanie de pe aici? Stapine, arată-mi-o şi mie! 


— Taci din gură, dobitocule — răspunse uriașul; ai s-o vezi, şi încă 
prea curînd. 

A doua zi, uriașul îşi strînse oile ca să le ducă la pășune, dar, inainte 
de plecare, îi porunci lui Yvon să se ducă, în timpul zilei, să-i aducă acasă 
calul, care era la păscut, la munte. 

— După asta — îi spuse el rizind pe sub mustață — poţi să te odih- 
nesti cit e ziulica de lungă. Vezi ce stapin bun sint! Fă-ţi treaba şi, mai 
ales, nu cotrobăi prin casă, că de unde nu, iti tai capul. 

Yvon lăsă pe Ciclop! s-o ia înainte, făcind cu ochiul. 

— Vezi bine — zicea el printre dinţi — eşti un stapin bun; nu te 
vrea prăpădeşti de deșteptăciune, dar, cu toate amenințările tale, tot o 
ă intru în casă şi o să stau de vorbă cu Fineta ta; rămine de văzut dacă 
Fineta ta n-o să fie mai degrabă a mea decit a ta. 

Dete fuga în odaia fetei. 

— Ura! strigă el intrind; n-am nimic altceva de făcut toată ziua, 
decît să mă duc la munte, să aduc de acolo calul. 

— Foarte bine — îi zise Fineta; si cum ai să faci? 

— Auzi întrebare! urmă Yvon. Mare lucru e să mini un cal? Cred ca 
am călărit eu pe cai mai nărăvaşi ca ăsta. 

— Nu e aşa de ușor cum crezi — răspunse Fineta; dar am să-ți arăt 
eu ce trebuie să faci. Cînd ai să te apropii de animal, o să scoată pe nări 
foc şi pară ca dintr-un cuptor; dar tu ia zăbala care e ascunsă după uşa 
grajdului, aruncă-i-o drept între măsele şi pe loc o să se facă blind ca un 
miel și o să faci ce vrei dintr-însul. 

— Am să te-ascult — spuse Yvon. 

Și zicînd aga, se aşeză lingă Fineta şi se puse la vorbă cu ea. Despre 
ce vorbiră? Despre multe, vrute şi nevrute ; dar, oricît de departe mergeau 
cu inchipuirea, ajungeau mereu tot acolo, că se făgăduiseră unul altuia 
și că trebuiau să scape de uriaș. Cind stai așa de vorbă, ceasurile trec repede. 
Seara se lisa; Yvon uitase de cal si de munte; Fineta trebui să-i spună să 
plece, atrigindu-i atenţia să aducă animalul pînă a nu sosi stapinul. 

Yvon luă zăbala, care era ascunsă după ușa grajdului gi dete fuga la 
munte. Și numai iată un cal, mare aproape cît un elefant, că se apropie, 
scotind foc şi pară pe nări. 

Yvon aşteptă dirz animalul cel uriaș și, cînd acesta căscă gura cit 
sura, el îi aruncă zăbala. Pe loc calul se facu blind ca un miel. Yvon îl 
puse în genunchi, i se căţără pe spate şi se întoarse liniștit acasă. 

Terminindu-si lucrul, bretonul nostru se aşeză pe banca, la uşa casei. 
Cum zări pe uriaș, ridică nasul în vint şi incepu să-şi legene picioarele, 
cintind un cîntec de-acasă. 

1 Ciclop — personaj mitologic, cu un ochi în frunte. (n.t.) 

— Ai adus calul? întrebă uriașul incruntind sprincenele. 

— Da, stăpine'— răspunse Yvon fara să se miște. Frumos dobitoc ! 
Îţi face cinste: blind, drăgălaș si bine dresat. E colo în grajd, mănîncă. 

— O să vedem noi asta — racni uriașul; intră bombanind, găsi toate 
la locul lor şi ieşi furios. Ai văzut-o pe Fineta mea — strigă el; asemenea 
istetime n-ai scos tu din capul tau! 

— Stăpine — zise Yvon, căseind gura şi inchizind ochii — jar po- 
vestea aia? Ce-i Pefineta? O dată pentru totdeauna, arată-mi şi mie di- 
hania asta! 

— Taci din gură, dobitocule — răspunse uriașul; ai s-o vezi tu, şi 
încă prea curind. 

În ziua a treia, la revărsatul zorilor, uriașul işi adună oile sa le ducă 
la cimp; dar, înainte de a pleca, zise către Yvon: 

— Azi ai să te duci în Iad, să-mi încasezi veniturile. După asta — con- 
tinuă rizind pe sub mustață — ai să te poţi odihni cit e ziulica de mare. 
Vezi ce stăpin bun sînt! 

— Stăpîn bun, să zicem! murmură Yvon; dar sarcina nu-i uşoară 
de loc. Hai să vedem pe Fineta mea, cum zice uriașul; azi am mare nevoie 
să mă scoată din bucluc. 

Fineta îşi întrebă prietenul ce muncă avea de facut în ziua aceea: 

— Ei bine — îi grăi ca — şi cum ai de gind să faci de data aceasta? 

— Habar n-am — spuse trist Yvon — n-am fost niciodată in lad; 
şi chiar dacă ag cunoaşte drumul într-acolo, nu ştiu ce trebuie să cer. 
Vorbeşte, te ascult! 

— Vezi stinca aceea mare de colo? zise Fineta; e una din porțile Iadului. 
Ia bita asta, loveşte de trei ori in piatră şi atunci va ieși un drac scăldat 
în foc. O să-i spui de ce ai venit; are să te întrebe: cit vrei? Ai grijă să-i 
răspunzi: Nu mai mult decit pot duce. 

— Am să te ascult — rosti Yvon; şi zicînd aceste, se aşeză lingă 
Fineta şi se puse la vorbă cu ea. Ar mai fi stat și acum dacă, spre seară, 
fata nu l-ar fi trimis la stinca aceea mare, să îndeplinească sarcina ce-i 
dăduse uriaşul. 

Cînd ajunse la locul arătat, Yvon găsi un bolovan mare de granit, 
in care lovi de trei ori cu bita; stinca se deschise. leşi un drac, numai 
flăcări. 

— Ce vrei? strigă el, cu o voce înspăimintătoare. 

— Vin să iau veniturile uriaşului — răspunse Yvon fără să se sperie. 

— Cit vrei? 

— Nu vreau de fel mai mult decît pot duce — răspunse bretonul. 

— Norocul tău că nu ceri mai mult — răspunse diavolul. Intră in 
peştera asta. Ai să găseşti acolo ce-ţi trebuie. 


Yvon intra şi holbă ochii. Peste tot, aur, argint, nestemate, diamante, 
smaralde; erau nenumărate ca nisipul mării. Tinărul Kerver umplu un 
sac, şi-l aruncă pe umăr şi se întoarse liniştit acasă. 

După ce-şi sfirşi treaba, bretonul nostru se așeză pe bancă, la ușa 
casei. Îndată ce-l zări pe uriaş, îşi ridică nasul în vînt si începu să-şi 
legene picioarele, cintind un cintec de acasă, 

— Ai fost în Iad să-mi aduci venitul? întrebă uriașul, incruntind 
sprincenele. 

— Da, stapine — răspunse Yvon fără să se mişte. Lite colo sacul 
iti sare în ochi, socoteala-i buna. 

— O să vedem noi — răeni uriaşul. Desfacu sforile sacului, care era 
aga de plin, că aurul şi argintul începură să curgă in toate părţile. Ai 
văzut-o pe Fineta mea — strigă el; atita istetime n-ai scos tu din 
capul tău! 

~~ Stipine — făcu Yvon, căscind gura și inchizind ochii — o {ii 
una şi buna. Îi tot dai zor cu cintecul: Pefineta, Pefineta! Odată pentru 
totdeauna, arată-mi și mie dihania asta. i 

— Bine, bine — zise uriașul, care răcnea de furie; aşteaptă pînă 
miine, o să faci tu cunoştinţă cu ea. 

— Mulţumim, stăpine — zise Yvon, drăguţ din partea dumitale; 
dar după mutra dumitale veselă, imi pare că vrei să rizi de mine. 


i 


III 


A doua zi, ciclopul plecă fără să-i mai poruncească nimic lui Yvon, 
lucru care neliniști pe Fineta. La amiază se întoarse fără turmă, văietin- 
du-se de oboseală şi de căldură şi spuse fetei: 

— Vezi că ai să găseşti la ușă un copilandru, e sluga mea; taie-i 
gitul ; pune-l la fiert în căldarea cea mare ; cind o fi ciorba gata,să mă strigi. 

Zicind aşa, se lungi pe pat să tragă un pui de somn. Stforăia aga de 
tare, de-ti venea să zici că bubuitul tunetului zdruncină munţii. 

Fineta pregăti butucul, luă un cuţit mare si chemă pe Yvon. ÎL inţepă 
in degetul cel mic; pe butuc căzură trei picături de sînge. 

— E destul atita — spuse fata; acum, ajută-mi să umplu căldarea. 

Aruneară înăuntru tot ce găsiră: haine vechi, ghete rupte, covoare 
vechi şi alte de-alde astea. Apoi Fineta luă pe Yvon de mînă, îl duse în 
cele trei camere de la intrare, turnă într-un tipar trei mingi de aur, două 
de argint şi una de aramă, şi ieşi în goană, luînd-o spre mare. 

— Înainte, Kerveri! strigă Yvon, de cum se văzu în cîmp. Ai de gînd 
să-mi lămurești, scumpa mea, ce comedie jucăm în clipa asta? 

— Să fugim, să fugim! îi zise ea; dacă pînă la apusul soarelui n-am 
părăsit insula asta blestemată, s-a isprăvit cu noi. 

— Înainte, Kerveri! răspunse Yvon, si dete cu tifla către uriaș. 

După ce storăi pret de un ceas bun, uriașul se întinse, deschise 
un ochi pe jumătate şi strigă: 

— Mai e mult pina să fie gata? 

— Începe acuşi — răspunse prima picătură de singe de pe butuc. 

Uriaşul se întoarse pe partea cealaltă și începu să sforăie şi mai și, 
vreo oră-două. Apoi se întinse, deschise un ochi pe jumătate și strigă: 

— Auzi? Mai e mult pînă să fie gata? 

— Fierbe, fierbe — răspunse a doua picătură de singe de pe butuc. 

Uriașul se întoarse pe partea cealaltă și mai dormi vreun ceas. Apoi 
îşi întinse ciolanele gi strigă cu glas nerăbdător: 

— Tot nu e gata? 

—E gata tot — răspunse a treia picătură de singe de pe butuc. 

Uriaşul se ridică din pat, se îrecă la ochi și căută să vadă cine-i 
vorbise, dar se uită mult și bine, că nu văzu pe nimeni. 

— Fineta — răcni el — de ce n-ai pus masa? 

Nici un răspuns. Ciclopul, furios, sări din pat, își luă lingura, care 
parcă era o căldare cu o furcă drept coadă, şi o viri în oală să guste 
supa. 


Fineta — urlă el — de ce n-ai pus sare în supă? Ce fel de supă e 

asta? Nu e nici de dulce, nici de post. 

Nu, dar în schimb își zări in căldare covorul, care nu fiersese de tot. 
Cînd văzu asta, îl apucă o furie de nu se mai putea ţine pe picioare. 

— Ticăloşilor! strigă el — v-aţi bătut joc de mine, o să mi-o 
plătiţi voi. 

leşi, cu un ciomag in mina, şi făcu paşi aşa de mari, că după un pătrar 
de ceas, dibui pe cei doi fugari, tot departe de țărm. De bucurie, scoase 
un strigăt care cutremură toate ecourile la douăzeci de leghe de jur 
împrejur. 

Fineta se opri, tremurind vargă; Yvon o strinse la piept. 


— Înainte, Kerveri! zise el: marea nu e departe, ajungem înaintea 
vrăjmaşului. 
— Uite-l, uite-l! strigă Fineta, arătind pe uriaș, care ajunsese doar 
la o sută de pași; sintem pierduţi dacă nu ne scapă talismanul ăsta. 
Luă mingea de aramă și-o aruncă pe jos, zicînd: 


Mingioară arămie, mingioară arămie, 
Fă ca în drumu-i să-nlirzie! 


Si iată că pe loc pămîntul se despică cu un zgomot inspaimintator. 
O crăpătură uriaşă, o prăpastie fără fund opri pe uriaş, care şi întindea 
mina să-și apuce prada. 

— Să fugim — strigă Fineta, trăgind de mînă pe Yvon, care se 
uita la uriaş cu aerul batjocoritor şi-i cinta: 


Hei, strigoi, strigoi, 
În capcană veți fi prinşi tot voi! 


Ciclopul începu să alerge de-a lungul prăpastiei, încoace şi încolo, 
za leul în cușcă, doar o găsi o trecere, dar nu izbuti. Atunci puse mina 
furios, smulse din rădăcini un stejar uriaș și-l trinti de-a curmezisul cra- 
păturii. Copacul căzu gi cu coroana aproape că trinti la pămînt pe tineri; 
uriașul încălecă pe puntea asta naturală, care se indoia sub el, și așa, agă- 
fat în văzduh, înainta încet, căci era nevoie să se descurce printre craci. 
Cind atinse pămîntul, Yvon gi Fineta și ajunseră pe țărm, marea se întindea 
în fata lor. 

Vai! nu se vedea nici o barcă, nici o corabie. Fugarii erau pierduţi. 
Yvon, tot plin de curaj, aduna bolovani să atace pe uriaș și să-şi vindă 
scump viaţa. Fineta, tulburată la culme, luă una din mingile de argint 
şi o aruncă în valuri, zicind: 


Mingioară argintie, 
Ne păzeşte de urgie! 


Abia rostise vraja, că o corabie frumoasă ieşi din unde ca o lebădă 
care-și desface în vînt aripile albe. Yvon şi Fineta o luară la fugă prin apă, 
li se aruncă un odgon și, cînd uriaşul, furios, ajunse în goană pe țărm, 
corabia se și depărta, cu pinzele întinse, lăsînd în urmă-i o diră lungă 
de lumină și de spumă. 

Uriasilor nu le place apa; asta e un fapt știut de bătrinul Homer, ca- 
re-l cunoscuse pe Polifem’; și aceeași observaţie o veţi găsi in orice carte 
de științe naturale, care-și merită numele. Stăpinul Finetei semăna cu 
Polifem; cînd văzu că-i scapă robii, racni, alergă fără rost de-a lungul 
țărmului, aruncă spre corabie bucăţi mari de stincă — dar care, din feri- 
cire, căzură alături şi făcură doar niște gropi mari şi negre în mare; pe 
urmă, în fine, nebun de minie, se aruncă cu capul în jos în valuri şi în- 
cepu să înoate spre corabie cu o repeziciune inspaimintatoare. Cu fiecare 
mişcare a braţelor, înainta cu patruzeci de picioare, suflind ca o balenă, 
spintecind valurile şi ridicindu-se asupra lor. Putin cite puţin, distanţa 
pina la duşmanii lui se micşora. O opintire doar îi mai trebuia ca să pună 
mina pe cirma şi chiar îşi intindea mina păroasă s-o apuce, cînd Fineta 
aruncă în mare a doua minge și strigă, plingind cu foc: 

Mingioară argintie, 
Ne păzeşte de urgie! 


Deodată, din mijlocul valurilor care spumegau, ieşi un uriaş peşte- 
ferastrau care avea cel puţin douăzeci de picioare lungime. Se luă 
după ciclop, care abia avu timp să se dea la fund; il fugări pe sub va- 
luri, il fugări pe creasta valurilor, îl urmări in toate ocolurile ce făcu 
şi-l sili să fugă, şi cît putea mai iute, spre insula lui, unde nenorocitul 
de uriaş ajunse în sfirgit cu mare greutate la țărm gi căzu pe nisip, şiroind 
de apă, prăpădit, învins. 

— Înainte, Kerveri! strigă Yvon — am scăpat! 

— Nu încă — zise Fineta, tremurind varga. Naga uriasuluie vrăjitoare ; 
mi-e teamă că o să vrea să răzbune asupra mea ocara adusă finului ei. 
Presimţirea îmi spune că dacă mă vei părăsi măcar o clipă, scumpul 
meu Yvon, mă pot teme de orice, pina în ziua în care-mi vei da numele 
tău, în biserica Kerverilor. 

— Pe licornul strămoşilor mei — zise Yvon — scumpa mea Fineta, 
sufletul ţi-e de iepure, nu de bretonă. Oare nu sînt eu aici? Să te părăsesc? 
Crezi că ne-a scos cerul din ghearele dihăniei ăsteia ca să ne înecăm la 
mal? 

Ridea cu atita poftă, încît şi Fineta începu să rida de frica pe care o 
trăsese. Ah! tinereţe, tinereţe! grijile tale ce iute trec! soarele se ivește 
indată după ploaie; cu cit sint mai de pret necazurile tale decit zilele 
noastre cele bune! 


1 Polifem — personaj din „Odiseea“ lui Ifomer; uriaş cu un ochi în frunte. (n.t.) 

Restul călătoriei merse de minune: parcă o mină nevăzută purta cora- 
bia spre Bretania. După douăzeci de zile de la plecare, barca aducea pe 
cei doi tineri într-un golfulet din vecinătatea castelului Kerverilor. 
Odată ajunşi pe uscat, Yvon se intoarse să mulţumească echipajului: nu 
mai era nimeni. Si barca, și corabia se scufundaseră in valuri fara urmă, 
ca aripa unui goeland'. 

Yvon recunoscu locul in care, de atitea ori, in copilărie, adunase 
scoici şi pescuise crabii din găurile lor. Nu trecu o jumătate de oră, gi 
putea să zărească arcadele gi turnuletele batrinului castel. 

Inima începu să-i bată, privi cu drag spre Fineta şi pentru prima 
oară, băgă de seamă că purta un veșmint ciudat şi prea puţin potrivit 
pentru o femeie care urma să fie primită în slăvita casă a Kerverilor, 

-— Copilă dragă — îi zise el — tatăl meu, baronul, este un senior no- 
bil, deprins să fie respectat. Nu pot să i te infatisez in hainele astea de 
tiganca și, apoi, nu e potrivit pentru tine să vii pe jos la castelul nostru 
măreț, asta fac doar oamenii de rind. Aşteaptă-mă citeva minute ; am să-ți 
aduc niște rochii şi buiestraşul vreuneia din surorile mele; vreau să fii 
primită ca o doamnă de viţă veche şi, cind vei sosi,chiar lata să coboare 
treptele casei și să socotească o cinste să-ţi întindă mina. 

— Yvon, Yvon! spuse Fineta — nu mă părăsi, te rog; odată ce te-i 
întoarce în castelul tău, ai să mă uiţi; eu ştiu asta. 

— Să te uit! strigă Yvon. Pe oricine altcineva care mi-ar aduce jig- 
nirea asta, cu spada in mină l-aş învăţa eu minte să se îndoiască de un 
Kerver. Să te uit, Fineta mea! nu ştii ce inseamnă cuvintul unui 
breton! 

Bretonii sint credincioşi, nimeni nu se îndoiește de asta, dar sint 
încă și mai incdpatinati; trebuie să o recunoaştem. În zadar îl rugă biata 
Fineta, cu glasul cel mai drăgăstos; trebui să renunţe. Se supuse, deşi 
fără vrere, şi zise lui Yvon: 

— Atunci, du-te fără mine la castelul vostru, dar să nu stai acolo decit 
doar pina iti vezi pe toţi ai tăi; dă fuga drept la grajd și intoarce-te cit 
mai curind cu putinţă. O să vină toţi în jurul dumitale, fă-te că nu vezi 
pe nimeni și, mai ales, nu mînca nimic, nu bea nimic. Un pahar de apă doar 
de-i bea, ni se întîmplă o nenorocire la amindoi. 


1 Goeland — pasăre de apă care trăiește în preajma mărilor. (n.t.) 

Yvon făgădui şi jură tot ce-i ceru Fineta ; dar, în gindul lui, zimbea 
de slăbiciunea asta de femeie. Era doar sigur de el şi se gindea cu mindrie 
că un breton nu seamănă citusi de putin cu francezii aceia ușuratici, al 
căror cuvînt, pe cit se spune, zboară la cea dintii adiere de vint. 

Cînd indraznetul nostru călător intră în bătrinul castel, îi veni putin 
cam greu să recunoască zidurile-i întunecate. Și pe dinăuntru, şi pe dinafa- 
ră, toate ferestrele erau împodobite cu verdeață şi cu flori; curtea era 
seminata toată cu iarbă proaspătă ; într-o parte se aflau mese împodobite, 
pline de bucate alese, cidrul curgea girlă; într-alta, menestreliit urcați 
pe butoaie cîntau vesel din cimpoi. Tarani și farance, gatiti de sărbătoare, 
jucau cintind şi cintau jucind. La castel era mare sărbătoare ; pînă şi baro- 
nul zimbea. E drept, că-şi mărita cea de-a cincea copilă cu cavalerul de 
Kernavalec. Această însoţire aşa de nobilă mai adăuga o nouă floare bla- 
zonului vestit al Kerverilor. 

Yvon, recunoscut şi salutat de mulțime, pe dată fu înconjurat de toţi 
ai săi. Care mai de care îl îmbrăţişa, îi stringea mina. Pe unde fusese? 
De unde venea? Cucerise un regat, un ducat, o baronie? Aducea miresei 
podoabele vreunei regine? Îl ajutaseră zinele? Cifi potrivnici doborise 
în tournois?; întrebările se incrucisau și se pierdeau fără răspuns. Yvon 
sărută, plin de respect, mina tatălui său, dădu fuga în odaia surorilor 
lui, alese două rochii care-i părură mai frumoase, se duse la grajd, puse 
şaua pe buiestraș, încălecă pe un cal spaniol frumos și tocmai era să iasă 
din castel, cînd se pomeni faţă in fata cu toţi: rude, prieteni, scutieri, 
țărani, toţi cu paharul in mînă, vrind să cioenească un pahar cu tînărul 
lor stăpin și să bea în cinstea întoarcerii lui fericite. 

Yvon le mulţumi cu o grație desăvirșită, salută cu mina mulțimea asta 
de prieteni şi incet-incet își făcea drum printre ei, cînd, la ieşire, lingă 
puntea lăsată peste şanţ, o femeie pe care n-o cunoştea, sora mirelui 
poate, o blondă cu aerul mindru şi dispretuitor, se apropie de el, tinind 
în mină un mar. 

_— Frumosule cavaler — zise ea cu un suris ciudat — n-ai să nesocotesti 
cea dinţii rugăminte pe care ţi-o face o femeie. Gusta, te rog, din mărul 
acesta. După o călătorie aşa de lungă dacă nu ţi-e nici foame, nici sete, 
cel putin banuiese că n-ai uitat legile galanteriei. 

Yvon nu îndrăzni să respingă această cerere ; amarnic greşi! Abia muş- 
case din măr, că privi în jurul lui ca un om care se trezește dintr-un 
Vis. 


1 Cîntăreţi rătăcitori din evul mediu. (n.t.) 
2 Întreceri de arme ale cavalerilor feudali. (n.t. 


„Ce caut pe calul ăsta? își spuse el în gind. Ce înseamnă buiestrașul 
asta pe care-l duc de friu? Oare locul meu nu e lingă tatăl meu, la nunta 
surorii mele? De ce să părăsesc castelul?“ 

Aruncă friul calului unuia din scutieri, sări uşor jos, oferi mina doam- 
nei blonde, care îndată îl primi de cavaler și, ca o mare favoare, îi dădu 
să-i ţină buchetul. 

Nu trecuse bine seara şi la castelul Kerver mai erau încă doi logod- 
nici. Yvon îşi dăduse cuvintul necunoscutei; o uitase pe Fineta. 


Stind pe ţărmul mării, biata Fineta aşteptă pe Yvon toată ziua; 
dar Yvon nu veni. Soarele apunea în valurile invapaiate, cînd Fineta se 
ridică suspinind gi, la rîndul ei, luă drumul spre castel. De-abia apucase 
pe un drumușor săpat între maluri, mărginit pe amindoua părţile cu rugi 
înfloriţi, cînd se pomeni deodată in fata unei colibe dărăpănate, în 
pragul căreia o babă stirb& se pregătea săxmulgă vaca. Fineta se apro- 
pie de ea și după ce-i făcu o plecăciune frumoasă, îi ceru adăpost pentru 
noapte. 

Baba măsură pe străină din cap pînă în picioare. Cu ghetele ei îm- 
podobite cu blană, cu fusta largă, aurie şi ilicul albastru, tivit cu fluturi, 
cu coroniţă pe cap, Fineta avea mai degrabă aerul unei ţigăncuşe decit 
al unei localnice. Baba se incrunta şi, amenintind cu pumnul pe sărmana 
părăsită, îi strigă; 

— Pleacă de-aici, vrăjitoareo ! în casa asta cinstită nu e loc pentru 
tine. 

— Mătuşică bună — zise Fineta — lasă-mă numai într-un coltisor 
de staul. 

— Da — zise baba, rizind de-şi arătă singurul dinte care-i ieşea din 
gură, gata de atac — îţi trebuie un colt în staul? Atunci o să-l capeti, 
aturisito, cînd imi vei fi umplut cu aur găleata mea de lapte! 


5 — E. Laboulaye — Basme 

— Facem tirgul — zise liniştită Fineta. Desfăcu o pungă de piele 
pe care o purta la briu, scoase din ea o minge de aur şi-o aruncă în căldare, 
zicînd: 


Minge de aur lucitor, 
Ajută-mi, scump odor! 


Şi-odată si începură galbenii să joace in fundul galetii; şi sporeau 
tot mai mult şi mai mult, sărind ca peştii în plasă, în timp ce baba, în 
genunchi, privea uimită de-a binelea. : 

Cind se umplu găleata, baba se sculă, îşi viri braţul in toarta și, 
plecindu-se in fata Finetei: 

— Doamnă — strigă ea — totul e al dumitale, și casa, și vaca, şi 
celelalte! Ura! de-acum incolo mă duc la oraș și o să trăiesc acolo ca o 
cucoană, fără să fac nimic. Ah! dacă n-aș avea mai mult de şaizeci de ani! 

Și iată că, ţopăind în cirja, fără să mai întoarcă nici capul, o luă la 
goană spre castelul Kerverilor. 

Fineta intră în colibă; era un adăpost tare urit, întunecos, scund, 
umed, murdar, plin de praf şi de pinze de păianjen. Trist adăpost pentru o 
femeie obişnuită să-și ducă viaţa în palatul cel mare al uriaşului. Însă 
fără să puie prea mult la inimă, Fineta se apropie de vatra pe care fume- 
gau citiva rugi pe jumătate uscați, mai scoase din pungă un glob de aur 
și-l aruncă in foc, zicînd: 


Minge de aur lucitor, 
Ajută-mi, scump odor! 


Si pe dată, uite aurul că se topește, fierbe, se răspindeşte prin toată 
casa, ca o apă care ţişneşte din izvor; şi iată că toată casa, zidurile, aco- 
perișul, scaunul de lemn cu spatar, scăunaşul, scrinul, patul, coarnele 
vacii, tot, pind şi păianjenii cu pinzele lor, totul se schimbă in aur. 
Parcă era o colivie chinezească. 

În lumina lunii, casa strălucea printre copaci ca o stea în noapte. 

După ce mulse vaca şi bau putin lapte, Fineta se aruncă, aga îmbrăca- 
tă, pe pat şi, obosită de frămîntările de peste zi, adormi plingind. 

Femeile bătrine nu ştiu să-şi ţină gura — cel putin în Bretania. 
Abia ajunse în cătunul în care se afla castelul Kerver, şi gazda Finetei 
dădu fuga la pindar. Era un om de seamă în ţinut şi bătrina nu o dată 
tremurase de frica lui, cînd, din greşeală, își ducea vaca în ocolul vecinu- 
lui. Pindarul ascultă destăinuirile babei, dădu din cap de mai multe ori, 
spunind că toate astea miros a rug de la o poştă, apoi se duse să caute în 


taină o balanţă, cîntări galbenii, îi găsi că au sunetul bun şi sînt de aur 
curat, îşi puse din ei deoparte cît putu mai mult, şi la sfirșit, sfătui pe 
protejata sa să nu pomenească nimănui de întimplarea asta ciudată. 

— Dacă judecătorul sau procurorul se amestecă aici — zise el — cel 
mai mie neajuns ce ti se poate intimpla, mătușă, e să nu mai vezi niciodată 
vreunul din gălbinașii ăștia frumoşi de aur. Judecata e dreaptă, ca nici 
nu părtineşte, nici nu asupreste, ci ia tot. 

Baba mulțumi pindarului pentru stat şi-şi puse în gînd să-l urmeze cu 
sfinţenie. Si aşa, chiar în seara aceea, nu-şi spuse patania decit numai 
celor două vecine ale ei, cele mai scumpe prietene pe care le avea; şi 
amindoua se jurară, pe capul nepoților lor, să păstreze taina. Juramint 
infricogat, pe care așa de bine-l ţinură, că pînă a doua zi la prînz nu mai 
era în cătun nici un strengar de şase ani, care să nu arate cu degetul pe 
babă: pina gi ciinii, cînd lătrau, parcă ziceau în limba lor: ,.Hau! hau! 
hau! mătușa cu aur!“ 

Nu găseşti pe toate potecile o fata care să se-apuce, uite-aşa, să umple 
galetile cu galbeni. Chiar de-o fi și niţel vrăjitoare, dar aşa fată e o comoară 
la casa omului. Pindarului, care era flăcău, îi trecu prin minte gin- 
dul acesta înțelept, seara la culcare: de aceea se sculă înainte de revăr- 
satul zorilor, să-și facă straja prin pădure prin partea pe unde cra străina. 
Cind se crapa de ziuă, zări de departe, ca o lumină printre copaci şi mare-i 
fu mirarea cînd, în locul colibei prăpădite de mai inainte, văzu o casă de 
aur. Dar ce-l miră şi-l încîntă şi mai mult cînd intră în acest palat fu 
să alle lingă fereastră o fată frumoasă, cu părul negru, care torcea, cu 
furea-n brîu, mândră ca o împărăteasă. 

Ca orice bărbat, pindarul se pretuia cum trebuie gi, în adincul sufle- 
tului lui, ştia că nu se află pe lume femeie să nu fie prea fericită să-l ia de 
soţ. De aceea, fara să mai stea la ginduri, îi mărturisi Finetei că vine să 
se însoare cu ea. Fata începu să ridi; pindarul se înfurie: 

— Baga de seamă — spuse el cu glas ameninţător — cu sînt stăpin 
aici. Nimeni nu știe cine ești, de unde vii. Aurul acela pe care i l-ai dat 
babii dă de bănuit; în casa asta se ascund niscai vrăjitorii. Dacă 
nu mă vrei de bărbat chiar în clipa asta, te închid și poate chiar 
înainte de inserat o să vedem o vrăjitoare arsă pe rug în fata caste- 
lului Kerver. 

— Eşti foarte drăguţ — zise Fineta, făcînd o strimbătură drăgălașă; 
ai un fel al dumitale să faci curte femeilor. Chiar cind o femeie vrea, un 
cavaler bine crescut îi respectă sovaielile și sfiala. 

— Noi ăștia, bretonii — zise pindarul — nu ne prea încurcăm cu 
de-astea, mergem mai de-a dreptul. Măritişul sau temnita, alege! 

— Na — zise Fineta, lăsind furea — poftim acum, au sărit cărbuni 
aprinși în odaie! 

— Stai pe loc — zise pindarul — o să pun eu cărbunii la loc, in 


vatră. 

— Potriveşte bine focul — zise Fineta ; dă cenuşa în fund; ai clestele 
în mînă? 

— Da — răspunse pindarul, care tocmai atunci aduna cărbunii 
aprinşi. 

— Abracadabra! strigă Fineta, sculindu-se. Să nu-ţi dea drumul 
cleştele, răule ce ești, situ să nu dai drumul clestelui pina la apusul 
soarelui. 

Zis şi făcut. Pindarul cel rău rămase aici toată ziua adunind şi azvir- 
lind cu clestele cărbunii apringi care-i săreau in fata, pe cînd spuza îi 
intra în ochi. Degeaba strigă, se rugă, plinse, blestemă, nimeni nu-l as- 
cultă. Dacă Fineta ar fi rămas acasă, cu siguranță că i-ar fi fost milă 
de păcătosul ăsta; dar, după ce-l blestemase, dăduse iar fuga pe malul 
mării. Acolo, uitind de toate, aştepta pe Yvon care nu se mai 
întorcea. 

Cum apuse soarele, clestele căzu din mina pindarului. Nici nu-i 
mai trebui altceva; o luă la fugă, de parcă îl fugărea ori dracul, ori jus- 
tiția. Așa sărituri făcea, așa gemete scotea, era aşa de minjit de funin- 
gine, de pirlit, de nadugit, că toţi din sat se speriară de el ca de un om 
nebun. Citiva mai indrazneti încercară să-i vorbească, dar el o luă la 
fugă fără să le răspundă şi se ascunse în casă, mai rușinat ca un lup care a 
căzut în capcană. 

Seara, cînd se întoarse acasă, Fineta nu mai găsi pe pindar, ci pe 
alt musafir, care nu era mai putin de temut. 

Judele aflase povestea banilor de aur și-și făcuse şi el socoteala să 
se însoare cu străina aceea. El nu era un necioplit ca pindarul: era un om 
gras si vesel, care nu putea scoate o vorbă fără să ridă cu hohote, arătin- 
du-şi dinţii mari şi suflind ca un bou. La urma urmei, nu era de loc mai 
putin încăpăţinat, nici mai puţin ameninţător ca înaintaşul său. Fineta 
rugă din toată inima pe domnul jude s-o lase în pace; domnul jude începu 
să ridă şi-i dădu binişor a înţelege prea iubitei sale, că funcţia sa îi da 
dreptul să bage la închisoare şi să spinzure pe cineva, fara altă judecată. 
Fineta isi frinse mîinile, plingind. Drept orice răspuns, judele scoase 
din buzunar un sul de pergament, pe care scrise un contract de căsătorie 
şi-i declară Finetei că, de-ar fi să stea toată noaptea in casa ei, nu iese 
pina nu va fi iscălită făgăduiala asta. 

Totuşi — urmă el — dacă persoana mea nu ţi-e pe plac, nu stărui; 
mai am colea încă un pergament, pe care pot scrie cu totul altceva; şi 
dacă te supără că mă vezi, nimic mai uşor decît să inchizi ochii. 


Spunind asta, își trecea mina în jurul gitului și-și scotea limba într-un 
chip grațios şi numai bun să te înveselească. 

— Doamne — zise Fineta— poate că eu m-aş hotărî să fac ce doreşti 
mneata, dacă ag fi sigură că o să găsesc în dumneata un soț bun; dar 
mi-e teamă, 

— Şi de ce anume, copilă dragă? zise judele zimbind si umflindu-se 
in pene ca un păun. 

— Crezi dumneata — zise ea cu un aer ştrengăresc — că un bărbat 
Dum ar lăsa ușa deschisă şi nu s-ar gîndi că vintul o îngheaţă pe neves- 
tica lui? 

— Ai dreptate, frumoaso — răspunse judele; sint un necioplit; dar 
-mi îndrept prostia. 
— Ai pus mina pe clanta? întrebă Fineta. 


—- Abracadabra! strigă Fineta. Să nu- “ti dea drumul uşa, raule ce 
esti, şi tu să nu dai drumul ușii pina miine în faptul zilei! 

Și numai ce începu ușa să se închidă şi să se deschidă și să se izbească 
de pereti, parcă era un vultur care dă din aripi. la gindiţi-vă ce mai juca 
tul prizonier cit mi ti-i noaptea de lungă. Niciodată nu mai jucase 
a vals şi-mi închipui că nici n-a mai dorit vreodată să joace astfel. 
Aci impingea el ușa în afară, aci îl impingea ușa pe el de perete și aproape 
| turtea. Venea, pleca, striga, injura, plingea, se ruga; zadarnică oste- 
reală, uşa era surdă şi Fineta dormea. 

În faptul zilei, mîinile sale zgircite pe clanta i se desfăcură şi el căzu 
drept in nas. Fără să mai aştepte altceva, o luă la goană parcă dădeau 
turcii. Nici capul nu-l întorcea, de frică să nu se fi luat ușa după el. Norocul 
lui că toţi dormeau cînd ajunse înapoi în cătunul Kerver; avu timp să 
se vire în pat fără să vadă cineva ce mutră jalnică avea. Mare noroc! 
-+ era alb din cap pină-n picioare şi aşa de palid la faţă, aşa de rătăcit, 
-șa tremura, că l-ai fi luat drept stafia unui morar, scăpată din iad. 

Cînd deschise ochii, Fineta văzu lingă patul ei un om înalt, îmbrăcat 
in negru, cu o toca de catifea, cu sabie, ca un cavaler. Era seneșalul! 
curţii şi domeniului Kerver. Stătea cu braţele încrucișate pe piept şi 
privea pe fată cu un aer care ingheta pe Fineta pină-n măduva oaselor. 

— Cum te cheamă, vasală? tună el. 

— Fineta, cu voia voastră, maria ta — răspunse ea, tremurind ca 
varga, 

— Casa asta si mobilele astea de aur sînt ale tale? 

— Da, maria ta — zise ea — la porunca măriei tale. 


1 Ofițer care împărțea dreptatea în numele seniorului. Un fel de intendent superior. (n.t.) 

— Aşa socotesc şi eu —reluă întunecatul senior. Scoala-te, vasala; 
iti fac cinstea să mă insor cu tine gi să te iau sub scutul meu, pe tine şi 
tot avutul tău. 

— Măria ta — zise Fineta — e prea mult pentru o fată sărmană ca 
mine; nu-s decit o străină, fără prieteni, fără rude. 

— Taci din gură, vasală — zise seneșalul — eu sînt domnul şi stă- 
pinul tau, nu am ce face cu părerea ta. Iscăleşte hirtia asta. 

— Măria ta — răspunse Fineta — nu ştiu să scriu. 

— Crezi că eu însumi ştiu? reluă seneşalul, cu un glas de se cutre- 
mură casa. Mă iei drept un notar? O cruce, asta-i semnătura unui cavaler, 

Făcu o cruce mare pe hirtie si întinse pana Finetei. 

— Iscăleşte — zise — și dacă te temi să faci o cruce, s-a ispravit 
cu tine, pagino! Îmi iau eu asupra mea să te mintui de viaţă. 

In acelaşi timp, trase din teacă sabia grea si o trinti pe masă. 

Drept orice răspuns, Fineta sări pe fereastră şi dete fuga să se 
ascundă în staul. Seneşalul se luă după ea; dar, cînd vru să intre, o 
piedică nevăzută i se puse în cale. Vaca, speriată, se trăsese înapoi văzînd 
fata şi acum era chiar in uşă ; Fineta tinea vita de coarne și-și făcuse din 
ea un scut. 

— N-ai să-mi scapi tu, vrăjitoareo! strigă seneșalul și intinzind 
braţul puternic ca al lui Hercule apucă vaca de coadă şi o trase atară 
din grajd. 

— Abracadabra! strigă Fineta — să nu-ţi dea drumul coada vacii 
mele, răule ce eşti, şi tu să nu dai drumul cozii vacii mele pina ce nu 
veţi fi ocolit pămîntul amindoi. 

Şi-odată porni ca fulgerul vaca, tirind după ea pe nenorocitul de 
senegal. Nimic nu-i putea opri pe cei doi nedespărțiți; goniră prin munţi 
şi văi, străbătură mlaștini, fluvii, hirtoape şi hăţişuri, alunecară pe dea- 
supra mărilor fără să se scufunde, inghetara in Siberia, se părpăliră în 
Africa, se urcară pe Himalaia, coboriră pe Mont-Blanc și, in sfirsit, după 
treizeci şi şase de ore de asemenea călătorie fără pereche, amindoi 
gifiind, cu sufletul la gură, se opriră în piața cea mare a cătunului 
Kerver. 

Un senegal înhămat de coada unei vaci nu e ceva ce poţi vedea in 
fiecare zi; de aceea toţi vasalii şi oamenii de rind, care erau pe acolo, se 
strinseră să caste gura la asemenea privelişte. Dar, oricît ar fi fost de 
zgiriat de cactuşii din Barbaria şi de hatisurile din Tartaria, seneşalul 
nu-și pierduse înfăţişarea lui măreaţă. Cu un gest de ameninţare el risipi 
toată prostimea asta gi, schiopatind ca vai de el, ajunse acasa, la gustarea 
şi odihna de care incepea să cam simtă nevoie. 


VI 


În timp ce pindarul, judele şi seneșalul treceau prin aceste mici 
neplăceri cu care nu găseau cu cale să se mai laude, în castelul Kerver 
se pregătea o mare sărbătoare: nunta lui Yvon şi a femeii blonde. Totul 
era gata pregătit de două zile; toţi cunoscutii veniseră de la douăzeci de 
leghe din jur, cînd, într-o bună dimineaţă, Yvon şi iubita lui, cu domnul 
şi doamna de Kerver, se urcara într-un docar încăpător, împodobit în între- 
gime cu verdeață, şi se îndreptară cu mare alai spre vestitul mitoh! al 
Sfintului Maclou. | 

În dreapta și în stinga, o sută de cavaleri înzăuaţi, împlătoșaţi şi 

călări pe cai de paradă, gatiti cu panglici, însoțeau pe logodnici. In semn 

de mare cinste, toți aveau viziera ridicată și lancea plecată. Pe lingă 
fiecare baron, un scutier, tot călare, ducea flamura seniorială. În fruntea 
alaiului, călărea mindru senesalul, cu un baston aurit in mînă. În urma 
docarului mergea grav judele, urmat de vasali cita frunză gi iarbă. 

La o leghe de castel, cînd să treacă un piriu care tăia drumul, una din 
hulubele docarului se rupse; trebuiră să se oprească. După ce dreseră 
stricăciunea, deteră bice cailor, care traseră așa de tare, încît huluba cea 
nouă zbură în trei bucăţi. De șase ori înlocuiră afurisita de bucată de 
lemn şi de şase ori se rupse, fără să poată scoate carul de nuntă din groapa 
in care intrase. 

Fiecare își da cu părerea; oamenii de rînd, rotarii şi meșteșugarii 
nu se lăsa nici unul mai prejos cind era vorba să arate ce știe. Asta îi 
dădu curaj pindarului; se apropie de baronul de Kerver, își scoase căciula 
și se scărpină in cap: 

—- Măria ta — zise el — în casa de colo, care strălucește printre 
frunze, locuiește o venetică, care nu face nimic aga, ca toată lumea. 
Faceţi rost să vă împrumute clestele ei, să-l faceţi hulubă, eu cred că 
asta o să ţină pînă miine. 

Baronul făcu un semn din cap; zece ţărani dădură fuga la locuinţa 
Finetei care, cu foarte multă bunăvoință, le împrumută clestele ei de 
aur. Îl puseră în locul hulubei. Trecură hamurile prin el; mină băiete! 
ia te uită! caii se opintiră şi urniră docarul ca pe un fulg. 

Bucuria tuturor! dar dură puţin. După o sută de paşi, iaca, piriie 
si se rupe fundul carului; putin a rămas să nu piară de-a binelea nobila 
casă a Kerverilor, ca şi cum ar fi fost trintita într-o groapă. Îndată rotari 
şi timplari se pusera pe lucru: retează scînduri cu ferăstrăul, le bat in 


1 Mitoh — locuinţă destinată pentru şederea călugărilor, departe de mănăstirea lor. (n.t.) 

cuie cit pot mai bine, într-o clipă totul e dres. Înainte, Kerveri! Pornesc; 
jumătate de car rămine în urmă: doamna de Kerver stă pe loc, lîngă 
logodnică, în timp ce Yvon şi cu baronul sînt tiriţi în galop. 

Altă încurcătură, alt necaz; dar degeaba toate: de trei ori dreseră 
carul, de trei ori se rupse. Să-ţi vină să crezi că era vrajit! 

Fiecare-și da cu părerea; asta dădu curaj judelui. Se apropie de 
baronul de Kerver şi-i făcu o plecăciune adinca: 

— Măria ta — zise el — în casa de colo, care străluceşte printre 
frunze, stă o străină care nu face nimic aşa, ca toată lumea. Faceţi numai 
rost să vă împrumute un canat de uşă să-l puneţi în fundul docarului; 
părerea mea e că acela o să ţină pind miine. 

Baronul făcu un semn din cap; douăzeci de ţărani dădură fuga la 
locuinţa Finetei care, cu foarte multă bunăvoință, le împrumută un 
canat de la ușa ei de aur. Pun ei o scîndură în fundul docarului — se 
potrivea, parcă ar fi fost făcută anume. La drum! mitohul se vede, toate 
necazurile călătoriei s-au dus! 

Dar de unde! Se opresc caii și nu mai vor să tragă! Erau patru, înhă- 
mara șase, opt, zece, doisprezece, douăzeci și patru — geaba osteneala! 
Trăsura nu se urnea. Cu cît dădeau bice cailor, cu atît roţile se afundau 
mai adine în pămînt, ca un brăzdar de plug. 

Ce-i de făcut? Să meargă pe jos, mai mare ruşinea! Să încalece 
şi să intre in biserică, parcă ar fi niște simpli burghezi, nu intra în obi- 
ceiurile Kerverilor. Încercară așadar să ridice docarul; impingeau la roti, 
strigau, se frămîntau, dar cu toate că se făcea multă vorbă, nu înaintau 
de loc. lar ziua era pe sfirgite si ceasul cununiei trecea. 

Fiecare igi da cu părerea; asta dădu curaj seneșalului. Se apropie de 
baronul de Kerver, descălecă, si ridicindu-si toca de catifea: 

— Măria ta — zise el —in cesa de colo, care străluceşte printre 
frunze, stă o străină care nu face nimic așa, ca toată lumea; faceţi numai 
rost să vă împrumute vaca pentru ca să tragă la docar; părerea mea e că 
vita asta o să tragă pînă miine. 

Baronul făcu un semn din cap; treizeci de ţărani dădură fuga la 
locuința Finetei care, cu foarte multă bunăvoință, le împrumută vaca 
ei cu coarne de aur. 

Să intre in mitoh, trasă de o vacă, poate că nu prea era ceea ce visase 
ambiţioasa femeie blondă; dar tot mai bine decît să rămînă in drum, fara 
să se mărite. Înjugară deci vitica în fruntea celor patru cai și aşteptară 
să vadă ce-o să facă animalul ăsta mult lăudat. 

Dar nici n-apucase vizitiul să plesnească din bici, că vaca şi porni, 
de parcă era să mai facă o dată ocolul pămîntului. Cai, docar, vizitiu, 
baron, logodnici, totul e tirit de vita furioasă. În zadar cavalerii dădeau 
pinteni cailor să se {ina de miri; în zadar vasali şi țărani alergau cit fi 


ţineau picioarele, pe poteci de-a curmezisul, tăind drumul pe unde era 
mai scurt. Docarul zbura, parcă avea aripi; un porumbel călător nu s-ar 
îi putut ţine de el. 

Cind ajunse în dreptul porţii mitohului, alaiul, puţin cam zdruncinat 
de așa goană, n-ar fi fost supărat să coboare. Totul era gata pentru cere- 
monie; de mult erau aşteptaţi logodnicii, dar, in loc să se oprească, iată că 
vaca își îndoiește fuga. De treisprezece ori dădu ocol mitohului cu furie, 
parcă era o roată de olar; pe urmă, dintr-o dată, luînd-o înapoi spre castel, 
in linie dreaptă şi peste cîmp, goni cu așa furie, că putin a lipsit ca toți 
herverii să fie făcuţi fărîme înainte de a se pomeni între cele patru ziduri 
ale batrinului castel. 


VII 


În ziua aceea nu se mai puteau gîndi la nuntă; dar mesele erau puse, 
cina era servită şi baronul de Kerver era un cavaler prea nobil ca să-şi ia 
rămas bun de la toţi acești bretoni de ispravă, fără sa fi mincat gi să fi 
băut ca de obicei, adică de la apusul soarelui pină la răsărit şi chiar niţel 
mai tirziu. 

Porunci deci să se așeze toți la masă. Erau nouăzeci şi şase de mese 
aşezate în potcoavă pe opt rinduri. In fata, pe estrada mare acoperită 
cu catifea, cu un baldachin în mijloc, era o masă mai mare decit celelalte 
şi încărcată de fructe și de flori, ca să nu mai vorbim de căprioarele 
tripte şi păunii care abureau sub penele lor, in care erau inveliti. 

Aci trebuia să se aşeze nunta, în văzul tuturor, ca nimic să nu lip- 
sească sărbătorii. Trebuia ca pina şi ultimul ţăran să aibă cinstea să 
închine pentru miri, golindu-si ulceaua de hidromel în cinstea și pentru 
propăşirea înaltei şi puternicei case a Kerverilor. 

Baronul ageza la masa lui pe cei o sută de cavaleri, în spatele cărora 
se rinduira scutierii lor ca să-i servească. La dreapta puse pe femeia 
blondă şi pe Yvon, dar la stinga lăsă locul liber si, chemind un copil ` 
de casă, îi zise: 

— Copile, dă fuga la străina care ne-a dat atitea ajutoare azi dimi- 
neata. Nu e vina ei dacă isprava a întrecut bunăvoința ei. Spune-i că 


baronul de Kerver îi mulţumeşte pentru sprijin si o pofteste la nunta 
cavalerului Yvon. 

Cînd ajunse la casa de aur, unde Fineta inlacrimata plingea pe 
iubitul ei, copilul de casă puse un genunchi la pămînt și, în numele baro- 
nului, pofti pe străină să-l urmeze la castel, ca să cinstească nunta cava- 
lerului Yvon. 

— Salută pe stapinul tău din partea mea — răspunse cu mindrie 
fata — şi spune-ică dacă el e de neam prea mare ca să vină la mine, eu 
sint de neam prea mare ca să mă duc la el. 

Cind copilul de casă aduse baronului răspunsul străinei, domnul 
de Kerver dădu cu pumnul în masă, de săriră trei farfurii în aer. 

— Pe toţi sfinţii — strigă el — ăsta zic gi eu răspuns de 
doamnă mare și de la început mă dau bătut. Hai, să se pună şaua pe 
iapa mea cea galbenă și scutierii și copiii de casă să fie gata să mă 
însoțească. 

Urmat de acest alai strălucit, baronul coborî la intrarea casei de 
aur. Îşi ceru iertare Finetei; îi întinse mina, îi pinu scara calului și o 
aşeză pe cal în faţa lui de parcă ar fi fost însăşi ducesa de Bretania. 
Tot timpul drumului nu-i spuse nici o vorbă, din curtenie ; şi, odată ajunşi 
la castel, cu capul descoperit, o însoţi la locul de cinste pe care i-l 
alesese. - 
Plecarea domnului de Kerver stirnise mult zgomot; întoarcerea lui 
miră şi mai mult. Toți se întrebau cine să fie această femeie, pe care 
mindrul baron o tratează cu atit respect. Pe cît se putea vedea după 
imbrăcăminte, era străină. Să fie ducesa de Normandia ori regina Franței? 
Se adresară pindarului, judelui, seneşalului, ca să afle adevărul. Pin- 
darul tremura, judele îngălbenea, seneșalul se rosea; dar toţi trei ta- 
ceau ca peştele. Tăcerea unor oameni aşa de sus-puși sporea admiraţia 
tuturor. 

Toţi ochii erau atintiti asupra Finetei ; şi totuşi Finetei îi era sufletul 
trist de moarte. Yvon o văzuse şi nu o recunoștea. Îi aruncase o privire 
nepăsătoare şi începuse iar să vorbească drăgăstos cu femeia blondă, care 
zimbea dispretuitor. 

Îndurerată, Fineta scoase din pungă mingea de aur, ultima ei nădejde. 
În timp ce vorbea cu baronul, care era incintat de istetimea ei, invirtea 
în mîini mingioara, repetind încet: 


Minge de aur lucitor, 
Ajută-mi, scump odor! 


Și uite că mingea începu să se mărească, să crească şi se făcu un potir 
de aur cizelat, cel mai frumos pahar care a împodobit vreodată masa 
vreunui baron sau a unui rege. 

Fineta umplu cu mina ei cupa cu vin dulce și aromat cu felurite 
mirodenii scumpe şi, chemind pe senegal, care, neliniștit, se ascundea în 
spatele ci, îi zise, cu glasul ei cel mai dulce: 

— Bunule senegal, dă, te rog, din partea mea, această cupă cava- 
lerului Yvon; vreau să inchin pentru fericirea lui, o să primească să 
închine cu mine. 

Yvon luă în mînă cu nepăsare paharul pe care i-l înfățișa senegalul 
pe o tavă de lac și aur. Făcu un semn din cap străinei, bau vinul si, punind 
cupa in fata lui, se întoarse spre femeia blondă, care-i stăpinea tot gindul. 
Aceasta părea nelinigtita si nemulțumită; cavalerul îi spuse incet citeva 
cuvinte care o incintara, căci ochii ei străluciră și mina i se lăsă iar pe 
braţul lui Yvon. 

Fineta își lăsă capul în jos și începu să pling’. Totul se sfirsise. 

— Copii — strigă baronul cu glas răsunător — umpleti-va paharele! 
Să bem cu toţii în cinstea frumuseții si bunătăţii nobilei străine, care ne 
cinsteşte venind între noi. În cinstea doamnei din casa de aur! 

Toţi începură să strige si să bea; Yvon se mulțumi să ridice doar 
paharul pina în dreptul ochilor. Deodată, tresări şi amuti, raminind cu 
gura deschisă, cu ochii atintiti la ceva, ca un om care are o nălucire. 

Era chiar o nălucire. În aurul potirului, ca într-o oglindă, Yvon 
își revedea viaţa din trecut. Uriașul îl urmărea; Fineta îl ducea cu ea; 
împreună cu ea se urca pe corabia care-i scăpa pe amindoi; împreună 
cu ea cobora pe coasta Bretaniei. O părăsea, dar numai pentru o clipă; 
ea plingea la plecarea lui. Unde era ea acum oare? Lingă el, fără îndoială. 
Cine alta decit Fineta putea fi lingă Yvon? 

Se plecă spre femeia blondă si scoase un strigăt, ca un om care calcă 
pe un şarpe. Apoi, clatinindu-se, parcă ar fi fost beat, se sculă şi, cu ochii 
rătăciţi, privi în jurul lui; dar cînd zări pe Fineta, isi ridică mîinile 
tremurătoare și, cu vocea întretăiată de plins: 

— Fineta — strigă el, indreptindu-se spre străină — Fineta, ai să 
mă ierti? Și căzu în genunchi. 

Să ierţi e cea mai mare fericire; ziua încă nu se sfirșise gi Fineta stătea 
alături de Yvon si dumnezeu ştie ce-şi tot spuneau amindoi, plingind 
şi zîmbind. 

Și cu femeia blondă ce s-a întîmplat? Habar n-am. La strigătul lui 
Yvon, ea pieri. Cronica ne încredinţează că s-a văzut cum ieșea din castel 
pe deasupra zidurilor, o babă groaznică, pe care o goneau, urlînd, ciinii; 
şi părerea tuturor Kerverilor este că femeia blondă nu era altceva decit 
vrăjitoarea, naga uriaşului. Totuşi faptul nu e destul de sigur ca să indrăz- 


nesc să jur că e aşa. Că o femeie o fi vrăjitoare, totdeauna e cuminte să 
crezi, chiar fără dovezi; însă nu e niciodată îngăduit s-o spui. 

Ce pot spune fără să pacdtuiesc împotriva adevărului cronicarului, 
e că serbarea, întreruptă o clipă, reincepu mai cu foc şi ţinu tot așa de 
mult şi fu şi mai veselă. 

A doua zi, devreme, se duseră la capelă și acolo, spre bucuria inimii 
lui, Yvon se căsători cu Fineta, care nu se mai temea de vrăji. După aceea 
au mîncat, au băut și au dansat o zi și jumătate, fără să-i treacă măcar 
cuiva prin minte să se odihnească. Pe pindar îl cam dureau braţele; 
judele își freca din cînd în cînd spinarea ; seneşalul simţea oarecare obo- 
seală în picioare; dar toţi trei aveau pe inimă o greutate decare ar fi 
vrut să scape şi asta-i făcu să se zbănţuiască, parcă ar fi fost tinerei, 
pina ce căzură jos şi trebui să-i ducă de acolo. Fineta nu se răzbună in 
altfel pe ei; n-a avut niciodată altă dorinţă decit să facă fericiţi în jurul 
ei pe toţi care, mai de aproape sau mai de departe, ţineau de nobila casă 
Kerver. De aceea amintirea ei se păstrează și azi în Bretania. În ruinele 
batrinului castel, oricine vă va arăta statuia bunei doamne, care tine 
în mînă cinci mingioare. 

POVESTEA LUI BRIAM NEBUNUL 


n frumoasa fara a Islandei, a fost odată un rege şi o regină 
care domneau peste un popor credincios și supus. Regina era blinda şi bună; 
de uceea nici nu vorbea lumea de ea. Dar regele era lacom și crud; de 
aceea, toţi cei care se temeau de el îi preamăreau care mai de care vir- 
tutile şi bunătatea. Fiindcă era aşa de zgircit, regele avea castele, ferme, 
vite, mobile, giuvaeruri, de nu le mai ştia numărul; dar cu cit avea mai 
mult, cu atit ar fi vrut să aibă mai mult. Bogat ori sărac, vai de cine 
încăpea pe mina lui! 

La capătul parcului care înconjura castelul regal era o colibă in care 
trăia un ţăran virstnic, cu bătrina lui nevastă. Cerul le dăduse șapte copii: 
toată averea lor. Ca să-și tind o casă aşa de grea, bietii oameni n-aveau 
decit o vacă, pe care o chema Bukolla. Era un dobitoc minunat: neagră, 
pătată cu alb, cu coarne mici şi cu ochi mari, trişti ş şi blinzi. Si nu frumu- 
seţea era darul ei cel mare. O mulgeau de trei ori pe zi $i niciodata nu da 
mai putin de patruzeci de litri de lapte. Era aga de învățată cu stăpinii 
ei, că la prînz se întorcea singură acasă, abia purtindu-si ugerul umflat 
şi mugind de departe ca să-i vină cineva în ajutor. Era bucuria 
casei. 

Într-o zi, cînd plecase la vinătoare, regele trecu prin pagunea in care 
păşteau vacile castelului. Din întimplare, se găsea și Bukolla printre 
vitele cirezii regale. 

— Ce frumos dobitoc am! zise regele. 

— Măria ta — răspunse păzitorul — vita asta nu e a măriei tale. 
E Bukolla, vaca ţăranului care stă în coliba de colo. 

— Vreau să fie a mea — răspunse regele. 

Tot timpul cît tinu vinătoarea, regele nu vorbi decît de Bukolla. Seara, 
la întoarcere, chemă pe şeful gărzilor, care cra tot așa de afurisit ca 
şiel. 

— Du-te pina la ţăranul ăla — îi spuse — și adu-mi acum îndată 
vaca aceea care mi-a plăcut, 

Regina îl rugă să nu facă una ca asta. 

— Bieţii oameni — zicea ea —n-au alt avut decit vita asta: dacă 
1e-0 lei, înseamnă că-i lași muritori de foame. 

Trebuie să fie a mea — zise regele. Ori o s-o cumpăr, ori o să-i dau 
alta în schimb, ori cu forţa, n-are a face. Dacă pînă într-un ceas Bukolla 
nu este în grajdurile mele, vai de cel ce nu şi-a făcut datoria! 

Și se încruntă în aşa fel, că regina nu mai îndrăzni să deschidă gura, 
iar şeful gărzilor plecă în grabă cu o ceată de slujitori înarmaţi. 

Țăranul era dinaintea porții şi mulgea vaca, in timp ce toţi copiii 
se îngrămădeau in jurul ei și o mîngiiau. Cind auzi vestea trimisă de 
prinţ, omul dădu din cap şi spuse că n-o dă pe Bukolla cu nici un preţ. 

— E a mea — adăugă el — e bunul meu, e proprietatea mea; mi-e 
mai dragă decit toate vacile si decit tot aurul regelui. 

Rugăciuni, ameninţări— nimic nu-i schimbă hotărîrea. Timpul trecea, 
şeful gărzilor se temea de minia stapinului. Puse mina pe fringhia Bukollei 
s-o tragă după el; ţăranul se sculă să i se pună in cale; o lovitură de secure 
îl culcă mort la pămint. Cind văzură una ca asta, toţi copiii izbucniră în 
plins, afară de Briam, băiatul cel mai mare, care încremeni, galben 
şi mut. 

Seful gărzilor știa că în Islanda singele cere singe si că, mai curînd 
sau mai tirziu, fiul o să-și răzbune tatăl. Cînd vrei să nu mai crească din 
nou copacul, trebuie să-i smulgi din pamint şi cel din urmă lăstar. Furios, 
puse mina pe unul din copii, care plingea. 

— Unde te doare? îi zise el. 

— Aici — spuse copilul, arătînd în dreptul inimii; pe loc ticălosul 
îi infipse pumnalul în piept. 

De şase ori puse aceeași intrebare, de șase ori primi același răspuns 
şi de şase ori aruncă leșul fiului peste lesul tatălui. 

Și cu toate astea, Briam, cu ochii rataciti, cu gura deschisă sărea 
după mustele care se invirteau în aer. 


— Dar pe tine, caraghiosule, ce te doare? îi strigă călăul. 
Drept orice răspuns, Briam îi întoarse spatele și, lovindu-şi dosul 
cu amindoua mîinile, cinta: 


Iuc-aicea mama cînd s-a miniat 

Un picior mi-a tras, de m-a-ntors pe dos, 
Si cit sint de lat, m-am văzut pe jos; 

St învinețit, şi cam deşelat, 

Si cu nasul rupt, şi cu capul spart. 


Şeful gărzilor se luă după obraznic; dar tovarășii lui îl opriră: 

— Haidade! îi ziseră — sugrumi puiul de lup după ce ai ucis lupul, 
dar nu omori un nebun. Ce rău poate face el? 

Si Briam o luă la fugă, cintind şi jucind. 

Seara, regele avu plăcerea să mingiie pe Bukolla şi găsi că n-a plă- 
tit-o prea scump. Dar, în coliba cea săracă, o femeie bătrină, plingind, 
cerea lui dumnezeu să-i facă dreptate. Toana unui rege o lăsase într-un 
ceas şi fără bărbat, si fără copii. Din tot ce avusese drag pe lume, din tot 
ce-o tinea în viață, nu-i mai raminea decit un nenorocit de prostănac. 


II 


În curind, la douăzeci de leghe în jur, nu mai vorbea nimeni decît 
de Briam şi de năzbitiile lui. Ba că într-o zi a vrut să bată un cui în 
roata soarelui, ba că a doua zi și-a aruncat în aer căciula, s-o pună în cap 
lunei. Regele, care era ingimfat, dori să aibă un nebun la curte, ca să se 
asemene oarecum cu măreţii prinți de pe continent. Briam fu adus la 
curte si îmbrăcat cu o haină frumoasă în toate culorile. Un picior în albas- 
tru, altul în roşu, o mînecă verde, alta galbenă, pieptarul portocaliu. 
În costumul ăsta de papagal, Briam fu însărcinat să risipească plictiseala 
curtenilor. Citeodata, mingiiat, dar mai deseori bătut, sărmanul smintit, 
răbda orice fără să se plingă. Petrecea ceasuri întregi stind de vorbă cu 
păsările ori urmărind inmormintarea unei furnici. Și de deschidea gura, 

era pentru a da drumul unei prostii — prilej de mare haz pentru cei ce 
nu sufereau de pe urma asta. 

Într-o zi, tocmai cînd era să se servească prinzul, şeful gărzilor intră 
în bucătăria castelului. Briam, înarmat cu un satir, toca de zor cotoare 
de morcov în loc de pătrunjel. Cind văzu cuțitul, ucigașului începu să-i 
fie frică. O bănuială îi trecu prin minte. 

Briam — zise el — unde e maică-ta? 

— Mama — răspunse idiotul — uite-o colo, fierbe! Și arătă cu degetul 
o oală uriaşă, în care fierbea, ca la ghiveci, tot prinzul regelui. 

— Dobitoc prost ce esti! zise șeful gărzilor, arătindu-i căldarea — 
cască bine ochii, ce e asta? 

— Asta e mama mea! Ea mă hrăneşte! strigă Briam. $i aruncind 
satirul, sări la plită, luă în braţe oala plină de funingine și fugi cu ea 
în pădure. Alergară după el: zadarnică osteneală ! Cînd îl prinseră, totul 
era spart, răsturnat, prăpădit. În seara aceea, regele mîncă doar o bucată 
de piine. Singura lui mîngiiere fu să pună pe băieţii de la bucătărie să 
biciuiască pe Briam. 

Briam, spetit, se întoarse în coliba lui si povesti maică-si ce i se 
întimplase. 

— Băiete, băiete — zise biata femeie — nu trebuia să vorbeşti aga. 

— Dar ce trebuia să spun, mama? 

— Fiule, trebuia să zici: asta-i căldarea pe care, în fiecare zi, o 
umple dărnicia regelui. 

— Bine, mamă, miine aga am să spun. 

A doua zi, se adunase curtea. Regele stătea de vorbă cu majordomul. 
Acesta era un senior voinic, dedat la bun trai, pintecos, gras și zimbitor. 
Avea un cap mare și chel, un git gros, o burtă aşa de rotundă, încît nici 
nu-şi putea încrucișa brațele, şi două picioruse care abia ţineau cu mare 
greutate aşa namilă de om. 

În timp ce majordomul vorbea cu regele, Briam îl bătu fără sfială 
pe burtă. 

— lata — zise el — asta-i căldarea pe care în fiecare zi o umple 
dărnicia regelui! 

Că fu bătut, nu mai e nevoie s-o spunem. Regele era furios, curtea 
la fel. Dar seara, în tot castelul, toţi îşi şopteau la ureche: nebunii, 
fără să-şi dea seama, spun citeodata nişte adevăruri stragnice. 

Cind Briam, spetit de tot, se întoarse în coliba lui, povesti maică-si 
ce i se întimplase. 

— Băiete, băiete —zise biata femeie — nu trebuia să vorbeşti aga. 

— Dar ce trebuia să spun, mamă? 


— Fiule, trebuia să zici: iată cel mai plăcut şi mai credincios dintre 
curteni! 

— Bine, mamă, miine așa am să spun. 

A doua zi, regele primea la sculare şi, in timp ce miniștri, ofiţeri, 
şambelani, domni şi doamne suspuse isi împărțeau surisul lui, el necăjea 
o căţea mare, de rasă spaniolă, care-i trăgea din mină o placinta. 

Briam se duse de se ageza la picioarele regelui si apucind de după 
ceafă cîinele care schelălăia strimbindu-se strigă: 

— Iată cel mai plăcut și mai credincios dintre curteni. 

Nebunia asta făcu pe rege să zimbească; îndată curtenii se puseră 
pe ris cu hohote. Se întreceau care să-și arate dinţii. Dar cum ieşi regele, 
o ploaie de lovituri de picior și de pumni căzu pe bietul Briam, care cu 
mare greutate scăpă din furtună. 

Cind povesti maică-si ce i se întimplase, biata femeie îi spuse: 

— Băiete, băiete, nu trebuia să vorbeşti așa. 

— Dar ce trebuia să spun, mamă? 

— Fiule, trebuia să zici: iată, aceasta ar mînca tot, dacă ai lăsa-o. 

— Bine, mamă, miine aşa am să spun. 

A doua zi era sărbătoare, regina apăru în salon cu cele mai frumoase 
podoabe. Era toată îmbrăcată numai în catifea, dantele, bijuterii; numai 
colierul făcea cit dările de la douăzeci de sate. Toţi admirau atita 
strălucire. 

— lată — strigă Briam — aceasta ar mînca tot, dacă ai lăsa-o, 

S-ar fi sfîrşit cu obraznicul, dacă nu i-ar fi luat apărarea regina. 

— Sărman nebun — zise ea — pleacă, să nu ti se intimple vreun 
rau. Dacă ai ști ce povară sint aceste bijuterii, nu m-ai învinovăţi că 
le port. 

Cînd Briam se întoarse în coliba lui, povesti maică-si ce i se întim- 
plase. 

— Băiete, băiete — zise biata femeie — nu trebuia să vorbeşti așa. 

— Ce trebuia să spun, mamă? 

— Fiule, trebuia să zici: iată dragostea si mindria regelui. 

— Bine, mamă, miine aşa am să spun. 

A doua zi, regele mergea la vinătoare. I se aduse iapa sa favorită. 
Era în ga și, fără să-i prea dea atenţie, isi lua rămas bun de la regină, cind 
Briam dete o palmă pe grumazul calului. 

— lată — strigă el — dragostea si mindria regelui. 

Prinţul se uită strimb la Briam ; văzînd aşa, nebunul o luă la fugă 
cit îl ţineau picioarele. Incepuse să adulmece de departe loviturile 
de bat. 

Cind îl văzu că se intoarce, gifiind, biata mamă îi zise: 

— Fiule, nu te mai intoarce la castel, o să te omoare. 

— Răbdare, mamă. Nu se ştie nici cine moare, nici cine trăiește. 

— Vai — reluă mama plingind — ferice de tatăl tău că a murit; 
nu mai vede nici umilinţa ta, nici pe a mea. 

— Răbdare, mamă, trece zi după zi şi nu seamănă una cu alta. 


Ill 


Trecuseré aproape trei luni de cînd tatăl lui Briam se odihnea in 
mormint, între cei șase copii, cînd regele dădu un mare ospăț ofițerilor 
mai de seamă ai curţii. La dreapta avea pe șeful gărzilor, Ja stinga era 
majordomul cel pintecos. Masa era încărcată de fructe, de flori şi de 
lumini; toţi beau din cupe de aur vinurile cele mai alese. Capetele se 
infierbintau, toţi vorbeau tare şi vreo cîțiva și începuseră să se certe. 
Briam, mai nebun ca oricind, turna pe rind vin tuturor si nu lăsa nici 
un pahar gol. Dar, în timp ce intr-o mină ţinea sticla aurită, cu cealaltă 
lega două cite două hainele mesenilor, așa fel că nimeni nu se mai putea 

„scula fără să tragă după el pe vecin. De trei ori luase de la cap aceasta 
smecherie, cînd regele, infierbintat de căldură şi de vin, îi strigă: 

— Nebunule, urcă-te pe masă și cîntă ceva să ne veselim! 

Briam sări sprinten între fructe şi flori, apoi, cu glas înăbuşit, începu 
să cinte: 

Toate-şi au rindul, 
Ploaia ca şi vintul, 
Ziua şi cu noaptea, 
Viaţa şi cu moartea. 
Toate îşi au rîndul. 


— Ce e cintecul ăsta de inmormintare? zise regele. Hai, nebunule, 
fă-mă să rid, sau te fac eu să plingi. 
Briam privi la domnitor cu ochi sălbatici şi, cu glasul sacadat, 
începu iar: 
Toate îşi au rindul. 
Bună, rea de-i soarta, 
Surd este destinul; 
După faptă, plata! 
Toate îşi au rindul. 


— Caraghiosule — zise regele — mi se pare că mă ameninti! O să 
te pedepsesc eu cum meriţi! 

Se ridică aşa de brusc, încit trase după el pe șeful gărzilor. Luat pe 
neaşteptate, acesta, ca să nu cadă, se aplecă înainte şi se agata de braţul 
şi de gitul regelui. 

— Nenorocitule — strigă prinţul — indraznesti să pui mina pe stă- 
pinul tău? 

Si, scotind pumnalul, regele se pregătea să-și lovească ofiţerul, cind 
acesta, cu gindul să se apere, prinse cu o mină braţul regelui si cu cealaltă 
ii infipse baioneta în git. Singele gilgii; prinţul căzu, tirind în ultimele-i 
zvircoliri şi pe ucigaşul lui dupa el. 

În mijlocul strigătelor şi învălmăşelii care urmă, şeful gărzilor se 
ridică repede şi, tragind sabia, zise: 

— Domnilor — tiranul a murit! Trăiască libertatea! Mă declar rege 
şi mă căsătoresc cu regina! Dacă e cineva împotrivă-mi, n-are decit 
să spună, aştept! 

— Trăiască regele! strigară toţi curtenii. 

Ba chiar se găsiră cîțiva care, profitind de prilej, scoaseră o jalbă din 
buzunar. Bucuria era generală și ajungea pina la delir, cînd, deodată, cu cău- 
tătura cruntă şi cu securea in mina, Briam apăru în fata uzurpato- 
rului. 

— Ciine, fecior de ciine — îi zise el — cînd i-ai omorit pe ai mei, nu te-ai 
gindit nici la dumnezeu, nici la oameni. Acum se va alege între 
noi doi. 

Seful gărzilor vru să încerce să se apere. Dintr-o singură lovitură, data 
cu furie, Briam îi reteză braţul drept, care îi spînzură ca o cracă tăiată. 

— Si acum — strigă Briam — dacă ai un fiu, spune-i să te răzbune 
cum își răzbună Briam azi pe tatăl lui. 

Şi-i despică în două capul. 

— Trăiască Briam! strigară curtenii. Trăiască eliberatorul nostru ! 

În clipa aceea intră regina îngrozită și se aruncă la picioarele nebu- 
nului, numindu-l răzbunătorul ei. 

Briam o ridică şi, stind lingă ea și invirtindu-si securea insingerata, 
polti pe toţi ofiţerii să jure credință suveranei lor legitime. 

— Trăiască regina! strigară toţi cei de fata. Bucuria tuturor era 
fara margini. Regina vru să oprească pe Briam la curte; însă el ceru să 
rămină în coliba lui și nu vru drept răsplată decit pe bietul animal care 
fusese cauza nevinovată a atitor nenorociri. Cind ajunse la poarta casei, 
vaca începu să cheme, mugind, pe toţi cei care n-o mai puteau auzi. 
Biata femeie ieși plingind. 

— Mamă — zise Briam — uite pe Bukolla; eşti răzbunată! 

Aşa se termină povestea. Ce s-a întîmplat cu Briam? Nimeni nu ştie. Dar 
în ţinut, chiar şi acum se pot vedea ruinele colibei în care au locuit Briam și 
frații lui, iar mamele spun copiilor: „Aici a trăit acela care şi-a răzbunat 
tatăl şi a mingiiat pe maică-sa.“ Şi copiii răspund: „Și noi am face ca el.“ 


DEGETEL 


Poveste finlandeză 


fost odată un ţăran care avea trei feciori: Petru, 
Pavel si lon. Petru era înalt, voinic, rumen şi prost; Pavel era slab, 
galben, pizmaș şi rău; Ion era plin de duh şi a!b ca o fata, dar aga de mic 
că s-ar fi putut ascunde în cizmele cele mari ale tatălui său. De aceea 
fusese poreclit Degețel. 

Toată averea ţăranului pe pămîntul acesta era doar familia lui; 
cind, prin cine știe ce intimplare, se zărea umbra vreunui gologan, in 
casă era sărbătoare. Secara era scumpă, viata grea. De aceea, cum incepura 
cei trei copii să muncească, bunul lor părinte îi îndemna, şi la culcare, 
şi la sculare, să lase coliba unde se născuseră și să cutreiere lumea, să-şi 
caute norocul. 

— Între străini — spunea el — nu e totdeauna uşor să-ţi cistigi 
pîinea, dar cel puţin o găseşti; pe cînd aici, cel mai mare noroc la care 
vă puteţi aștepta, e să muriti de foame. 

Dar iată că, la o leghe de colibă, regele ţării îşi avea palatul — o 
clădire minunată, toată de lemn, cu douăzeci de cerdacuri gi şase ferestre 
cu geamuri. Si uite că deodată, într-o noapte frumoasă de vară, drept in 
fata ferestrelor ieşi din pămînt un stejar mare, cu atit de multe ramuri 
şi frunze, că nu mai putea intra lumina în casa regelui. Nu era lucru uşor 
să dobori copacul acesta uriaș; nu se găsea secure să nu se tocească în 
trunchiul lui şi, în locul fiecărei ramuri sau rădăcini pe care o tăiai, creg- 
teau două. În zadar fagiduise regele trei saci de galbeni cui l-o scăpa de 
această vecinătate supărătoare. Dindu-se bătut, a trebuit să aprindă lu- 
mina în palat şi-n miezul zilei. 

Și asta nu-i tot: într-o ţară unde ies izvoare si din piatră seacă, 
în palatul regal nu era apă. Vara trebuia să te speli pe miini cu bere şi 
pe față cu hidromel. Mai mare rușinea ; de aceea, prințul făgăduise moşii, 
bani si un titlu de marchiz aceluia care ar săpa în curtea castelului o 
fintină destul de adincă să poată da apă tot anul. Dar nimeni nu putuse 
dobindi răsplata, căci palatul era la o mare înălțime şi, de săpai de-o 
schioapa, dădeai de granit. 

Își pusese regele aste două lucruri în minte și nu vroia de loc să se 
lase de ele. Deşi era un domn neînsemnat, era tot așa de încăpăţinat ca 
un impărat. Asta ţine de rang. Ca să-și atingă ţinta, trimise în lungul 
și latul ţării un hrisov mare, întărit cu stema regală. Acelui care o dobori 
stejarul și o săpa fintina, îi fagiduia, nici mai mult nici mai putin, decît 
mina prinţesei, fiica sa, şi jumătate din regatul său. Prinţesa era fru- 
moasă, ruptă din soare, şi o jumătate de regat nu e de lepădat; avea ce 
să ispitească pe multi ambitiosi. 

De aceea, din Suedia şi din Norvegia, din Danemarca și din Rusia, 
din insule şi de pe continent, veniră o mulțime de muncitori zdraveni, 
cu securea pe umăr şi cu tirnăcopul în mînă. Dar degeaba tăiau şi săpau: 
osteneala le tu zadarnică. La fiecare lovitură, stejarul se făcea mai tare 
şi granitul nu se făcea mai moale; aşa incit, chiar cei mai indrazneti 
ajunseră să se lase păgubași. 


Într-o zi, cum prin partea locului se vorbise mult de istoria asta 
care sucea toate minţile, cei trei fraţi se întrebară de ce, dacă le-ar da 
voie tatăl lor, nu s-ar duce şi ei să-și încerce norocul. Să izbindească, 
nu credeau și nu năzuiau nici la prinţesă, nici la jumătate de regat; dar 
cine ştie dacă nu ar găsi, la curte sau aiurea, un loc și-un stăpin bun? 
Asta era tot ce le trebuia lor. Tatăl igi dădu încuviințarea; Petre, Pavel 
şi lon porniră la drum spre palatul regal. 

Pe cind mergeau ei așa, Degețel alerga în lungul drumului, încoace 
şi incolo, ca un cîine de vinătoare, uitindu-se peste tot, băgind de seamă 
tot, scotocind peste tot. Muste, buruieni, pietre, nimic nu scăpa ochilor 


lui de şoarece. Într-una oprea pe frații lui să-i intrebe la toate lucrurile 
„de ce“; de ce intră albinele în potirul florilor? De ce rindunelele ating 
în zbor riurile? De ce zboară fluturii în zig-zag? La toate aceste întrebări, 
Petre începea să ridă, Pavel ridica din umeri şi-i spunea lui Degețel să 
tacă din gură, făcîndu-l prost si obraznic. 

Tot mergind inainte, intrară într-o pădure mare de brazi, care se intin- 
dea pe un munte. Tocmai în virful muntelui, se auzeau lovituri de secure 
şi trosnetul crengilor care cădeau. 

— Tare mă mir să doboare cineva copaci în creștetul unui munte — 
zise Degețel. 

— Tare m-aş mira dacă tu nu te-ai mira — răspunse Pavel, sec. 
Nestiutorul vede peste tot minuni. 

— Copil ce eşti! Parcă n-ai fi văzut niciodată tăietori de lemne — 
adăugă Petre, bătind uşor pe obraz pe fratiorul său. 

— O fi — zise Degețel — dar eu tot sînt curios să văd ce se petrece 
colo sus. 

— Du-te — zise Pavel — oboseste-te; asta o să te înveţe minte, mic 
infumurat, care vrei să ştii mai multe ca fraţii tăi mai mari. 

Degețel nu-și bătu capul cu vorbele astea, se căţără, alergă, trăgind 
mereu cu urechea dincotro venea zgomotul şi îndreptindu-se într-acolo. 
Cind ajunse în virful muntelui, ce credeţi că găsi? O secure fermecată, 
care, ea singură și fiindcă așa avea pofta, tăia o frumuseţe de pin. 

-— Bună ziua, cucoană secure —— zise Degețel — nu ţi se urăște să 
stai singură aici şi să cioplesti copacul ăsta batrin? 

~~ De ani de zile te aştept, fiul meu — răspunse securea, 

~~ Ei bine, uite c-am venit — răspunse Degețel. 

Și, fara să se mire de nimic, luă securea, o puse în traista sa mare de 
piele şi cobori vesel. 

—- Ce minune a văzut colo sus domnul care se tot miră? zise Pavel, 
uitîndu-se la Degețel cu un aer dispretuitor. 

— Era cu adevarato secure, ceea ce auzeam no i—raspunse copilandrul. 

— Nu-ţi spusesem eu — făcu Petre — iată-te lac de apa pentru nimica 
toata; mai bine faceai de ramineai cu noi. 

Putin mai departe, drumul se strecura cu greu printre grămezi de 
piatră și, in depărtare, se auzea pe o înălțime un zgomot sec, cum face 
fierul cind izbeste in piatră. 

— Tare mă mir că vrea cineva să doboare o stincă tocmai colo sus — 
zise Degețel. 

— Adevărat — zise Pavel — domnul a ieșit mai ieri din găoace; 
n-a auzit niciodată o ghionoaie izbind cu ciocul în scorbura unui copac 
batrin. 

— Aga-i—zise Petre rizind—e o verdalie, rămii lingă noi, pustiule. 

— O fi — zise Degetel — dar eu tot sînt curios să vad ce se petrece 
colo sus. 

Si iată-l că se şi cataéra pe stincă, tirindu-se pe coate şi pe genunchi, 
în timp ce Petre si Pavel rideau de el. 

Cind ajunse sus pe stincă, ce credeţi că găsi? Un tirnăcop fermecat 
care, el singur şi fiindcă aşa avea poftă, găurea stinca de parcă ar fi fost 
lut. La fiecare lovitură, intra în ea cu mai bine de un picior. 

— Bună ziua, domnule tirnăcop — zise Degețel — nu ţi-e urit să 
stai aci singur și să găurești stinca asta veche? 

— De ani de zile te aştept, fiul meu — răspunse tirnăcopul. 

— Ei bine, uite că am venit — răspunse Degețel. 

Si, fără să se mire de nimic, luă tirnăcopul, îi scoase coada, puse 
amîndouă bucăţile în sacul lui cel mare de piele şi cobori vesel. 

— Ce minune a mai văzut domnia-voastră colo sus? întrebă Pavel 
pe un ton obraznic. 

— Era un tirnăcop ce se auzea — răspunse copilandrul. 

Si-si văzu de drum, fără să mai scoată o vorbă. 

Putin mai departe, ajunseră la un piriu; apa era limpede gi proaspătă; 
drumetilor le era sete; incepură să bea fiecare din căuşul miinil. 

— Tare mă mir că e atita apă într-o vale aga de putin adinca — zise 
Degețel. Aș vrea să ştiu de unde iese piriul ăsta. 

— O să vedeţi — zise Pavel — că într-o bună zi, obraznicul ăsta o 
să ştie mai mult decît însuși bunul dumnezeu. Domnul care se tot miră 
nu ştie că piraiele ies din pămînt? 

— O fi — zise Degețel — dar eu tot sînt curios să vad de unde vine 
apa asta. 

Si iată-l că o si ia în sus pe piriu, cu toate strigătele și ocările fraţilor 
săi. Merge, aleargă pina ce în sfirgit, apa scade, scade. 

Și cind ajunse la capăt, ce credeţi că văzu? O coajă de mucă, din fun- 
dul căreia apa tisnea şi s'rălucea în soare. 

— Bună ziua, domnule izvor — zise Degețel — nu ţi-e urit să stai 
aci singur și să tot tisnesti în coltisorul dumitale? 

— De ani de zile te aştept, fiule — răspunse coaja de nucă. 

— Ei bine, uite că am venit — răspunse Degețel. 

Si, fără să se mire de nimic, luă coaja de nucă, o indopa bine cu 
muşchi ca să nu poată ieşi apa şi apoi puse nuca în sacul lui cel mare de 
piele şi cobori vesel. 

— Acum ştii de unde iese piriul ăsta? îi strigă Petre, cum îl văzu 
de departe. 

— Da, fratioare — zise Degețel — iese dintr-o găurică. 

— Copilul ăsta e prea istet — zise Pavel — n-o să scoatem niciodată 
ceva bun din el. 


— Am văzut ce vroiam să văd — murmură Degețel — şi ştiu ce 
vroiam să ştiu, asta mi-e destul. 
Si zicînd așa, îşi frecă miinile, bucuros. 

Ajunseră în sfirgit la palatul regelui. Stejarul era mai mare gi mai 
stufos ca oricind; în curtea castelului nu era nici o fintină şi-n poarta 
palatului tot mai stătea agățată placarda cea mare, care făgăduia mina 
prințesei și jumătate de regat oricui, nobil, burghez sau țăran, care ar 
îndeplini cele două lucruri pe care le dorea măria sa. Atita doar că, deoa- 
rece regele se cam săturase de atitea încercări zadarnice care-l făcuseră 
să-și piardă nădejdea, se mai pusese o placardă mică sub cea mare; și 
pe această placardă mică sta scris cu litere roşii, ceea ce urmează: 

„Prin cele de fata se dă de știre la toată lumea că, în nestirşita sa bună- 
tate, măria sa regele s-a îndurat să poruncească așa: celui ce nu va izbuti 
să doboare stejarul sau să sape fintina, pe dată i se vor tăia urechile, 
ca să se înveţe minte și să-şi cunoască altădată lungul nasului, ceea ce 
este inceputul înţelepciunii.“ 

Și, pentru ca toată lumea să se folosească de acest sfat grijuliu, în 
jurul placardei erau tintuite vreo treizeci de urechi insingerate, să fie 
de pildă celor care ar cam suferi de ingimfare. 

Cind Petre văzu instiintarea, începu să rida, isi rasuci mustatile, 
își privi braţele pe care vinele umflate se vedeau ca nişte fringhii albastre, 
pe urmă răsuci de două ori securea în jurul capului și, dintr-o lovitură, 
dobori una din crengile groase ale copacului blestemat. 

Dar pe dată crescură la loc două, fiecare din ele mai mare şi mai 
groasă decit cea dintii; aşa încît paznicii regelui puseră mina pe nenoro- 
citul de tăietor și pe loc îi şi tăiară amindoua urechile. 

— Eşti un nepriceput — zise Pavel fratelui său. 

Lua la rindul său şi el securea in mînă, dădu ocol încet copacului şi, 
văzînd o rădăcină care ieşea din pămînt o reteză dintr-o lovitură. În 
aceeaşi clipă, două rădăcini uriaşe săltară pămintul şi din fiecare din ele 
răsări un lăstar zdravăn, plin de frunze. 

— Puneti mina pe ticălos! strigă regele furios şi, fiindcă pilda frate- 
lui lui nu i-a folosit, taiati-i amîndouă urechile chiar de lingă cap! 

Zis şi tăcut ; dar aceste două nenorociri nu părură să sperie pe Degețel; 
înaintă cu hotărire să-și incerce și el norocul. 

— Luati-mi la goană pe stirpitura asta — strigă regele; şi dacă se 
impotriveste, tăiaţi-i pe loc urechile; asta o să-i fie învățătură de minte 
şi pe noi o să ne crute de prostiile lui. 

— Să-mi fie iertat, maria ta! zise Degețel — doar regele are cuvint; 
am dreptul să încerc ; aveţi tot timpulsă-mi tăiaţi urechile daca n-oi izbuti. 

— Hai, atunci — zise regele suspinind — dar vezi să nu pun să-ţi 
taie şi nasul, pe deasupra. 

Din fundul sacului său cel mare de piele, Degețel scoase securea 
fermecată; era aproape cit el de mare şi-i fu oarecum greu s-o ridice și 
să-i sprijine coada de pămînt. 

— Taie! taie! îi strigă el. 

Si unde începu securea să taie, şi dă-i, și taie, şi despică, şi doboară, 
in dreapta, in stinga, în sus, în jos. Trunchi, ramuri, rădăcini, totul fu 
făcut bucățele; fu lucru doar de-un sfert de ceas; și totuşi erau atitea 
lemne, că toată curtea se încălzi cu ele mai bine de un an. 

Cind copacul fu doborit și ras de la pămînt, Degețel se apropie de 
rege care chemase pe prințesă să se așeze lingă el și se închină frumos 
in faţa lor. 

— Măria ta — zise el — e mulţumită de supusul ei credincios? 

— Da — zise regele; dar mai am nevoie de fintină sau, de unde nu, 
vai de urechile tale ! 

— Dacă binevoieste maria ta să-mi arate in ce loc o doreşte — zise 
Degețel — am să încerc să mai fac încă o dată pe plac domnului meu. 

leșiră în curtea cea mare a palatului; regele se așeză pe un tron 
înalt; prinţesa statu mai jos decit tatăl ei şi începu să privească, puțin 
cam neliniştită, la bărbatul cel mititei pe care i-l trimitea cerul. Nu de 
statura asta îşi visase ea un sot. 

Fără să se tulbure citusi de putin, Degețel scoase din sacul său cel 
mare de piele tirnăcopul fermecat, îi puse coada, apoi, liniştit, il aşeză 
pe locul arătat şi îi strigă: 

— Sapa! sapă! 

Si odată începu tirnăcopul să fărime bucăţi granitul şi, in mai putin 
e un sfert de ceas săpă un puț, adînc de mai bine de o sută de picioare. 

— Măria ta — zise Degetel inchinindu-se in fata regelui — găseşte 
că e destul de adincă fintina asta? 

— Da, desigur — zise regele — dar n-are apă. 

— Măria ta să-mi îngăduie o clipă — spuse Degețel — îndreptăţita 
ta nerăbdare va fi mulţumită. 

Spunind asta, scoase din sacul cel mare de piele coaja de nucă învelită 
în mușchi si o aşeză într-un bazin mare în care, în lipsă de apă, erau puse 
flori. Cînd văzu coaja bine intepenita în pămînt, strigă: 

— Tisneste! ţișneşte | 

Şi-odată apa tisni din mijlocul florilor, murmurind în șoapte 
blînde şi căzu ca o ploaie, în cascadă, aducind așa răcoare, că luă cu frig 
toată curtea, curgind așa de imbelsugata, că intr-un sfert de ceas fintina 
se umpluse şi trebui săpat in mare grabă un șanț, ca să scape de această 
bogăţie amenințătoare. 

— Sire — zise Degețel, punind un genunchi în pămînt în fata tronu- 
lui regal — măria ta găsește că am îndeplinit toate încercările? 

— Da, marchize Degețel! răspunse regele—sint gata să-ţi dau jumă- 
tate din regatul meu sau să-ţi plătesc atît cit face, punind o dajdie, pe 
care supușii mei credincioși or s-o plătească ; dar, ca să-ţi dau pe prinţesă 
de soţie şi să-ţi spun „ginere“, asta-i altă poveste, căci nu {ine numai 
de mine. 

— Ce trebuie să fac? întrebă cu mindrie Degețel, punind o mină in 
şold şi privind pe prinţesă. 

— Ai să afli miine! zise iar regele—in aşteptare, ești oaspetele meu, 
© să ti se pregătească odaia cea mai frumoasă din castel. 

După ce plecă regele, Degețel dădu fuga la frații lui care, cu urechile 
tăiate cum erau, parcă erau niște sorecari. 

— A, dragii mei! le zise e]—aga-i că aveam dreptate să mă mir de 
toate celea şi să aflu de unde vin? 

— Ai noroc! răspunse rece Pavel; norocul e orb şi nu alege totdeauna 
pe cine-l merită mai mult. 

— Bine ai făcut, băiete! zise Petre. Cu urechi sau fără urechi, mă 
bucur de norocul tău si aș vrea să fie si tata aici. 

Degețel luă cu el pe cei doi frați; şi, cum era bine văzut, chiar în 
ziua aceea un șambelan găsi mijlocul să dea de lucru la castel celor doi 
ciulit. 


IV 


Întors in odăile sale, regele nu putu închide ochii. Un ginere ca Degețel, 
nu-i era de loc pe plac. Măria sa căută cum ar putea să nu-şi ţină cuvintul 
fără să pară că şi-l calcă. Pentru oamenii cinstiţi, așa ceva e greu. Între 

ă urechi. (n.t.) 

cinste şi interes, un ticălos niciodată nu stă la ginduri; că doar de asta 
şi este ticălos. 

În nelinistea lui, regele chemă pe Petre si pe Pavel; numai cei 
doi fraţi îi puteau arăta de unde se trage, ce fire şi ce obiceiuri are Degețel; 
Petre lăudă pe fratiorul lui, ceea ce nu prea încîntă pe maria sa. Pavel 
il mai însenină, dovedindu-i că Degețel nu era altceva decit un vintura- 
lume și că ar fi caraghios ca un rege să se simtă îndatorat fata de un om 
de rind. 

— Băiatul ăsta e asa de increzut — adăugă fratele cel rau — că se 
crede în stare să înfrunte si un uriaș. Prin părţile astea trăieşte un troll, 
care e spaima celor din jur: le fură boii şi vacile la zece leghe jur împrejur ; 
ei bine, Degețel a spus, nu o dată, că dacă ar vrea, ar face pe dihania asta 
sluga lui. 

— Lasă, că vedem noi asta zise regele. 

Și cu vorbele astea, ii trimise înapoi pe cei doi fraţi şi dormi liniştit, 

A doua zi, de faţă cu întreaga curte, regele chemă pe Degețel. El 
veni, alb ca un crin, fraged ca un trandafir, zimbitor ca dimineaţa. 

— Ginere — zise regele, apăsind pe vorbe — un viteaz ca tine nu 
poate să se însoare cu o prinţesă fără să-i dea şi slujitori demni de ea. 
În pădurea asta este un troll care, zice-se, e înalt de douăzeci de picioare 
şi mănîncă un bou la o masă. Colo, cu o haină cu fireturi, pălărie în trei 
colţuri, epoleti de aur și o halebardă de cincisprezece picioare, ar fi 
un portar demn de un rege. Fiica mea te roagă să-i faci acest mic dar 
şi pe urmă o să se gindească să-ți dea mina ei. 

— Nu e tocmai uşor — zise Degețel —dar, pentru plăcerea măriei 
sale, am să încerc. 

Cobori la bucătărie, puse în sacul cel mare de piele securea fermeca- 
tă, o piine, o bucată de brinză si un cuţit, apoi, aruncindu-si sacul pe 
umăr, luă drumul spre pădure. Petre plingea, Pavel zimbea și nădăjduia 
că, odată plecat, fratele lui n-o să se mai întoarcă niciodată. 

Cind intră în pădure, Degețel se uită în dreapta, se uită în stinga, dar 
buruienele nu-l lăsau să vadă. Atunci începu să cînte cît îl ţinea gura: 


Troll pe colea, Troll pe-aci — 
Unde eşti? Să ne luptăm! 

Viu sau mort al meu vei fi; 
Troll pe-aci, Troll pe colea, 
Nu vrei a mi te-ardta? 


— lacă-mă! strigă uriașul într-un urlet înspăimîntător. Stai tu, 
cînd te-oi prinde, nu-mi ajungi nici pe-o măsea. 


1 Trolli — eroi ai miturilor scandinave, monştri uriași care locuiesc în lacuri și păduri. 
(nt) 


— Nu te pripi, dragul meu — răspunse Degețel, cu glasul lui ascutit— 
iti dau un ceas întreg. 

Cînd trollul sosi, el întoarse capul în toate părţile, foarte mirat că 
nu vede pe nimeni. In stirşit, plecindu-si ochii, zări un copil care stătea 
pe un copac răsturnat şi ţinea între genunchi un sac mare de piele, 
Tu m-ai trezit din somn, haimana? zise el, holbindu-şi ochii 
scăpărători. 

— Chiar eu, dragă — zise Degețel. Am venit să te toemesc la mine. 

— Ha-ha! zise uriașul, care pe cit era de mare, pe atit era de prost; 
să mori de ris și alta nu! O să te azvirl în cuibul ăla de corbi de se vede 
colo, sus; asta o să te înveţe minte să mai hoinărești prin pădurea mea. 

— Pădurea ta? spuse băiatul — mai degrabă ea mea decit a ta; dacă 
mai spui o vorbă, o rad de la pămînt într-un sfert de ceas. 

— Ha-ha! urmă uriașul — aş vrea s-o văd şi pe asta, omuletule! 

Degețel așezase securea pe pămînt. 

— Taie! taie! îi strigă. 

Și odată începu securea să taie, să reteze, să despice, să doboare, în 
dreapta, în stînga, în sus, în jos. Si numai ce începură crengile să plouă în 
capul trollului, repezi cum cade grindina pe timp de furtună. 

— Destul, destul — zise uriașul, căruia începea să-i fie frică. Nu-mi 
prăpădi pădurea! Dar cine ești tu? 

— Sint vestitul vrăjitor Degețel şi o vorbă doar să spun, și securea 
mea îţi taie capul. Încă nici nu știi cu cine ai de-a face. Stai acolo! 

Uriașul se opri, foarte nedumerit de ce văzuse. Degețel, căruia-i 
era foame, igi desfăcu sacul cel mare de piele, scoase piinea și brinza. 

— Ce e aia albă? întrebă trollul, care nu văzuse niciodată brînză. 

— O piatră — răspunse Degețel. 

Si muşcă din ea cu poftă. 

— Măninei pietre? zise uriașul. 

— Da, asta e hrana mea obişnuită. De aceea nu cresc ca tine, care 
măniînci boi; dar de aceea, aşa mic cum mă vezi, sint de zece ori mai 
puternic decit eşti tu. Du-mă acasă la tine! 

Trollul se dădu bătut. O luă înaintea lui Degețel ca un ciine mare 
înaintea unui copil şi-l pofti în lăcașul său uriaş. 

— Ascultă — zise Degețel uriaşului — trebuie ca unul din noi doi 
să fie stăpinul, iar celălalt sluga lui. Să facem o învoială. Dacă eu n-oi 
face ce faci tu, am să fiu robul tău; dacă tu nu vei face ce fac eu, tu ai să 
fii robul meu. 

— Primesc — zise trollul. Mi-ar plăcea să am în serviciu un impie- 
litat ca tine. Mie mi-e greu să mă gindesc, tu ai avea minte în locul meu. 
Pentru început, iată ăste două găleți; du-te să-mi aduci apă, să pregătim 
prinzul. 

Degețel ridică capul să privească cele două găleți. Erau două butii 
zdravene, care aveau fiecare zece picioare în înălțime şi şase în lăţime; 
mai uşor i-ar fi venit să se înece in ele decit să le miște din loc. 

— Ha-ha! spuse uriașul, căscînd o gură mare — te-ai poticnit, băie- 
tag; haide, fă şi tu ce fac eu, du-te de scoate apă! 

— La ce bun — zise Degețel. Dau fuga la izvor și-l arunc în căldare 
de-a dreptul, aşa termin mai repede. 

— Nu, nu — strigă trollul. Mi-ai mai prăpădit tu pădurea, nu vreau 
să-mi iei acum şi izvorul, mîine aș fi fără strop. Fă focul, mă duc eu după 
apă. 

După ce agăţă căldarea, uriașul aruncă înăuntru un bou tăiat bucăţi, 
cu cincizeci de verze și o căruță de morcovi. Spumui cu lingura şi gusta 
supa de mai multe ori. 

— La masă acum — zise el; să te văd dacă ai să faci ce am să fac 
eu. Din partea mea, mă simt in stare să mănînc boul ăsta tot și pe tine 
pe deasupra, mi-ai tine loc de dulce. 

— La masă — spuse Degețel. 

Dar înainte de a se așeza, își strecură sub haină sacul cel mare de 
piele, care-i ajungea de la git pină la călciie. 

lată-i pe cei doi cumetri la masă. Trollul mînca, minca de zor. Dege- 
tel nu se lăsa nici el mai pe jos; însă carne, varză, morcovi — arunca 
tot în sac, fără să se oprească. 

— Uf! zise uriașul — nu mai pot, o să-mi desfac un nasture de la 
vestă. 

— Da’ mănîncă odată, lenesule! strigă Degețel, inghesuind o jumă- 
tate de varză pe sub bărbie. 

— Uf! zise uriaşul — mai desfac şi al doilea nasture. Ce stomac de 
strut ai, băiete! Se vede că ești învăţat să mănînci pietre! 

— Da’ mănîncă odată, lenesule! strigă Degețel, înghesuind o bucată 
zdravănă de rasol pe sub bărbie. 

— Uf, zise uriaşul — desfac al treilea nasture, mă înăbuș! Dar tu, 
vrăjitorule? 

— Ei — zise Degețel — nimic mai ușor decît să te aerisești putin. 

Lua cuțitul şi-și spintecă jacheta și sacul de-a lungul stomacului. 

— E rindul tău — zise el uriașului — hai, fă ce fac eu. 

— Sluga dumitale — spuse el — mai curind mă fac robul tău, nu 
prea mistui oţelul. 

Zis şi făcut; uriașul sărută mina lui Degețel în semn de supunere. 
Apoi, luînd pe micul său stăpîn pe un umăr, iar pe celălalt un sac mare 
cu aur, luă drumul spre castel. 

La castel era serbare și la Degețel nici nu se mai gindeau, ca și 
cum l-ar fi mincat uriașul de opt zile, cînd, deodată, se auzi o bubuitura 
înspăimîntătoare. Castelul se cutremură pina-n temelii. Ce era? Trollul, 
găsind că poarta cea mare era prea joasă pentru el, o zvirlise la pămînt 
cu o lovitură de picior. 

Toţi dădură fuga la fereastră, regele impreună cu ceilalţi, 
şi vazura pe Degețel stind liniștit pe umărul inspaimintatoarei 
sale slugi. 

Indraznetul nostru intră de-a dreptul prin balconul de la 
primul cat si punind un genunchi la pămînt în fata logodnicei lui, 
îi zise: 

— Prinţesă, ai dorit un rob, iată aci doi. 

Aceste cuvinte curtenitoare fură trecute a doua zi în buletinul oficial 
al „Gazetei Curţii“, dar, în clipa in care fură spuse, au cam pus în în- 
curcătură pe rege. Cum nu ştia ce să răspundă, luă pe prinţesă deoparte, 
în dreptul unei ferestre: 

— Fata mea — îi zise — nu mai am nici un temei să nu-i dau mina 
ta tindrului acestuia cutezător ; sacrifică-te pentru binele ţării; printesele 
nu se mărită după gustul lor. 

— Dă-mi voie, tată — zise infanta, facind o plecăciune — prin- 
ţesă sau nu, orice fată doreşte să se mărite după gustul ei. Lasa-ma să-mi 
apăr dreptul cum m-oi pricepe. 

— Degețel — urmă ea, tare — ești viteaz şi norocos, dar asta nu-i 
destul ca să placi femeilor. 

Știu — zise Degețel —mai trebuie să le faci pe voie și să te pleci 
la toanele lor. 

— Esti un băiat deştept — răspunse prinţesa. Fiindcă ştii să ghiceşti 
aşa de bine, îți propun o ultimă încercare, care nu trebuie să te sperie, 
căci doar eu am să-ţi fiu adversară. Să ne intrecem care o să fie mai şiret: 
mina mea va fi răsplata întrecerii. 

Degețel făcu o plecăciune adincă. Toată curtea cobori în sala tronului 
unde, spre spaima tuturor, găsiră pe Troll așezat jos. Sala n-avea decit 
cincisprezece picioare înălțime; bietul uriaş nu putea sta ridicat. La un 
semn al tînărului său stăpîn, veni pe brinci să se aşeze lingă el, fericit şi 
mândru să-l asculte. Era puterea în slujba minţii. 


— Să începem — zise prinţesa — dar cu o năzdrăvănie. Se zice că 
femeile nu se tem de minciună. Să vedem care din noi doi o să rabde mai 
bine minciunile. Cel dintii care va zice: „asta e prea de tot!“ va fi 
învins. 

— Ca să mint în glumă, ori ca să spun adevărul, sînt la porunca alte- 
fei sale — zise Degețel. 

— Sint sigură — spuse prinţesa — că n-ai o fermă asa de frumoasă 
ca a noastră. Dacă doi ciobani sună din corn, fiecare la cîte un capăt al 
moșiei noastre, cel dintii nu-l aude pe-al doilea, cum nici al doilea nu-l 
aude pe cel dintii. 

— Şi ce-i cu asta? zise Degețel. Ocolul tatii e așa de întins, că dacă 
o viţică de două luni intră pe o poartă, pe cealaltă iese vacă bună de 
lapte. 

— Asta nu-i de mirare — zise prințesa; dar așa taur mare ca al 
nostru n-ai pomenit de cînd eşti. Pe fiecare din coarnele lui poate să se 
aşeze cite un om și acești doi oameni nu se pot ajunge cu un tapoi lung 
de douăzeci de picioare. 

— Şi ce mare lucru? zise Degețel. Taurul tatii are capul așa de lat, 
încît un slujitor, dacă stă pe unul din coarnele lui, nici nu poate zări 
pe slujitorul cățărat pe celălalt corn. 

— Asta nu-i de mirare — zise prinţesa. Dar voi nu stringeti atita 
lapte ca noi, căci noi umplem zilnic douăzeci de butii, fiecare înaltă de 
o sută de picioare şi in fiecare săptămînă grămădim un munte de brin- 
zeturi, lat şi înalt nici mai mult nici-mai puţin decît piramida cea mare 
din Egipt. 

— Şi ce mare lucru? spuse Degețel. În stina tatii, se fac niște brin- 
zeturi așa de mari, că într-o zi, cînd iapa noastră căzuse într-o putină, 
n-am mai găsit-o decit după ce am umblat șapte zile, ba încă bietul 
dobitoc îşi rupsese și șalele. Ca să mă mai folosesc de ea, a trebuit să-i 
înlocuiesc gira spinării cu un brad mare; se potrivea de minune. Dar, 
într-o bună dimineaţă, iată că bradului îi creşte o ramură în sus şi astă 
ramură se făcu atit de înaltă, încît, căţărindu-mă pe ea, ajunsei în cer. 
Acolo, dau de o femeie îmbrăcată în alb, care torcea spuma mării să facă 
funigei; vreau să iau si eu din ei, trosc! se rupe firul și cad într-o gaură 
de șoarece. Acolo, ce să vezi, mama mea și tatăl dumitale torceau, fiecare, 
din cite un caier si cum tatăl dumitale era neindeminatic, unde-i trage 
mama mea o palmă, de i-au tiuit urechile. 

— Asta-i prea de tot — strigă prințesa, furioasă; nici odată tatăl 
meu n-a suferit asemenea injosire. 

— A zis „asta-i prea de tot“! strigă uriașul. Stăpine, a noastră-i 
prinţesa |! 

— Nu încă — zise prinţesa, rogindu-se. Degețel, am să-ți dau trei 
ghicitori și dacă le ghiceşti, n-o să-mi mai rămină decit să ascult de tatăl 
meu. Spune-mi ce cade intr-una și nu se sparge niciodată? 

— Ah! zise Degețel — de cind mi-a spus mama asta! E cascada. 

— Ştii că-i adevărat! strigă uriașul. Cui i-ar fi dat în gînd? 

— Îa spune-mi — urmă prinţesa cu vocea mai sugrumată — cine 
face în fiecare zi același drum și nu se întoarce niciodată? 

— Ah! zise Degețel — de cînd mi-a spus mama asta! E soarele. 

— Bun! zise prinţesa, galbenă de minie. Mai rămine o ultima între- 
bare: Ce gindeşti dumneata şi nu gindesc eu? Ce nu gindesc eu şi gindesti 
dumneata? Care e lucrul la care ne gindim amindoi? Care e acela la care 
nu ne gindim nici unul nici altul? 

Degețel lăsă capul în jos şi cugeta; era încurcat. 

— Stăpine — zise trollul — dacă istoria asta e prea grea, nu-ți bate 
capul. Un semn să-mi faci, iau pe prinţesă pe sus şi terminăm numai 
decit. 

— Taci din gură, trollule — zise Degețel. Puterea n-are ce cata aci, 
bietul meu prieten ; ar trebui să cam știi asta. Lasă-mă pe mine să încerce 
alt fel. Doamnă — zise el în mijlocul unei tăceri adinci — nu îndrăz- 
nese să ghicesc, şi totuşi în ghicitoarea asta îmi întrezărese fericirea. 
Am îndrăznit să gindesc că vorbele dumitale n-o să aibă pentru mine 
nimie încurcat şi dumneata ai gîndit tocmai dimpotrivă. Ai bunătatea 
să crezi că nu sînt nevrednic să-ţi plac şi eu n-am îndrăzneala s-o gindesc. 
În fine — adăugă el zimbind — ceea ce gindim amindoi este ca pe lume 
sint destui mai proşti ca noi; ce nu gindim nici unul nici altul e că regele, 
augustul vostru părinte, și acest sărman troll au tot atita... 

— Tăcere — zise prinţesa — iată mina mea! 

— Dar ce gindiţi voi despre mine? strigă regele. Aș fi incintat să știu. 

— Bunul meu părinte — zise prințesa sărindu-i de git — gindim 
că eşti cel mai înţelept dintre regi si cel mai bun dintre oameni. 

— Bine — zise regele — știu eu. Pina una-alta, trebuie să facem 
ceva pentru bunul meu popor. Degețel, te numesc duce. 

— Trăiască ducele Degețel! Trăiască stapinul meu! strigă uriașul 
cu asemenea glas, că toţi crezură că a căzut trăsnetul pe casă. Noroc că 
se aleseră doar cu spaima şi cu douăzeci de geamuri sparte. 


VII 


Să povestim nunta lui Degețel şi a prinţesei ar fi de prisos; toate nun- 
file se aseamănă — nu se deosebesc decit a doua zi. 

Totuși, din partea unui istoric celebru, ar fi de neiertat să nu spună 
că prezenţa trollului adăuga mult haz acestei serbări măreţe. Aga, la 
ieşirea din biserică, de prea multă bucurie, credinciosul uriaş nu găsi 
altceva mai bun de făcut decit să-şi pună trăsura cu mirii in cap și să 
aducă astfel pe soţi la palat. Asta-i o întîmplare care merită să fie insem- 
nată, căci n-o poţi vedea în toate zilele. 

Seara fu serbare mare în toată capitala. Ospete, oratii, lanterne colo- 
rate, urări, focuri de artificii, flori şi buchete, nimic nu lipsi serbării. 
Cu toţii se bucurară. 

În castel, fiecare ridea, cinta, mînca, vorbea sau bea ; un singur om, 
ascuns într-un colţ, se distra într-un chip cu totul altul decît ceilalţi — 
era Pavel. Era fericit că-i tăiaseră urechile, căci surzise şi n-auzea laudele 
cu care copleşeau pe fratele lui; în schimb, era nenorocit că nu e şi orb, 
căci era silit să vadă zimbetul celor doi logodnici. De aceea, în cele din 
urmă fugi în pădure unde îl mîncară urşii ; astfel să pată toţi invidiosii! 


PASA PASTOR 


Poveste turcească 


fost odată in Bagdad un pasa foarte iubit de sultan, dar foar- 
te temut de supușii săi. Ali (aşa îl chema pe pasa) era un adevărat musulman, 
un ture de vita veche. De cum mijea ziua, cit să deosebesti un fir de ata 
albă de unul negru, își întindea un covor pe jos si, cu fata către Mecca, 
se spăla cu credinţă gi se ruga. Cind termina rugăciunea, doi robi negri 
îmbrăcaţi în roșu îi aduceau luleaua şi cafeaua. Ali se aşeza turcește pe 
un divan şi sta aga cit ti-i ziulica de lungă. Bind în tihnă cafeaua tur- 
cească, neagră, amară și fierbinte, fumind agale tutun de Smirna dintr-o 
narghilea lungă, dormind, netăcînd nimic si gindind și mai putin, în felul 
ăsta guverna el. În fiece lună, e drept, o poruncă venită din Stambul îi 
cerea să trimită pentru vistieria împărătească un milion de piastri, 
impozitul pașalicului; în ziua aceea, bunul Ali, ieşindu-și din tabietul 
lui obişnuit, chema în fata lui pe negustorii cei mai bogaţi din Bagdad 
şi le cerea cu frumosul două milioane de piaştri. Bieţii oameni ridicau 
mîinile la cer, își loveau pieptul, isi smulgeau barba, se jurau plingind 
că n-au nici o para, cereau mila pașii, indurarea sultanului. După care, 
Ali, fara a înceta să soarba din catea, punea să-i bată la tălpi pina ce i 
se aduceau banii aceia care nu se găseau și care, în cele din urmă, se 
aflau totdeauna pe undeva. După ce număra suma, credinciosul adminis- 
trator trimitea jumătate sultanului și arunca cealaltă jumătate în lăzile 
sale; pe urmă iar începea să fumeze. Citeodati, cu toată răbdarea lui, se 
plingea în ziua aceea de grijile măririi lui si de oboselile guvernării; dar 
a doua zi nu se mai gindeu la asta şi luna următoare ridica dajdia cu 
aceeași liniște şi aceeași nepăsare. Era un paşă demn de urmat! 

După lulea, cafea şi bani, cel mai mult iubea Ali pe fiica lui, Incin- 
tarea-Ochilor. Avea dreptate s-o iubească, fiindcă în fiica lui, ca într-o 
oglindă vie, Ali se vedea pe sine, cu toate virtuțile lui. Pe cit de frumoasă, 
pe atit de lenesi, Incintarea-Ochilor nu putea face un pas fără să aibă 
pe lingă ea trei femei gata oricind s-o slujească: o roabă albă se îngrijea 
de pieptănătura si îmbrăcămintea sa, o roabă galbenă îi tinea oglinda sau 
evantaiul, o roabă neagră o inveselea cu strimbăturile ei şi-i primea min- 
giierile sau loviturile. În fiecare dimineaţă, fata paşii ieşea să se plimbe 
într-un rădvan mare tras de boi; stătea trei ore la baie și își petrecea restul 
timpului mergind pe la prietene, mincind dulceaţă de trandafiri, bind 
limonadă de rodii, uitindu-se la dansatoare, rizind de prietenele sale. 
După o zi așa de plină, se întorcea la palat, isi săruta tatăl şi dormea fără 
visuri, Să citească, să gindească, să brodeze, să se ocupe de muzică, 
astea erau oboseli pe care Incintarea-Ochilor avea grijă să le lase pe 
seama roabelor ei. Cînd ești tînără, frumoasă, bogată, fată de paşă, te-ai 
născut să te bucuri din plin si ce e mai desfătător şi mai de laudă decit 
să nu faci nimic? Așa judecă turcii; dar citi creştini nu sînt turci în 
privinţa asta! 

Nu e pe lumea asta fericire netulburată, altfel pămîntul te-ar face 
să uiţi cerul. Ali o încercă pe pielea lui. Într-o zi de dajdie, pașa cel ne- 
obosit; la datorie, mai puţin treaz ca de obicei, puse să bată la tălpi, din 
nebagare de seamă, un raia grec, de sub sprijinul Angliei. Cel bătut 
ţipă: era dreptul lui; dar consulul englez, care dormise prost, ţipă mai 
tare decit cel bătut și Anglia, care nu doarme niciodată, ţipă mai tare 
decît consulul. Jurnalele urlară, în parlament se vociteră, la Constanti- 
nopol se ameninţă. Atita zgomot pentru un lucru aşa de mic obosi pe 
sultan şi, cum nu putea să scape de credincioasa lui aliată, de care îi 
era teamă, vru cel putin să scape de pasa, pricina nevinovată a întregului 
scandal. 

Primul gînd al înălţimii sale fu să poruncească să fie sugrumat fostul 
său prieten; dar se gîndi că uciderea unui musulman prea i-ar ingimfa și 
i-ar bucura pe aceşti cîini de creştini, care latră mereu. De aceea, în ne- 
sfirsita lui bunătate, stapinul drepteredincioșilor se mulţumi să porun- 
cească să fie aruncat pasa pe vreun țărm pustiu şi să fie lăsat acolo să 
moară de foame. 

Din fericire pentru Ali, urmaşul şi judecătorul său era un paşă 
bătrin, căruia virsta îi domolea zelul şi care ştia din patite că voința 
sultanilor nu e neschimbatoare decit în carte. El îşi spuse că, într-o bună zi, 
înălțimii sale ar putea să-i pară rău de un vechi prieten şi că atunci i-ar 
mulţumi pentru un gest de îndurare care nu-l costă nimic. Chemă în taină 


1 Supus. (n.t.) 

pe Ali si pe fata lui, le dădu haine de robi și cîțiva piastri și le spuse că, 
dacă a doua zi se vor mai afla în pasalic sau dacă li s-o auzi vreodată 
de nume, o să pună să-i sugrume ori să le taie capul, cum or alege. Ali îi 
mulţumi de atita bunătate; după un ceas, plecase cu o caravană care 
mergea în Siria. Chiar în seara aceea se făcu tuturor cunoscut pe ulițele 
Bagdadului căderea şi izgonirea pașei. A fost o bucurie generală. Din toate 
părțile se preamărea dreptatea și grija sultanului, care avea totdeauna 
ochiul deschis asupra durerilor copiilor săi. 

Si de aceea, in luna următoare, cînd noul pasa, care avea mina cam 
grea, ceru două milioane şi jumătate de piaştri, bunul popor din Bagdad 
plăti fără să se mai tocmească, prea fericit că a scăpat în sfirsit din ghearele 
tilharului care, atita amar de ani, îi jefuise fara frică de pedeapsă. 

Bine e să-ţi scapi capul, dar asta nu-i destul; trebuie să și trăieşti; 
lucru greu pentru un om învăţat să se bizuie pe munca și banul altuia. 
Ajungind la Damasc, Ali se pomeni fără para chioară. Necunoscut, fara 
prieteni, fără rude, murea de foame și, durere şi mai mare pentru un tată, 
îşi vedea fiica ingalbenindu- se si topindu- se lingă el. Ce să te faci în halul 
ăsta? Să întindă mina? Nu se cuvenea unui bărbat, care, pînă mai ieri, 
avea un popor la picioare. Să muncească? Ali trăise totdeauna boiereşte, 
nu ştia să facă nimic. Toată ştiinţa lui, cînd avea nevoie de bani, era să 
bată oamenii la tălpi; dar, pentru ca să te indeletnicesti în pace cu acest 
meșteşug respectabil, trebuie să fii paga și să ai un firman de la sultan. 
Dar să faci meseria asta cu putere de la tine, pe răspunderea ta, înseamnă 
să doreşti să fii spinzurat ca un hot de drumul mare. Pașalelor nu le prea 
place întrecerea — Ali știa el ce ştia: cea mai frumugica faptă din viata 
lui era că trimisese la spinzurătoare, din cind în cind, cite un biet borfaș, 
care făcuse prostia să o ia pe urmele celor mari. 

Într-o zi, cind nu prinzise, iar Incintarea-Ochilor, topită de ne- 
mincare, nu putuse să se scoale de pe rogojina pe care sta culcata, Ali, 
dînd tircoale pe ulițele Damascului ca un lup înfometat, zări niște oameni 
care-şi uşezau pe cap urcioare cu ulei și le duceau la prăvălia din apropiere. 
La uşa prăvăliei era un băiat care plătea fiecărui hamal cîte o para de 
fiece drum. Vederea acestui mic ban de aramă îl făcu să tresară pe fostul 
paşă. Se aşeză în rind şi, după ce urcă pe o scară îngustă, i se dădu să ducă 
o oală uriașă de pamint, pe care 0 cumpănea cu mare greutate pe cap, 
măcar că o tinea cu amîndouă miinile. 

Cu gitul îndesat, cu umerii ridicaţi, cu fruntea încordată, Ali cobora 
pas cu pas, cind, la treapta a treia, simți că povara lui se apleca înainte. 
Se trase inapoi, piciorul ii alunecă și el se rostogoli pina jos pe scară cu 
cioburile oalei sparte după el și scăldat în valuri de untdelemn. Pe cînd, 
ruşinat, de-abia se ridica, simţi că-l apucă de guler băiatul de prăvălie. 


— Nepriceputule — îi spuse acesta din urmă — plătește-mi iute 
50 de piastri ca să-ţi indrepti prostia și ieşi de aici! Cînd nu ştii o meserie, 
să nu te bagi! 

— 50 de piaștri — zise Ali zimbind amar. De unde vrei să-i iau? 
N-am o para chioara. 

— Dacă nu-i plătești din buzunarul tău, o să-i platesti cu pielea ta 
— urmă băiatul de prăvălie fără să clinteasca. 

Şi, la un semn al omului acestuia, Ali, prins de patru braţe zdravene, 
se pomeni trintit la pămînt cu picioarele petrecute între două fringhii şi 
aşa, în starea în care prea adesea pusese siel pe alţii, primi la tălpi 50 
de lovituri de bat, asa de zdravene, de parcă un pasa le-ar fi poruncit. 

Se ridică singerind și şchiopătind de amindoua picioarele, isi legă 
tălpile cu cîteva zdrente și se tiri spre casă suspinind. 

— Dumnezeu e mare — murmură el. E drept să îndur ce am facut 
pe alţii să îndure. Dar negustorii din Bagdad pe care-i bătusem la tălpi 
aveau mai mult noroc ca mine; ei aveau prieteni care să plătească pentru 
ei, iar eu mor de foame și mă aleg numai cu lovituri de bat. 

Se înşela. Unei femei de treabă, care din intimplare sau din curio- 
zitate văzuse păţania lui, i se făcu milă de el. Îi dădu untdelemn să-ş 
lege rănile, un saculet de făină şi cîţiva pumni de seminţe să-și ducă zilele 
pina s-o vindeca şi, chiar în seara aceea, pentru prima oară de la mazi- 
lirea lui, Ali putu dormi fără grija zilei de miine. 

Nimic nu ascute mai bine mintea ca boala și singurătatea. În odihna 
lui fără voie, Ali avu un gind luminos. „Am fost un prost — gindi el — 
să mă apuc de meseria de hamal; tăria unui pasa nu e în cap; boilor trebuie 
să le lăsăm cinstea asta. Oamenii de teapa mea se cunosc prin indeminare 
şi mină uşoară; eram un vinător fără pereche și pe deasupra ştiu cum tre- 
buie să lingușeşti ori să minţi; mă pricep, doar eram pasa; trebuie să-mi 
aleg o meserie in care să pot minuna lumea cu aceste daruri strălucite şi 
să-mi cîştig repede o stare cumsecade.“ 

Cu gindurile astea, Ali se făcu bărbier. 

În primele zile, totul merse bine; patronul noului bărbier îl punea 
să scoată apă, să spele prin prăvălie, să scuture rogojinile, să așeze unel- 
tele, să servească cafeaua și luleaua clienţilor. Ali îndeplinea de minune 
aceste funcții delicate. Dacă, din întîmplare, i se încredința gi lui capul 
vreunui ţăran de la munte, dacă nimerea o dată mai pe alături cu briciul, 
nu se băga de seamă. Oamenii aceștia de treabă au pielea tare și știu doar 
că sint făcuţi ca să fie jupuiţi; ceva mai mult, ceva mai putin, asta nu 
schimbă cu nimic şi nu zdruncină cu nimie mărginirea lor. 

Într-o dimineaţă, în lipsa jupinului, intra în prăvălie un mare perso- 
naj: doar vazindu-l, bietul Ali isi pierdu cumpatul. Era măscăriciul 
paşii, un cocogat mie şi groaznic de urit, cu capul ca o tartacuta, cu labe 


107 


108 


lungi, păroase, cu privirea nelinistita şi dinţi de maimuţă. In timp ce i 
se turnau pe fata valuri de clăbuc parfumat, măscăriciul, răsturnat pe 
scaun, petrecea ciupind pe barbierul cel nou, rizindu-i in nas și scotind 
limba la el. De două ori il făcu să-i cadă din mină ligheanul cu săpun, 
ceea ce, de două ori atit îl înveseli, că-i aruncă patru parale. 

Cu toate astea, grijuliul Ali igi vedea înainte de treabă. Numai ochi, 
să îngrijească un cap așa de prețios, își mişca briciul cu regularitate şi cu o 
minunată indeminare, cînd, deodată, cocoşatul făcu o strimbătură aşa de 
urită și scoase un țipăt aşa de tare, că barbierul, speriat, trase brusc mina, 
luînd în virful briciului o jumătate dintr-o ureche, dar nu dintr-a lui. 

Măscăricilor le place să ridă, însă pe socoteala altora. Nu-s pe lume 
oameni care să aibă pielea mai subţire decit aceia care tăbăcesc pielea 
aproapelui lor. Într-o clipă, cocogatul se repezi cu pumnii la Ali să-l stringă 
de git, în timp ce tot el îi striga ucigaș. Din fericire pentru Ali, tăietura 
era aşa de adincă, încît rănitul n-avea încotro; trebuia să se gindească la 
urechea lui, de unde ţişnea un val de singe. Ali prinse momentul potrivit 
şi o luă la fuga pe străzile Damascului cu ușurința unui om care ştie bine că, 
dacă e prins, e spînzurat. După o mie de ocoluri, se ascunse într-o pivniţă 
părăsită şi nu îndrăzni să se întoarcă acasă, decit în plin întuneric gi în 
liniştea nopţii. Să mai stea in Damasc după o asemenea patanie, insemna 
moarte sigură; lui Ali nu-i fu greu să-i arate fiicei lui că trebuie să plece, 
ba încă pe dată. Bagajul nu-i prea incurca; înainte de revărsatul zorilor, 
ajunseră la munte. Timp de trei zile merseră fără să se oprească, tinindu-si 
viaţa doar cu citeva smochine sterpelite din pomii de pe drum gi nifica 
apă aflată cu mare greutate pe fundul albiei riurilor. 

În orice rău este şi-un bine si se poate spune cu drept cuvint că nici- 
odată, în timpul măririi lor, pașa gi fiica lui nu mîncaseră și nu băuseră 
cu mai multă poftă. 

La ultimul lor popas, fugarii fură primiţi de un ţăran de treabă, care 
tinea să-şi împlinească datoria lui de gazdă. După cină, îl deseusu pe Ali 
şi vazindu-l fara mijloace de trai, îl intreba dacă vrea să intre păstor la el. 

Să duci la munte vreo douăzeci de capre şi vreo cincizeci de oi, nu e o 
meserie grea; doi ciini buni duceau greul lucrului; nu puteai să fii bătut 
dacă erai neîndeminatic ; aveai lapte și brînză cît pofteai și, chiar dacă stă- 
pinul nu dădea nici o para, cel putin dădea voie ca Incintarea-Ochilor 
să ia atita lină cit avea nevoie pentru hainele tatălui ei si ale ei. Ali, care 
n-avea de ales decit între a muri de foame sau a fi spinzurat, se hotări 
fără multă greutate să ducă această viaţă patriarhală. Chiar de a doua zi 
se înfundă în munte cu fiica sa, cu ciinii şi cu turma. 

Odată la păşune, Ali căzu din nou în lenevia lui. Culcat pe spate și 
fumind din lulea, își petrecea timpul uitindu-se la păsărelele care se roteau 
în înaltul cerului. Biata Încîntarea-Ochilor era mai puţin răbdătoare: 


se gindea la Bagdad; furca n-o făcea de loc să uite dulcea trindăvie de 
odinioară. 

— Tată — zicea ea adesea — la ce e bună viaţa dacă e doar o veşnică 
lipsă? N-ar fi fost mai bine s-o sfirşim dintr-o dată, decit să murim cu 
încetişorul? 

— Dumnezeu e mare, fiica mea — răspundea înțeleptul păstor — 
ce s-a făcut e bine facut. Am liniște. La virsta mea, ăsta-i cel dintii dintre 
bunuri; de aceea, vezi, sint împăcat cu soarta. Ah! Numai dacă aș fi 
învăţat o meserie! Tu ai tinereţea şi nădejdea, tu poţi aștepta să se întoarcă 
norocul. Destule pricini să te mingii! 

— Mă supun sorții, bunul meu tată — zicea Incintarea-Ochilor, 
susp inînd. 

Se împăca însă cu atit mai putin, cu cit nădăjduia mai mult. 

De mai bine de un an Ali ducea această viaţă fericită în singurătate 
cînd, într-o dimineaţă, fiul paşei din Damasc plecă la munte la vinătoare. 
Urmărind o pasăre rănită, se rătăci; singur și departe de însoțitorii lui, 
încercă să-și afle drumul, coborind pe lingă un piriu, cînd, ocolind o 
stincă, zări în faţa lui o fată care, stind pe iarbă şi cu picioarele în apă, 
îşi impletea părul lung. Cind văzu făptura asta frumoasă, lusuf scoase un 
strigăt. Încîntarea-Ochilor ridică capul. Speriată că vede un străin, fugi 
lingă tatăl ei şi pieri din ochii prinţului mirat. 

— Ce e asta? gindi lusuf. Floarea munţilor e mai fragedă ca tranda- 
firul grădinilor noastre ; această fată a pustietăţilor e mai frumoasă decit 
sultanele noastre. lată femeia pe care am visat-o. 

Alergă pe urmele necunoscutei cit putu de repede, deşi pietrele ii 
alunecau sub picioare. Află în sfirşit pe Incintarea-Ochilor mulgind oile, 
în vreme ce Ali iși chema ciinii care lătrau furioși la apropierea unui străin. 
Iusuf se plinse că s-a rătăcit şi că moare de sete. Incintarea-Ochilor îi 
aduse îndată lapte într-o oală mare de pămînt. El bau încet, fara să spună 
nimic, uitindu-se cînd la tată, cînd la fată ; apoi se hotari in cele din urmă 
să intrebe pe unde e drumul. Ali, urmat de cei doi ciini, călăuzi pe vinător 
pină la poalele muntelui şi se întoarse tremurind tot. Necunoscutul îi 
dăduse un ban de aur: atunci era vreo căpetenie din oastea sultanului, 
un pasa poate? 

Pentru Ali, care judeca după amintirile lui, un paşă era un om care 
nu putea face decît rău și de prietenia căruia trebuie să te temi tot atit cit 
și de ura lui. 

Ajungind la Damasc, lusuf dădu fuga și se aruncă de gitul mamei 
sale ; îi spuse de o sută de ori că era frumoasă ca la șaisprezece ani, strălu- 
citoare ca luna plină, că era singura lui prietenă, că numai pe ea o iubea 
pe lume gi, spunînd aşa, îi sărută mîinile de mii de ori. 

Mama începu să zimbească. 

— Copilul meu — zise ea — tu ai să-mi ineredintezi o taină; spune 
repede. Nu știu dacă sint așa de frumoasă cum spui; dar de un lucru sînt 
sigură: că niciodată n-o să ai o prietenă mai bună ca mine. 

lusuf nu se lăsă rugat; ardea de dorinţa să povestească ce văzuse cînd 
fusese la munte; zugrăvi în culori minunate pe frumoasa necunoscută, 
spuse răspicat că nu putea trăi fără ea și că voia să se insoare cu ea a 
doua zi. 

— Putina răbdare, fiule — îi repetă mama. Așteaptă să aflăm întâi 
cine este minunea asta de frumuseţe ; după aceea, o să-l hotărim pe tatăl 
tău să se învoiască la această însoţire fericită. 

Cînd paşa află de dragostea fiului său, la inceput ţipă şi mai apoi se 
supără rău de tot. Nu erau in Damasc fete bogate și frumoase, ca să fie nevoie 
să caute în pustiuri o pastorita? Niciodată n-o să îngăduie el căsătoria asta 
nepotrivită, niciodată! 

„Niciodată“ e un cuvint pe care un om prevăzător nu trebuie să-l 
spună in casa sa, cînd are impotriva lui și pe soţie şi pe fiu. 

Nu se scursese o săptămînă şi pașa, mișcat de lacrimile mamei, de 
paloarea şi tăcerea fiului, ajunse să se dea bătut. Dar, ca un om tare şi 
care se pretuieste la adevărata lui valoare, spuse răspicat că făcea o prostie 
şi că o ştia. 

— Fie — zise el — n-are decit să se însoare fiul meu cu o păstoriță 
și nebunia asta pe capul lui să cadă: eu mă spăl pe miini. Dar ca să nu 
lipsească nimic acestei insotiri caraghioase, chemați pe măscăriciul meu. 
Numai lui i se potrivește să ceară şi să aducă aici pe păcătoasa asta de 
păzitoare de capre, care a facut vrăji asupra casei mele. 

După un ceas, cocoşatul, călare pe un măgar, se ducea la munte, bles- 
temind toanele pașei și dragostele lui lusuf. 

Cuminte era să trimiţi în solie la un păstor, prin praf și prin soare, un 
om gingaș, născut ca să trăiască în bogăţia unui palat şi care incinta pe 
prinți şi pe măriţi, prin ascutimea minţii sale? Dar, vai! Norocul e orb, 
pune pe proști în frunte și coboară pina la meseria de măscărici pe un geniu 
care nu vrea să moară de foame! 

Trei zile de oboseală nu-l îmblinziseră pe cocoşat, cînd zări pe Ali, 
culcat la umbra unui rogcov, mai ocupat de luleaua sa decît de oile sale. 
Cocosatul dădu pinteni măgarului și inainta spre păstor, măreț ca un vizir. 

— Păcătosule — îi zise el — ai vrăjit pe fiul paşii; iti face cinstea 
să se însoare cu fata ta. Curăţă cît mai iute mărgăritarul ăsta al 
munţilor, trebuie s-o duc la Damasc. Cit despre tine, paşa iti 
trimite punga asta şi-ţi poruncește să te cari cit mai curind de pe 
aici. 


Ali lăsă să cadă punga pe care i-o aruncase gi, fără să întoarcă capul, 
întrebă pe cocogat ce voia. 

— Dobitocule — urmă acesta — nu m-ai auzit? Fiul pașei ia în căsă- 
torie pe fiica ta. 

— Ce face fiul pașei? zise Ali. 

— Ce face! strigă măscăriciul bufnind de ris. Oaie timpită ce esti, 
îţi închipui că un bărbat atit de sus-pus e un om de rind ca tine? Nu ştii 
că pașa împarte cu sultanul dijma provinciei şi că, din 40 de oi pe care le 
pazesti așa de prost tu, patru sint ale lui de drept şi treizeci şi şase poate 
să le ia cind vrea? 

— Nu vorbesc de pasa — cuvinta liniştit Ali. Dumnezeu să-l aibă in 
pază pe maria sa. Te întreb ce face fiul lui. Este negutator de arme? 

— Nu, dobitocule! 

-— Fierar? 

—- Cu atit mai putin. 

— Dulgher? 

— Nu. 

— Simigiu? 

— Nu, nu! E un boier mare. Auzi, timpitule ce eşti! Numai golanii 
muncesc. Fiul pașii este un om ales, ceea ce vrea să spună că are miinile 
albe și nu face nimic. 

— Atunci nu-i dau fata — zise rar si mindru păstorul. O căsnicie cere 
cheltuială, n-am să-mi dau copila după un bărbat care nu e în stare să-și 
țină nevasta. Dar poate că fiul paşei are vreo meserie mai putin aspră. 
Nu e tesator? 

— Nu — spuse măscăriciul, dînd din umeri. 

— Croitor? 

— Nu. 

— Olar? 

— Nu. 

— Face coşuri? 

— Nu. 

-— Atunci e bărbier? 

— Nu — zise cocoşatul roșu de minie. Sfirgeste cu gluma asta pros- 
tească, sau te snopesc în bătăi. Cheamă fata; sint grăbit. 

— Fata mea nu va pleca — răspunse păstorul. 

Își fluieră ciinii, care veniră şi se aşezară lîngă el, miriind şi arătin- 
du-și colții, ceea ce nu prea păru să incinte pe trimisul pașei. 

Cocogatul îşi întoarse măgarul și, amenintind cu pumnul pe Ali, 
care-și oprea ciinii cu perii zbirliti: 

— Păcătosule — îi strigă el — o să mai auzi tu curind de mine; vei 
gli ce înseamnă să ai altă vrere decit pasa, stapinul tău şi al meu! 

Măscăriciul se întoarse la Damasc cu jumătatea lui de ureche mai 
pleoştită decit de obicei. Norocul lui că pașa luă lucrurile ușor. Pentru 
nevasta şi fiul lui era o mica infringere, pentru el era o biruinta. De două 
ori izbindă, ceea ce-i măgulea plăcut mîndria. 

— Zău — zise el — omul ăsta e gsi mai nebun ca fiu-meu, dar, fii 
liniștit, Iusuf, pasa își tine cuvintul. Am să trimit la munte patru călăreţi, 
care o să-mi aducă fata; cit despre tată, nu-ţi bate capul, am eu ac de cojo- 
cul lui. 

Şi, spunind acestea, făcu vesel un semn cu mina, parcă ar îi dat la o 
parte ceva ce-l supăra. 

La un semn al mamei, Iusuf se sculă și rugă pe tatăl său să-i lase lui 
grija de a duce la bun sfirşit povestea asta. Fără îndoială, mijlocul găsit 
n-avea cusur. Dar Încîntarea-Ochilor avea poate slăbiciune să-l iubească 
pe batrinul păstor gi ar plinge; si paşa nu va vrea să intunece primele zile 
fericite ale unei căsătorii. Iusuf nădăjduia că, luind-o cu nitica blindete, 
ar învinge ușor o împotrivire care nu i se părea serioasă. 

— Foarte bine — spuse pasa. Vrei să fii mai deştept ca tatăl tau; 
aga-i obiceiul copiilor. Du-te atunci și fă ce vrei; dar iti pun in vedere că, 
incepind de azi inainte, nu mă mai amestec in treburile tale. Dacă acest 
păstor batrin si nebun nu se invoieste, ai să rămii cu rușinea. Ag da o mie 
de piaștri să te văd intorcindu-te cu botul pe labe, ca şi pe cocoşat. 

lusuf zimbi, era sigur că va izbindi. Cum n-o să-l îndrăgească Incin- 
tarea-Ochilor? El se topea după dinsa. Si, de altfel, la douăzeci de ani, 
se îndoiește cineva de el însuși sau de noroc? Îndoiala e făcută pentru cei 
pe care i-a înșelat viata, nu pentru cei pe care îi imbata cu primele ei 
năluciri. 

Ali primi pe Iusuf cu toată cuviinta ce-o datora fiului pașei. Îi mul- 
țumi în cuvinte alese de cinstea ce-i făcea. Dar asupra hotăririi lui rămase 
neînduplecat. N-are meserie, nu ia fata; dacă vrea aga, bine; dacă nu, 
n-are ce-i face. Tinărul isi făcea socoteala că Incintarea-Ochilor îi va veni 
în sprijin, dar Incintarea-Ochilor rămase nevăzută. Pricina adevărată 
ca să nu iasă din ascultarea ce-i datora tatălui ei era că preavăzătorul 
Ali nu-i suflase o vorbă de căsătorie. De cînd cu venirea măscăriciului, 
el o tinea cu grijă închisă in casă. 

Fiul pașei cobori de la munte cu capul plecat. Ce să facă? Să se în- 
toarcă la Damasc, să fie luat în ris de tatăl său, niciodată lusut nu se putea 
împăca cu gindul ăsta. Să piardă pe Incintarea-Ochilor? Mai bine moartea. 
Să-i schimbe hotărîrea ineapafinatului ăstuia de păstor, Iusuf nu putea 


nădăjdui. Aproape că-i părea rău că-şi tăiase craca de sub picioare de prea 
multă bunătate. 

Cufundat în aceste ginduri triste, băgă de seamă că, lăsat în voia lui, 
calul îl rătăcise. Lusul se afla la marginea unei păduri de măslini. În depăr- 
tare era un sat; fumul albăstrui se ridica deasupra acoperişurilor; se 
auzea lătratul ciinilor, cintecul muncitorilor, zgomotul ciocanului pe 
nicovală. 

Lui lusuf îi veni un gind. Cine-l împiedica să înveţe o meserie? 
adică aşa de greu? Incintarea-Ochilor nu pretuia cit toate sacrificiile? 
Tinărul legă calul de un măslin, lepădă armele, vesta brodată şi turbanul. 
La prima casă se plinse că a fost jefuit de beduini, cumpără o haină de 
rind şi, îmbrăcat aşa, merse din ușă în ușă cerind să-l primească 
ucenic. 

Iusuf avea o înfăţişare asa de plăcută, încît toţi îl primira foarte bine, 
dar învoielile pe care i le puneau îl speriară. Fierarului îi trebuiau doi ant 
ca să-l înveţe meșteșugul, olarului, un an, zidarului, şase luni; un veac! 
Fiul paşii nu putea să se împace cu o slugărire așa de lungă, cînd o voce 
tipatoare îl chemă: 

— Hei, fiule — îi striga — dacă eşti grăbit și nu ţinteşti mai sus, vino 
cu mine; într-o săptămînă te fac să-ți cistigi viata. 

lusut inalta capul. La citiva paşi în fata lui, pe o bancă, sta un om 
gras, cu picioarele încrucişate sub el, cu pintecele rotun.!, cu chipul vesel; 
era un impletitor de coșuri. 

Era înconjurat de fire de paie si crengute de răchită, vopsite in toate 
culorile; făcea cu indeminare împletituri, pe care le cosea apoi, făcind 
coşuri, cogulete, covoare, pălării in tot felul de culori și desene. Era e 
privelişte care-ţi incinta ochii. 

— Dumneata eşti meşterul care-mi trebuie — zise Jusuf, dind mine 
cu impletitorul. Și dacă poţi să mă înveţi meșteșugul în două zile, am să-ţi 
răsplătesc cu dărnicie osteneala. Poftim arvuna. 

Spunind acestea, aruncă doi bani de aur lucrătorului aiurit. 

Un ucenic care seamănă aurul cu amindouă mîinile nu se intilneste 
pe toate drumurile; împletitorul nu se mai indoi că are de-a face cu un 
print care se ascundea; de aceea și făcu minuni. Si cum elevului nu-i 
lipseau nici deșteptăciunea, nici bunăvoința, pina seara îl invatase toate 
tainele meşteșugului. 

— Fiule — zise el — ţi-ai terminat învăţătura; ai să judeci tu singur 
dacă meşterul tău a meritat banii. Uite, apune soarele; la ceasul ăsta toți 
lasă lucrul şi trec prin fata uşii mele. la rogojina asta pe care ai impletit-o 
cu mîinile tale şi scoate-o în vînzare. Dacă nu mă înşel, poţi să eapeti 
pe ea patru parale. Pentru început, e un cîştig frumos. 


B — E. Laboulaye — Basme 

i Împletitorul nu se înșela: primul cumpărător îi dădu trei parale; 
ei cerură cinci, si doar după o ora de ciorovăială și de ţipete, acesta se 
îndură să dea patru, Scoase o pungă lungă, se uită de mai multe ori la rogo- 
jină, îi găsi cusururi, in stirşit se hotări să numere cei patru bani de aramă, 
unul cite unul. Dar în loc să ia această sumă, Iusuf dădu un ban de aur 
cumpărătorului, numără zece impletitorului și, punind mina pe minunea 
făcută de el, ieși din sat, alergind ca un nebun. Cind ajunse lingă cal, 
întinse rogojina pe jos, își inveli capul cu burnusul şi căzu în somnul 
cel mai neliniștit, şi totuși cel mai dulce, pe care-l gustase vreodată 
în viaţă. 

La revărsatul zorilor, pe cind Ali sosi la păşune cu oile lui, fu mirat 
văzind pe Iusuf aşezat înaintea lui, sub bătrinul roşcov. 

Îndată ce zări pe păstor, tînărul se sculă şi, luînd rogojina pe care 
sta culcat, îi spuse: 

— Tată, mi-ai cerut să învăţ o meserie; am învăţat-o; iată lucrul 
făcut de mine, cercetează-l. 

— Frumos lucru — zise Ali — chiar de nu-i încă prea bine împletit, 
dar e cusut zdravăn. Cit se poate cîştiga dacă faci o rogojină ca 
asta pe zi? 

— Patru parale — zise Iusuf -— și cînd m-oi mai deprinde, am să fac 
cel puţin două pe zi. 

— Să fim măsuraţi — grăi Ali — modestia se potrivește incepatorilor. 
Patru parale pe zi, nu e mult; dar patru parale azi, patru parale miine, 
fac opt parale şi cu patru parale poimiine, fac douăsprezece parale. La 
urma urmei, e o meserie din care poţi trai, şi dacă aș fi avut mintea să 
învăţ, meseria asta cînd eram paşă, n-aş fi ajuns să mă fac pastor la oi. 

Cine fu uimit de vorbele astea? lusul. 

Ali îi spuse povestea lui: însemna că-şi primejduieste capul, dar trebuie 
să iertim mindria unui părinte. Măritindu-și fata, lui Ali îi plăcea să 
arate ginerelui său că Incintarea-Ochilor era demnă de mina unui fiu 
de pasa. 

În ziua aceea, duseră oile in tare inainte de vreme. lusul vru să mul- 
{umeasea el insuși gospodarului de ispravă, care primise pe bietul Ali gi 
pe fiica lui; îi dădu o pungă plină cu aur, ca să-l răsplătească pentru 
milostenia lui. Cine-i mai darnic ca un om fericit! Incintarea-Ochilor fu 
înfăţişată vinătorului din munţi, si aflind gindurile lui Tusuf, spuse că 
cea dintii datorie a unei fete e să asculte de tatăl ei. În împrejurări de 
astea, se zice că fetele sint totdeauna ascultătoare în Turcia. 

Chiar în seara aceea, cind se lăsa răcoarea nopţii, pornira la drum spre 
Damase. Caii erau usori, inimile şi mai uşoare, mergeau ca vintul: înainte 


de seara zilei a doua, sosiseră. Iusuf vru să-şi arate logodnica mamei lui. 
Ce bucurie fu pe sultană, nu mai e nevoie s-o spunem. După primele dez- 
mierdări, nu-şi putut stăpîni plăcerea să nu arate soţului ei că ea era mai 
deşteaptă ca el şi se bucură să-i dezvăluie taina nașterii Încîntării- 
Ochilor. 

— Pe Allah! strigă pasa, mingiindu-si barba lungă, pentru a ieşi din 
incurcătură și a-şi ascunde tulburarea — iti închipui dumneata, doamnă, 
că un om de stat ca mine poate fi luat prin surprindere? M-aș fi invoit 
la însoţirea asta dacă n-aş fi ştiut taina care te miră? Află că un paşă 
știe tot. 

Şi pe dată intra în iatacul lui să scrie sultanului să hotărască soarta 
lui Ali, Nici nu se gindea să se pună impotriva înălțimii sale, de dragul 
unei familii mazilite. 

Tineretei îi plac istoriile adevărate, dar pașa era un om serios, care 
tinea să trăiască și să moară pașă. 

Tuturor sultanilor le plac poveştile, dacă e să credem „O mie şi una 
de nopți“. Ocrotitorul lui Ali nu pierduse obiceiul strămoșesc; trimise 
anume o corabie în Siria ca să-i aducă la Constantinopole pe vechiul gu- 
vernator din Bagdad. Ali, îmbrăcat în zdrente şi cu bita de păstor in mină, 
fu adus în serai și, în fata curţii întregi, avu cinstea să-şi inveselească 
stăpinul o după-amiază întreagă. 

După ce Ali isi termină povestea, sultanul îl imbrăcă cu caftan de 
cinste. Dintr-un pasa, înălțimea sa făcuse un păstor; acum voia să ui- 
mească lumea printr-o nouă minune a atotputerniciei lui şi, dintr-un 
păstor, facea la loc un pasa. 

La această strălucită mărturie a hatirului său, toată curtea bătu din 
palme. Ali se aruncă la picioarele sultanului si ceru să fie scutit de aceasta 
onoare, care nu-l mai încinta. Nu voia — zicea el — să mai încerce să 
nemulțumească încă o dată pe Stăpinul Lumii şi ruga să-l lase să imba- 
trinească, neştiut de nimeni, binecuvintind mina binelăcătoare care-l 
scotea din prăpastie unde pe drept căzuse. 

Îndrăzneala lui Ali inspăimîntă pe cei de fata, sultanul, însă, zimbi. 

— Allah e mare — strigă el — si ne dă în fiecare zi un nou prilej de 
uimire. De douăzeci de ani de cind domnesc, iată prima dată cind unul 
din supuşii mei imi cere să nu fie nimic. Fiindcă lucrul ăsta e așa de rar, 
Ali, iti indeplinesc rugămintea ; tot ce cer e să primeşti un dar de o mie de 
pungi. Nimeni nu trebuie să plece de la mine cu mina goală. 

Cind se întoarse la Damase, Ali cumpără o grădină frumoasă, numai 
cu portocali gi lămii, caişi, pruni şi vie. Să sape, să plivească, să altoiască, 
să taie, să stropească — asta era plăcerea lui; în fiecare seară se culca cu 
trupul obosit şi cu sufletul liniștit; în fiecare dimineaţă se scula cu trupul 
inviorat si cu mintea limpede. 

incintarea-Ochilor avu trei fii, toţi trei mai frumoși ca mama lor. 
Bătrinul Ali se însărcină să-i crească. Pe toţi îi învăţă grădinăritul, pe 
fiecare îl puse să înveţe un alt meșteșug. Ca să sădească în inimile lor ade- 
vărul pe care nu-l intelesese decit în surghiun, Ali pusese să se scrie pe 
zidurile casei și grădinii sale cele mai frumoase versete din Coran și dede- 
subt pusese aceste învățături înțelepte, pe care Profetul însuşi nu le-ar 
fi tăgăduit: „Munca e singura comoară de care nu eşti lipsit niciodată. 
Foloseste-ti miinile ca să munceşti. Cind ai să ştii cu te greutate se ciştigă o 
para, ai să respecţi bunul şi munca altuia. Munca dă sănătate, înţelepciune 
şi bucurie. Munca şi plictiseala nu au stat niciodată sub acelaşi acoperiş". 


MICUL OM CENUȘIU 


Poveste islandeză 


A 


> n vremurile de demult (acum trei sau patru sute de ani) la 
Skalholt, în Islanda, trăia un țăran bătrin, tot așa de sărac cu duhul, 
cit si cu banii. Într-o zi, cînd ţăranul nostru se duse la biserică, auzi 
o predică frumoasă despre milostenie: „Daţi, fraţi creştini, dati — zicea 
preotul — domnul vă va întoarce insutit.“ Aceste cuvinte, repetate mereu, 
intrară in cap ţăranului şi-i înfierbîntară puţinul creier pe care-l avea. 
Cum se întoarse acasă, se apucă să-și taie copacii din grădină, să sape 
pămintul, să care pietre şi lemne, de parcă era să zidească un palat. 

— Ce tot faci acolo, bietul meu bărbat? îl întrebă nevasta-sa. 

— Să nu-mi mai spui „bietul meu bărbat“ — zise ţăranul, cu glasul 
solemn; noi sintem bogaţi, nevastă dragă, sau, cel puţin, o să fim. 
Peste două săptămini, dăruiesc vaca. 

— Toată averea noastră |! zise femeia. O să murim de foame! 

— Taci din gură, femeie nestiutoare — zise ţăranul. Se cunoaște că 
n-ai priceput nimic din predica părintelui. Dacă dăm vaca noastră, o să 
primim în schimb o sută ca răsplată. Domnul părinte a spus-o, e doar 
cuvintul evangheliei. Cincizeci de vite le pun în staulul pe care-l zidesc 
acum şi cu banii de pe celelalte cincizeci o să cumpăr fin destul ca să 
hrănim cireada şi vara, şi iarna. O să fim mai bogaţi ca regele. 

Si, fără să-i pese de rugimintile si de ocările nevesti-si, zăpăcitul 
ăsta de frunte se puse să-și zidească staulul, spre marea mirare a vecinilor. 

Treaba asta odată isprăvită, omul nostru petrecu o funie de gitul 
vacii şi o duse drept la preot. Îl găsi vorbind cu doi străini, dar nici nu se 

uită la ei, aşa era de grăbit să-și dea darul gi să primească în schimb 
preţul. 

Cine se minună de acest nou fel de milostenie? Preotul, se înţelege. 
El tinu o cuvintare lungă acestei oi netoate, ca să o facă să înțeleagă că 
dumnezeu n-a vorbit niciodată decit de răsplată sufletească. Degeaba 
toată osteneala! Țăranul o ţinea într-una: „Așa ai spus, părinte, aşa ai 
spus!“ În sfirşit, plictisit să tot lămurească pe un asemenea nătărău, 
preotul se minie strașnic şi trinti poarta în nasul ţăranului, care rămase 
în uliţă, sastisit cu totul, spunînd într-una: „Așa ai zis, părinte, așa 
ai zis!“ 

Fu nevoit să ia drumul îndărăt, spre casă. Dar nu era tocmai uşor. 
Era primăvară, gheaţa se topea, vintul spulbera zăpada în virtejuri. La 
fiece pas, omul aluneca, vaca mugea și nu mai vroia să meargă inainte. 
După vreun ceas, țăranul se rătăci și începu să se teamă să nu-și piardă 
si viata. Se opri încurcat de tot, blestemindu-si soarta și nemaiștiind ce să 
facă si cu vita pe care o trăgea de funie. 

În timp ce chibzuia întristat, un om cu un sac mare în spate se 
apropie de el şi îl întrebă ce caută afară cu vaca și încă pe un timp aga 
de urit. 

După ce îi istorisi necazul lui, străinul îi zise: 

— Om bun, dacă ar fi să-ţi dau un sfat, ţi-aş zice să faci un schimb 
cu mine. Eu stau aproape; dă- mi mie vaca dumitale, că tot nu mai 
ajungi s-o duci acasă, şi ia sacul ăsta. Nu e prea greu și tot ce e înă- 
untru e bun: numai carne gi oase. 

După ce făcură tirgul, străinul luă cu el vaca, iar țăranul puse în 
spinare sacul, care îi păru grozav de greu. Cînd ajunse acasă, cum îi era | 
frică de ocările nevesti- si, îi povesti pe larg toate primejdiile prin care 
trecuse şi ce istet a fost el, că a schimbat o vacă gata să moară cu un sae. 
plin cu comori. Ascultind astă istorie frumoasă, femeia începu să-și arate 
colții. Bărbatul o rugă să-şi tind pentru ea supărarea și mai bine să 
pună pe vatră oala cea mai mare. 

— O să vezi ce-ţi aduc — repeta el — stai un pic şi o să-mi mul- 
tumesti. 

Si, zicînd asa, deschise sacul; si iată că din fundul sacului ieși un 
om, îmbrăcat tot în cenușiu, ca un șoarece. 

— Bună ziua, oameni buni — zise el mindru ca un print. Hei! nă- 
dăjduiesc că, în loc să mă fierbeţi, o să-mi dati demincare. Plimbarea 
asta mică mi-a făcut o poftă strașnică. 

Țăranul căzu ca trăsnit pe scăunașul său. 

— Poftim — spuse femeia — eram sigură. lată altă nebunie! Dar 
la ce te poţi aștepta din partea unui bărbat, decît la vreo prostie? 
Domnul a pierdut vaca, după urma căreia trăiam, si acum, cînd nu mai 

avem nimic, domnul ne aduce incă o gură în plus de hrănit. Cum de n-ai 
rămas sub zăpadă şi tu, şi sacul tău, şi comoara !? 

Biata femeie ar mai fi vorbit mult si bine, dacă micul om cenușiu 
nu i-ar Îi arătat în trei rinduri că doar cu vorbe umflate nu umpli cratita 
şi că lucrul cel mai cuminte e să meargă la vinătoare, să caute vreun vinat. 

Și plecă îndată, cu toate că era intuneric, vint și zăpadă şi se în- 
toarse după un timp cu un berbec mare. 

— Jaci — zise el — ia taiati-mi animalul ăsta şi să nu ne lăsăm 
să murim de foame. 

Bătrinul și nevastă-sa priviră cam pieziș la omulet si la prada lui. 
Chilipirul ăsta picat din cer mirosea a hotie cale de-o poștă. Dar cind 
foamea iti dă ghes, spui rămas bun mustrărilor! Cu drept ori ba, berbecul 
fu mincat cu mare poftă. 

Din acea zi domni belșugul in casa ţăranului. 

Se iveau oi după oi şi ţăranul nostru, mai încrezător ca niciodată. se 
întreba dacă nu ieşise mai în ciştig cind, în locul celor o sută de vaci la 
care se așteptase, cerul îi trimisese un achizitor așa de meșter ca micul om 
cenușiu. 

Dar, pe de altă parte, pe măsură ce oile se inmulteau în casa bătrinu- 
lui, se imputinau văzînd cu ochii în turma regală, care păştea prin apro- 
piere. Baciul cel bătrin, foarte neliniștit, inștiință pe rege că, de la un 
timp, cu toate că îndoise paza, cele mai frumoase animale din turmă 
pier unul după altul. Fără îndoială că vreun hoţ dibaci venise să se 
așeze prin vecinătate. Nu trebui mult timp ca să se afle că în casa ţăra- 
nului se afla un nou venit, picat nu se ştie de unde, și pe care nimeni 
nu-l cunoştea. 

Regele porunci îndată să-i fie adus străinul. Micul om cenușiu plecă 
fără să zică nici „pis“, dar ţăranul şi nevastă-sa incepură să simtă 
oarecari mustrări la gindul că sînt spinzurati cu aceeaşi funie şi gazdele 
de hoţi, cit si pungasii. 

Cind se ivi micul om cenușiu la curte, regele îl întrebă dacă nu cumva 
auzise că se furaseră cinci oi mari din turma regală. 

— Da, maiestate — răspunse micul om — eu le-am luat. 

— Şi cu ce drept? întrebă regele. 

— Maiestate — răspunse omuletul — le-am luat fiindcă un bătrin 
gi nevasta lui răbdau de foame, în timp ce maria ta inotiin avere şi nu 
poţi mînca nici măcar dijma veniturilor. Mi s-a părut drept ca şi oamenii 
aceştia de treabă mai bine să trăiască din prisosul măriei tale, decît să 
moară de foame, in timp ce maria ta nu mai știi ce să faci cu bogăţia. 

Regele rămase uimit de-atita îndrăzneală, apoi, privind la omul 
cel mic într-un fel care nu prevestea nimic bun, îi zise: 


— După cite văd, darul tău de căpetenie e furtul. 

Omul cel mărunt se înclină cu o modestie plină de mindrie. 

— Foarte bine — zise regele — ai merita să fii spinzurat, dar eu 
te iert, in schimb, pînă miine pe vremea asta, să furi păstorilor mei 
taurul meu cel negru, pe care-l păzesc cu mare grijă. 

~- Maiestate — răspunse micul om cenuşiu — ce-mi cereti, e ceva 
cu neputinţă. Cum vreţi să înșel o asemenea pază? 

—- Dacă n-ai să izbuteşti, ai să fii spinzurat. 

Şi, făcînd un semn cu mina, termină cu hoţul nostru, căruia fiecare îi 
goptea: „Spînzurat! Spinzurat! Spinzurat!* 

Micul om cenușiu se întoarse la colibă, unde fu primit cu dragoste 
de moșneag şi de nevasta lui. Dar el nu le spuse nimic altceva, decit că 
avea nevoie de o fringhie și că va pleca a doua zi, în revărsatul zori- 
lor. Îi dădură fostul căpăstru al vacii; apoi el se duse să se culce și 
dormi liniştit. 

Cum miji de ziuă, micul om cenușiu plecă cu funia. Se duse în pă- 
dure pe drumul pe care trebuia să treacă paznicii regelui si, alegindu-și 
un stejar mare, care se vedea bine din drum, se agata de git de cea mai 
groasă cracă, Avusese însă grijă să potrivească nodul să nu se string’. 

Nu trecu mult şi cei doi păstori sosiră, ducind taurul cel negru. 

— Aha! zise unul din ei, uite pe derbedeul asta că și-a luat plata. 
Barem de data asta a meritat streangul. Bun rămas, caraghiosule, nu 
mai ajungi tu să iei taurul regelui! 

Îndată ce păstorii se depărtară, micul om cenușiu se dădu jos din 
copac, apucă pe scurtătură și se agăță iar de un stejar gros, pe lingă 
“care trecea drumul. 

Cine credeţi că se minună văzind pe spinzurat? Păstorii regelui. 

— Ce-i asta? zise unul. Am orbul găinilor? Uite că spinzuratul din 
vale e acum aici. 

— Prostule! zise celălalt. Cum vrei să fie spinzurat cineva în două 
locuri deodată? E alt hot, asta-i tot! 

— Eu îţi spun că e tot ala — zise iar primul paznic — îi recunosc 
îmbrăcămintea şi strimbătura. 

— Și eu — zise al doilea, căruia îi plăcea să judece cu capul lui — 
mă prind că e altul. 

Dacă se prinseră, cei doi păstori legară taurul regelui de un copac şi 
deteră fuga la primul stejar. Dar, pe cînd alergau ei, micul om cenușiu 
sări jos din latul său gi duse frumusel taurul la ţăran. Mare bucurie in 
casă; puseră animalul în staul, pină l-or vinde. 

Cind se intoarsera cei doi păstori seara, la castel, mergeau cu nasul 
în jos și aveau o mutră aşa de plouată, că regele văzu pe dată că i se ju- 

case un renghi. Trimise oameni să aducă pe micul om cenuşiu, care se 
infatisi cu fruntea sus, şi inima senină, 

— Tu mi-ai furat taurul? zise regele. 

— Maiestate — răspunse micul om — n-am făcut-o decit ca să vă 
implinese porunca. 

— Foarte bine — zise regele. Tine zece franci pentru răscumpărarea 
taurului meu. Dar, dacă peste două zile nu vei fi furat cearşafurile din 
patul meu în timp ce eu dorm acolo, pun să te spinzure. 

— Maiestate — zise omuletul -— nu-mi cereti aşa ceva. Măria ta este 
prea bine păzit ca un biet om ca mine să se poată macar apropia de 
castel. 

— Dacă n-o să izbuteşti — zise regele —o să am plăcerea să te 
văd spinzurat. i 

Cind se făcu seară, micul om cenuşiu, care se întorsese în cocioabă, 
luă o sfoară lungă şi un coş. Căptuşi coşul cu muşchi şi puse în el o pisică 
şi cu toţi puii ei; apoi, pe intunericul cel mai mare, se furișă în castel 
şi se urcă pe acoperiș, fara să-l vadă cineva. Nu-i fu greu omului nostru 
dibaci să intre in pod, să taie lrumuşel podeaua cu ferăstrăul şi, prin 
această deschizătură, să coboare în camera regelui. Odată ajuns aci, 
desfacu cu grijă culcuşul regal și viripisica şi puii ei. Apoi netezi plapuma 
cu grijă $i, cățărindu-se pe fringhie, se aşeză pe pologul patului. Din 
acest post înalt de observaţie, aşteptă să vadă ce-o să se întimple. 

Orologiul palatului sună unsprezece noaptea, cînd regele şi regina 
intrară în odăile lor. După ce se dezbrăcară, îngenuncheară şi-şi făcură 
rugăciunea, apoi regele stinse lampa, regina se urcă în pat. 

Deodată, scoase un țipăt și sări in mijlocul camerei. 

— Esti nebună? zise regele. Te apuci să dai alarma în castel? 

— Dragul meu --- zise regina — nu te urea în pat; am simţit cova 
fierbinte și piciorul mi s-a atins de ceva cu blană. 

-— Zi mai bine că e dracul in patul meu — zise iar regele, rizind 
cu milă. Toate femeile au inimă de iepure și cap de giscă. 

Zicind aşa, ca un adevărat viteaz, se viri cu curaj sub plapumă, 
dar sări îndată, urlind ca un apucat şi trăgind după el pisica cu ghearele 
înfipte în pulpa lui. 

La strigătele regelui, straja se apropie de uşă gi lovi de trei ori cu 
halebarda, pentru a intreba dacă e nevoie de vreun ajutor. 

— Tacere! zise regele, ruşinat de slăbiciunea lui și nevoind să se 
arate fricos. 

Scăpără din amnar, aprinse din nou lampa şi văzu pisica in mijlocul 
patului, care se agezase iar la loc şi-şi lingea drăgăstos puii. 

— Asta e prea de tot! strigă el. Fara nici un respect pentru coroana 
noastră, animalul ăsta neruşinat isi ingăduie să aleagă culeusul nostru. 


regal pentru murdăriile şi pisoii ei! Stai tu, afurisito, am să ţi-o coc 
aşa cum meriti! 

~~ O sa te muşte — zise regina. Poate că e turbată. 

— Nu avea nici o teamă, draga mea — zise bunul domn. Si, adunind 
colţurile ceargafului din pat, o înveli cu pui cu tot, apoi înfășură pachetul 
ăsta în plapumă și-n ceargaful ei, făcu din toate o minge uriașă și o aruncă 
pe fereastră. 

— Acum — spuse el reginei — trecem in camera voastră și, 
pentru că acum sintem răzbunaţi, să dormim în pace. 

Dormi, o, rege! Si fie-{i somnul legănat de vise fericite! Dar, în 
timp ce tu te odihnesti, un om se cațără pe acoperiş, leagă o fringhie 
şi-şi dă drumul să alunece pina in curte. Caută pe dibuite ceva ne azut, 
il umflă în spinare şi iată-l că trece peste zid şi o ia la fuga prin zăpadă. 
Dacă e să credem străjile, prin fata lor a trecut o stafie şi ele au auzit 
scincetul unui copil nou-născut. 

Cind se trezi a doua zi, regele igi adună gindurile și începu să judece 
pentru întiia dată. Bănui că a fost victima vreunei înşelătorii şi că 
făplașul nelegiuirii putea foarte bine să fie micul om cenușiu. Trimise 
îndată să-l caute. 

Micul om cenușiu sosi, purtind pe umeri cearsafurile proaspăt călcate; 
puse un genunchi la pămînt în faţa reginei şi îi zise cu respect: 

— Maiestatea voastră știe că tot ce am făcut n-a fost decit pentru 
a da ascultare regelui. Sper că veţi avea bunătatea să mă iertaţi. 

— Fie — zise regina — dar să nu te mai vid pe aici. As muri ce 
frică. 

— Dar eu nu-l iert — zise regele, foarte atins că regina îşi inga- 
duie să fie miloasă, fără să ceară voie soțului și stăpînului ei. Ascultă, 
hot afurisit, dacă pînă miine seară n-ai furat chiar pe regină din castelul 
ei, miine scară vei fi spinzurat. 

— Maiestate — strigă micul om — spinzuraţi-mă chiar acum, imi 
crutati 24 de ore de spaimă. Cum vreţi să duc la bun slirșit o asemenea 
ispravă? Mai uşor ar fi să apuci luna cu dinţii. 

— Asta-i treaba ta, nu a mea — urmă regele. Pina atunci, voi pune 
să-ţi ridice spinzurătoarea. 

Micul om cenuşiu plecă deznădăjduit; îşi ascundea capul în palme 
şi plingea de ti se rupea inima; regele, pentru prima dată, ridea. 

Pe inserate, un călugăr cucernic, cu mătăniile în mină și cu traista 
în spate, veni, după obicei, să ceară milostenie la castel. Cind regina ii 
dădu pomană, călugărul zise: 

— Doamnă, dumnezeu vede bunătatea voastră. Chiar acum vă adue 
răsplata. După cum ştiţi, miine va fi spinzurat în castel un nenorocit, 
destul de vinovat, fără îndoială. 

— Vai — zise regina — eu îl iert din toată inima si aș fi vrut să-i 
scap viaţa. 

— Asta nu se poate — zise călugărul. Însă omul acesta, care e un 
fel de vrăjitor, poate să vă facă un mare dar înainte de a muri. Ştiu că el 
cunoaşte trei taine minunate; una singură din ele şi face cit un regat. 
Din aceste trei taine, el poate lăsa moștenire una aceleia căreia i-a fost 
milă de el. 

— Care sint tainele? întrebă regina. 

— Prin puterea celei dintii — răspunse călugărul — o femeie face 
pe bărbatul ei să facă tot ce vrea ea. 

— Ah — zise regina, strimbind din nas — ăsta nu-i un lucru nemai- 
pomenit. De la Eva, fie-i sfintă amintirea, taina asta se ştie din mamă 
în fiică. Care e a doua taină? 

— A doua taină dă cumintenie şi bunătate. 

— Foarte bine — zise regina, pe un ton neatent. Si a treia? 

— A treia — zise călugărul — îi dă femeii care o ştie o frumuseţe 
fara seaman şi darul să placă pina în cea din urmă zi a vieţii ei. 

— Părinte, taina asta o vreau. 

— Nimic mai ușor — zise călugărul. Numai că trebuie ca, înainte 
de a muri şi cît mai e încă liber cu totul, vrăjitorul să vă atingă amin- 
două miinile şi să vă sufle de trei ori în păr. 

— Să vină — zise regina. Părinte, du-te de-l caută. 

— Așa ceva nu se poate — spuse călugărul. Regele a dat cele mai 
aspre porunci ca acest om să nu poată intra în castel. Dacă pune piciorul 
în curtea castelului, e pierdut. Nu-i luaţi cele cîteva ore care i-au mai 
ramé 


— Şi pe mine, părinte, m-a împiedicat regele să ies pina miine 
seară. 

— Asta încurcă lucrurile — zise călugărul. Văd că trebuie să vă 
lăsaţi păgubașă de comoara asta minunată. Cu toate acestea, ar fi fost 
plăcut să nu imbatriniti, să ramineti totdeauna tinără și frumoasă si 
mai ales, iubită. 

— Vai, părinte, bine spui, hotărirea regelui e cea mai mare nedrep- 
tate. Dar dacă ag vrea să plec, gărzile s-ar împotrivi. Nu vamirati! 
uite-aşa se poartă regele cu mine pentru toanele lui. Sint cea mai neno- 
rocită femeie! 

-~ Mi se sfișie inima — zise călugărul. Ce tiranie! Ce barbarie! Biata 
femeie! Ei bine, nu, doamnă, nu trebuie să plecaţi capul in fata unor 
astfel de dorinţe. Datoria dumneavoastră este de a face după voia 
dumneavoastră. 

— Dar prin ce mijloc? zise regina. 

— Se află unul, dacă ţineţi la drepturile maiestatii voastre. Intrati 
în sacul ăsta. Eu o să vă scot din castel cu preţul vieţii mele. Si peste 
cincizeci de ani, cînd veţi fi tot atit de frumoasă si de rumenă ca azi, o 
să vă pară bine că ati trecut peste voinţa tiranului dumneavoastră. 

— Fie — zise regina — dar nu cumva mi se întinde vreo cursă? 

— Doamnă — zise preacuviosul, ridicind braţele la cer si lovindu-si 
pieptul — tot aşa de adevărat precum că eu sint călugăr, n-aveţi de ce 
vă teme dinspre partea asta. De altfel, atita timp cit o fi nenorocitul 
ăsta lîngă dumneavoastră, am să rămîn și eu. 

— Şi o să mă aduci înapoi la castel? 

— V-o jur. 

— Şi cu taină cu tot? adăugă regina. 

— Cu taină cu tot — zise iar călugărul. Dacă maiestatea voastră işi 
face ceva ginduri, s-o lăsăm baltă şi să piară şi rețeta cu cel care a găsit-o, 

“dacă nu cumva o vrea mai degrabă s-o lase altei femei mai încreză- 
toare. 

Drept orice răspuns, regina își luă inima în dinți şi intră în sac; 
călugărul înnodă sfoara, luă povara pe umăr şi străbătu curtea cu paşi 
misurati. In drum intilni pe rege, care-şi făcea inspecția. 

— Ai strîns din belșug, pe cite văd! zise domnul. 

— Sire — răspunse călugărul — mila maiestatii voastre e nese- 
cata; mă tem că am cam întrecut măsura. Poate că as face mai bine să las 
aici sacul acesta cu ce e în el. 

— Ba nu, nu — zise regele. Ia tot, părinte, şi bine că mă scapi 
de el. Nu-mi inchipui că tot ce ai acolo face cine ştie cit. O să cam 
postesti. 

— Doresc maiestatii voastre să cineze tot cu atita poftă — răspunse 
călugărul părintește si se depărtă, mormăind cuvinte neintelese, vreun 
„oremus!“ , fără îndoială. 

Clopotul sună pentru cină; regele intra in sala de ospăț, frecîndu-și 
miinile. Era mulţumit de el și nădăjduia să se răzbune: avea de două 
ori, deci, prilej să aibă poftă de mîncare. 

— Regina n-a coborit? întrebă el cu glas ironic. Nu mă prea mir. 
Întîrzierea e virtutea femeilor. 

Era gata să se așeze la masă, cind trei soldaţi, încrucişind halebar- 
dele, împinseră in sală pe micul om cenușiu. 

— Sire — spuse unul din paznici — nemernicul ăsta a avut în- 
drăzneala să intre în curtea palatului, cu toate că maiestatea voastră l-a 
oprit. L-am fi spinzurat pe loc, ca să nu tulburăm cina maiestatii voastre, 


t Citanie. (in limba latină in text). (n.t.) 

dar pretinde că aduce o veste de la regină şi că el cunoaşte un secret de 
stat. 

— Regina — strigă regele, raminind cu gura căscată — unde e 
oare? Nemernicule, ce-ai făcut cu ea? 

— Am furat-o — spuse cu răceală micul om. 

— Şi cum ai facut? spuse regele. 

— Sire, călugărul care ducea un sac aşa de mare în spinare şi căruia 
maiestatea voastră a binevoit să-i spună: „la tot şi bine că mă scapi 
de ele“... 

— Erai chiar tu! zise regele. Dar atunci, ticălosule, eu nu mai am 
nici o siguranţă. Într-o bună zi, ai să mă iei şi pe mine, şi regatul meu 
pe deasupra. 

Sire, vin să vă cer ceva mai mult. 

— Mă sperii — zise regele. Dar cine ești tu? Un vrăjitor sau dracul 
în persoană? 

— Nu, sire, sint pur şi simplu prinţul de Holar. Aveţi o fiică, 
veneam să vă cer mina ei, cînd timpul urit m-a silit să mă adăpostesc 
cu marele meu scutier, la preotul din Skalholt. Aci, intimplarea mi-a 
scos în cale un ţăran nerod şi m-a facut să joc rolul pe care-l ştiţi. De 
altfel, tot ce am facut n-a fost decît pentru a da ascultare maiestatil 
voastre. 

— Prea bine — zise regele. Înţeleg, adică mai bine zis nu înţeleg. 
N-are a face. Print de Holar, îmi place mai bine să te am de ginere decit 
de vecin. Cum o veni regina... 

— Sire, este aici. Marele meu scutier s-a însărcinat s-o aducă înapoi 
în palatul său. 

Regina intră îndată, cam încureată de prostia ei, dar împăcîndu-se 
ușor la gindul că o să aibă de ginere un om aga de iscusit. 

Si faimoasa taină — zise ea incetisor prinţului de Holar — mi-ai 
rămas dator cu ea. 

— Secretul de a rămine totdeauna frumoasă — zise prinţul — e să 
fii totdeauna iubită. 

Si mijlocul să fii totdeauna iubită? întrebă regina. 

— Să fii bună şi modestă şi să intri în voia soţului. 

— Si mai îndrăzneşte să spună că e vrăjitor! strigă regina indignată, 
ridicind mîinile la cer. 

-- Să sfirşim cu tainele astea — zise regele, căruia incepea să-i 
fie frică. Print de Holar, cînd vei fi ginerele meu, o să ai timp mai mult 
decît vrei ca să stai de vorbă cu soacra dumitale. Cina se răcește: hai 
la masă! Să lăsăm seara asta numai pentru bucurie; veseleşte-te bine, 
ginere, miine ai să fii insurat. 


Spunind vorbele astea, pe care le socotea de duh, regele se uită la 
“regină ; dar ea făcu o astfel de mutră, că regele îndată se scărpină in barbie 
$i se uită lung la mustele care zburau în tavan. 

Aici se termină întîmplările prinţului de Holar; zilele de fericire 
nu se înseamnă în istorie. Ştim totuşi că urmă socrului său la tron și 
fu un rege mare. Putin cam mincinos, putin cam hot, îndrăzneţ, viclean, 
.avea toate calitățile unui rege. Numele lui se află însemnat cu glorie in 
vestitele cronici din Skalholt și din Holar. lar noi, tot la aceste fai- 
moase hrisoave îl trimitem pe cititor. 


ZERBIN CEL SĂLBATIC 


Poveste napolitană 


fost odată la Salerno un tinăr tăietor de lemne care se 

numea Zerbin. Orfan și sărac, n-avea nici un prieten ; retras și tăcut, nu 
vorbea cu nimeni şi nimeni nu-i vorbea. Fiindcă nu se amesteca niciodată 
în treburile altora, toţi îl socoteau prost. ÎL şi porecliseră „sălbaticul“; 
niciodată nu s-a pomenit vreo poreclă mai potrivită. Dimineaţa, cînd tot 
orașul dormea inca, el pleca la munte cu ilicul si cu securea pe umăr; 
şedea singuratic prin păduri cît era ziulica de mare și nu se întorcea decit 
în amurg, tirind după el cite o prăpădită de legătură de lemne și, cu ce 
lua pe ea, își cumpăra de cină. Cind trecea el prin fata fintinii la care, 
în fiece seară, se string fetele din mahala să-şi umple urcioarele și să-şi 
golească sacul cu povești, toate rideau de chipul lui întunecat și-și băteau 
joc de bietul tăietor de lemne. Ceata asta îndrăcită nu se speria nici de 
barba neagră, nici de ochii scăpărători ai lui Zerbin; se întreceau care 
mai de care să întărite pe sărmanul nestiutor. 

— Zerbin, sufletelule!—striga una — spune un cuvint şi-ţi dau 
inima mea! 

— Desfătarea ochilor mei — zicea alta — lasă-mă să ascult dulceata 
vorbelor tale şi sint a ta. 

— Zerbin, Zerbin — repetau in cor toate nebunaticile astea — pe 
care dintre noi ai să ţi-o alegi de nevastă? Pe mine? Pe mine? Pe cine iei? 

— Pe cea mai limbută — răspundea tăietorul, amenintindu-le. 

Atunci, fiecare striga îndată: 

— Mulţumesc, bunul meu Zerbin, mulţumesc! 

Urmărit de hohotele lor de ris, bietul băiat se întorcea acasă cu 
gingăşia unui mistreţ, care o ia la goană din fata vinătorului. Usa odată 
închisă, minca o bucată de piine și bea un pahar cu apă, se invelea cu 
zdrentele unei plăpumi vechi şi se culca pe podeaua de pămînt bătut. 
Fără griji, fără păreri de rău, fără dorinţe, adormea repede și nu visa 
de loc. Zerbin era cel mai fericit dintre oameni. 


I] 


Într-o zi, cînd se chinuise să taie cracile unui cimișir! batrin gi tare 
ca piatra, Zerbin vru să tragă un pui de somn pe malul unui iaz măr- 
ginit de copaci frumoşi. Spre marea lui mirare, zări, culcata in iarbă, 
o femeie tînără și de o minunată frumuseţe, îmbrăcată cu o rochie numai 
din pene de lebădă. Necunoscuta se framinta pradă unui vis neplăcut — 
chipu-i era incordat, mîinile i se zbăteau, parcă ar fi încercat zadarnic 
să scuture somnul care o apăsa. 

— Dacă mai e și asta judecată de om sănătos — zise Zerbin — sa 
dormi la amiază cu soarele în faţă. Zău că toate femeile sint nebune! 

Împleti cîteva nuiele ca să umbrească măcar capul străinei şi, pe 
împletitura asta, puse drept umbrar haina lui de lucru. 

Tocmai isprăvise de impletit umbrarul, cînd zări în iarbă, la doi 
pași de necunoscută, o viperă care se apropia, șuierînd și scotind limba 
înveninată. 

— Ah! zise Zerbin — cît e de mică, atit e de rea! 

Și, din două lovituri de topor, făcu șarpele trei bucăţi. Cioturile 
zvicneau, parcă tot ar mai fi vrut să ajungă la străină; tăietorul le făcu 
vînt cu piciorul în iaz; căzură sfiriind, ca un fier roşu cind îl bagi în apă. 

La acest zgomot, zina se trezi si, cu ochii strălucind de bucurie, 
strigă: 

— Zerbin! Zerbin! 

— Aşa mă cheamă, ştiu — răspunse tăietorul — nu-i nevoie să strigi 
așa de tare. 


1 Cimisir — merisor sălbatic (arbust) — lemn de sculptură. (n.t.) 


— Cum, prietene — grăi zina — nu vrei să-ți mulţumesc pentru 
binele pe care mi l-ai făcut? Mi-ai scăpat mai mult decit viaţa. 

— Ba nu ţi-am scăpat nimic — zise Zerbin cu drăgălășenia lui obis- 
nuită. Alta dată nu te mai culca în iarbă fără să te uiţi dacă nu sînt 
pe acolo șerpi. Asta-i sfatul pe care ţi-i dau. Acum, bună seara; lasă-mă 
sa dorm, n-am timp de pierdut. 

Se întinse în iarbă cît era de lung și închise ochii. 

— Zerbin — spuse zina — nu-mi ceri să-ţi dăruiesc nimic? 

— Iti cer să-mi dai pace. 

Si uriciosul începu să sforăie. 

— Sărman băiat — zise zina — ţi-e sufletul amortit; dar orice-ai 
face, n-am să fiu nerecunoscătoare, Fără tine, aș fi căzut în mina unui 
duh rău, dușmanul meu de moarte; fără tine, o sută de ani ag fi fost 
prefăcută în năpircă; îţi datorez o sută de ani de tinereţe şi de frumu- 
sete. Cum să te rasplitesc? Da, ştiu — adăugă ea. Cind ai tot ce vrei, 
eşti fericit, chiar tu ai spus-o. Ei bine, bunul meu Zerbin, să ai tot ce 
ai să vrei, tot ce ai să-ți doreşti. In curind, nădăjduiesc că ai s-o binecu- 
vintezi pe zina apelor. 

Făcu trei cercuri în aer cu nuielusa ei de alun, apoi intră în lac cu 
un pas așa de ușor încit nici unda nu se increti. In fata împărătesei lor, 
trestiile își plecau măciuliile, nuferii își deschideau florile cele mai proas- 
pete; copacii, lumina, vintul chiar, toate zimbeau zinei, toate păreau că 
iau parte la bucuria ei. O ultimă dată ridică nuieluşa; îndată, ca să-şi 
primească pe tînăra lor domnita, apele se destăcură luminindu-se; parcă 
le-ar fi străbătut o rază de soare pina în adincuri. Apoi totul intra din 
nou în umbră și tăcere; nu se mai auzi nimic decit siorăitul lui Zerbin, 
care dormea înainte. 


III 


Soarele incepuse să scapete cind tăietorul se trezi. Se întoarse liniștit 
la munca lui gi izbi cu putere trunchiul copacului, căruia-i tăiase cren- 
gile dimineaţa. Toporul răsuna pe lemn dar nu-l spărgea de loc; lui 
Zerbin ii curgea nădușeala siroaie şi în zadar lovea în afurisitul de 
copac, căruia nici că-i păsa de toate sfortarile lui. 

— Ah! zise el, uitindu-se la toporul căruia i se ştirbise tăișul — ce 
păcat că nu s-a născocit încă o unealtă care să taie în lemn ca-n brînză! 
Tare aş vrea să am eu una ca aceea! 

Se dădu înapoi cu doi paşi, învirti toporul deasupra capului și-l 
repezi cu atita putere, încît căzu gi el la zece paşi de acolo, cu mîinile 
întinse si cu nasul în pămînt. 

— Pe Bachus! strigă el; am orbul găinilor; am lovit alături. 

Dar Zerbin se linişti îndată, căci în clipa aceea chiar, copacul 
căzu, ba încă aşa de aproape de el, încît puţin a trebuit să nu-l tur- 
tească. 

— Frumoasă lovitură! strigă el — asta mi-aduce spor pe ziua de azi. 
Cum e retezat de bine, s-ar zice că-i o tăietură de ferăstrău. Nu-s doi 
tăietori pe lume în stare să facă treabă ca feciorul maică-mi! 

Zicind acestea, adună toate cracile pe care le doborise de dimineaţă ; 
apoi, dezlegind o fringhie pe care şi-o incinsese la briu, încălecă pe legă- 
tura de lemne ca s-o stringă mai bine şi o legă cu un lat. 

_— Acum — zise — trebuie să tirasc asta în oraș. Păcat că legătu- 
rile de lemne n-au picioare cum au caii! Aș porni mindru la Salerno și 
aş intra, strunindu-mi calul, ca un țanţoș cavaler, care se plimbă fără 
nici o treabă. Tare aş vrea să mă văd aşa! 

In clipa aceea, iată că legătura se săltă şi incepu să întindă pasul, 
trap-trap! Fără să se mire, Zerbin se lăsă dus de soiul ăsta nou de cal 
si, cit tinu drumul, se uita cu mila la bietii oameni care mergeau pe 
jos, lipsiţi de un astfel de buestraș. 


IV 


În vremea de care vorbim, în mijlocul orașului Salerno era o 
piaţă mare şi în piaţa asta era palatul regelui. Acest rege, toată lumea 
o știe, era vestitul Muscanmiere, căruia istoria i-a făcut numele ne- 
muritor. 

În fiecare după-amiază vedeai, stind tristă în balcon, pe fiica rege- 
lui, prinţesa Aleli. Degeaba încercau roabele s-o încînte cu cîntecele, 
basmele sau lingusirile lor; Aleli nu-şi asculta decit gîndurile ei. De trei 


ani, regele, tatăl ei, voia s-o mărite cu oricare din baronii din vecină- 
tate; de trei ani prinţesa trimitea la plimbare pe toţi petitorii. Salerno 
era zestrea ei și ea simţea bine că doar pentru zestre era peţită. Serioasă 
şi drăgăstoasă, Aleli nu era ambițioasă, nu era ușuratică, nu ridea să-și 
arate dinţii, ştia să asculte cind vorbeau alţii și nu vorbea niciodată doar 
ca să vorbească; boala asta, aşa de rară la femei, îi deznădăjduia pe 
„doctori. 

Aleli era si mai visătoare ca de obicei cind, deodată, intră în piaţă 
Zerbin, minîndu-şi legătura de lemne, măreț ca un împărat cu pene la 
coif. Cind văzură aşa ceva, pe cele două slujitoare ale prinţesei le apucă 
un ris nebun și, cum aveau la indemina portocale, incepura să arunce 
«cu ele în călăreț, cu atita dibăcie, că două îl izbiră drept in fata. 

— Rideti, afurisitelor — strigă el, aratindu-le cu degetul — si măcar 
de-ati ride pina vi se vor toci dinţii în gingii. lacă, asta vă dorește 
Zerbin. 

Și numai ce se pornesc cele două femei să rida, să leșine, fără să le 
poată opri nimic, nici amenințările tăietorului, nici porunca prințesei, 
căreia îi era milă de bietul tăietor. 

— Draguta femeiuşcă — zise Zerbin, privind pe Aleli — atit de 
blindă şi de tristă! Ti-as dori numai bine. Să fie să iubeşti pe cel dintii 
om care te-o face să rizi şi, pe deasupra, să te și mariti cu el! 

Zicind aga, isi apucă suvita lui de păr și salută pe prinţesă cit putu 
mai curtenitor. 

Regula generală: dacă ești călare pe o legătură de lemne, să nu saluti 
pe nimeni, de-ar fi să fie și-o regina; Zerbin uită asta şi rău făcu. Pentru 
a să salute pe prinţesă, dăduse drumul funiei care tinea lemnele legate; 
iată că legătura se desface şi bunul Zerbin cade pe spate, cu picioarele în 
sus, în chipul cel mai caraghios si mai de ris. Se ridică, făcînd o sări- 
tură îndrăzneață, luînd cu el jumătate din frunziş si, încununat ca un 
zeu al pădurii, se duse de-a dura la zece paşi de acolo. 

Cînd cade cineva şi e gata să-și fringă gitul, de ce ride toată lumea? 
Habar n-am; e o taină pe care filozofia incă n-a lămurit-o. Ceea ce ştiu, 
e că toată lumea rise și prințesa Aleli făcu şi ea ca toată lumea. Dar 
îndată se sculă, privi către Zerbin cu ochi ciudati, puse mina la inimă, 
o duse la frunte gi intră în palat, frămintată de o tulburare necu- 
noscuta. 

În timpul ăsta, Zerbin isi aduna crengile risipite si se întorcea acasă 
pe jos, ca un simplu tăietor de lemne. Nici mărirea nu-l scosese din minţi, 
nici nenorocul nu-l tulbură. Ziua era bună, asta-i era destul. Cumpără o 
bucată bună de brînză de bivolitaé, albă şi tare ca marmura, tăie din ea o 
felie zdravănă şi cină cu o poftă straşnică. Naivul nici nu bănuia răul 
ce-l făcuse și încurcătura ce lăsase în urma lui. 

În timp ce se petreceau aceste nemaipomenite întimplări, la turnul 
din Salerno suna ora patru. Ziua era arzătoare, pe străzi domnea liniștea. 
Ferit într-un iatac, departe de căldură și de zgomot, regele Muscanmiere 
se gindea-la fericirea poporului: dormea. 

Deodată se deșteptă tresărind: două braţe îi încolăceau gitul, lacrimi 
fierbinţi îi scăldau fata; frumoasa Aleli isi săruta părintele, într-o por- 
nire drăgăstoasă. 

— Ce e asta? zise regele, surprins de atita dragoste. Mă săruţi si 
plingi? Ah, fiică a maică-ti, vrei să mă indupleci să-ţi fac pe voie! 

— Tocmai dimpotrivă, scumpul meu taicut — zise Aleli; iată o fiică 
ascultătoare, care vrea să facă ce vrei dumneata. Ginerele pe care-l do- 
reşti l-am găsit. Ca să-ţi fac plăcere, sint gata să-i dau mina mea. 

— Bun —reluă Muscanmiere — s-a ispravit cu toanele! Și cu cine 
ne mărităm? Cu prinţul de Cava? Nu. Atunci contele de Capri? Marchizul 
de Sorrente? Nu. Cine-i atunci? 

— Nu-l cunosc, bunul meu părinte. 

— Cum nu-l cunoşti? Dar, totuși, l-ai văzut? 

— Da, adineauri, în piaţa castelului. 

— Şi ţi-a vorbit? 

— Nu, tată. Ce nevoie să vorbeşti cînd două inimi se înțeleg? 
Muscanmiere se strimba, se scărpină după ureche și, uitindu-se drept. 
în ochii copilei, zise: s 

— Cel puțin e un prinț? 

— Nu ştiu, tată, dar ce-are a face? 

— Are a face mult, fiica mea, şi tu nu te pricepi de loc la politică. 
Dacă îți alegi de bunăvoie un ginere care să-mi placă, minunat! Ca rege 
şi ca tată nu-ți voi stinjeni nicicînd voința, dacă această voință va fi și 
a mea. Altfel însă, am îndatoriri față de familia şi de supuşii mei şi nu 
incuviintez să se facă altfel de cum vreau eu. Unde se ascunde pasărea 
asta rară pe care n-o cunoşti, care nu ţi-a vorbit și care te iubeşte? 

— Habar n-am — zise Aleli. 

— Ei, asta-i prea-prea! strigă Muscanmiere. Și ca să-mi îndrugi 
nebuniile astea îmi răpeşti clipe care se cuvin poporului meu? Hei! Sam- 
belani! Chemati pe insotitoarele prințesei, s-o ducă înapoi in odăile ei. 

Auzind cuvintele astea, Alel ridică braţele spre cer şi se puse pe 
plins. Apoi căzu la picioarele regelui, hohotind. În aceeaşi clipă, cele 
două femei intrară, rizind într-una cu hohote. 

— Tăcere, nenorocitelor, tăcere! strigă Muscanmiere, miniat de atita 
lipsă de cuviinţă. 

Dar cu cit striga regele „tăcere“, cu atit cele două femei rideau, fără 
să se sinchisească de ce se cade și ce nu. 

— Paznici — zise regele, scos din fire — puneţi mina pe neruşinatele 
astea două şi să li se taie capul. Am să le învăţ eu că un rege nu e de 
loc un prilej de batjocură. 

— Sire — grăi Aleli, impreunindu-si miinile — aduceti-va aminte 
că ati facut să strălucească domnia voastră, desfiintind pedeapsa cu 
moartea. 

— Ai dreptate, fiica mea. Sintem oameni cu bună creştere. Să fie 
crutate aceste femei si să ne mulțumim să le pedepsim cu toată crutarea 
dorită. Să fie bătute, pină ce-or muri de moarte bună. 

— Iertare, tată — zise Aleli — te rog eu, fiica dumitale. 

— Pentru dumnezeu! să nu mai ridă și să nu le mai văd în ochi! 
spuse bunul Muscanmiere. Luaţi vitele astea încălțate de aici, le 
iert; să fie închise într-o temniță pind or cădea acolo de tăcere şi 
plictiseală. 

— Ah, tată! suspină biata Aleli. 

— Hai — zise regele — atunci să le măritaţi si să isprăvim odată! 

— Iertare, sire, n-o să mai ridem — strigară cele două femei, căzind 
în genunchi și deschizind gura în care nu mai aveau decit gingiile. Să ne 
ierte maiestatea voastră și să ne răzbune. Sintem victimele unui meșteșug 
dracesc: ne-a vrăjit un ticălos. 

— Un vrăjitor in ţinuturile mele! zise regele, care nu credea in 
duhuri — e cu neputinţă. Așa ceva nu se află pe-aci, o dată ce eu nu cred 
în vrăjitori. 

— Sire — zise una din femei — firese e să meargă ca un cal de 
călărie la paradă, o legătură de lemne în trap, strunită de mina unui 
tăietor de lemne? Iată, aşa ceva am văzut mai adineauri în piața 
castelului. 

—O legătură de lemne! reluă regele — asta miroase a vrăjitorie. 
Paznici, puneţi mina pe omul acela şi pe legătura lui si, unul peste altul, 
ardeti-i pe amindoi! După asta, nădăjduiesc să fiu lăsat să dorm. 

— Să-l ardă pe iubitul meu! strigă prinţesa, dind din miini ca apu- 
cata. Sire, acest nobil cavaler este alesul meu, fericirea mea, viata mea! 
Dacă se atinge cineva de un singur fir de păr din capul lui, mă pră- 
pădesc! 

— Un iad e casa mea! zise sărmanul Muscanmiere. La ce bun să fiu 
rege, dacă nu pot nici măcar să dorm pină la amiază? Dar sint eu prea 
milostiv că-mi bat capul! Chemati pe sfetnicul Cotoi. Dacă am un sfetnic, 
măcar să-mi spună ce să gindesc şi să ştie ce vreau. 


VI 


Boier Cotoi fu ingtiintat. Era un om mic, gras, scund, lat, care mai 
mult se da de-a dura decit mergea. Ochi de viezure, care sfredeleau în 
toate părţile deodată, fruntea joasă, nasul coroiat, obrajii umflati, trei 
rinduri de gușă ; acesta e chipul vestitului sfetnic care făcea fericirea ora- 
șului Salerno în numele regelui Muscanmiere. Intră surizind, gitiind, 
fandosindu-se, ca un om care duce cu voie bună puterea, cu toate greu- 
tatile ei. 

— In sfirgit, iată-te! zise domnul ţării. Cum se face că sub stăpini- 
rea mea se petrec lucruri nemaipomenite şi că eu, regele, sînt cel din 
urmă care le aflu? 

— Totul e în ordine, ca de obicei — zise Cotoi cu un ton sigur. lata, 
am in mînă rapoartele poliţiei: fericirea şi pacea domnesc in ţară, ca 
totdeauna. 

Si, destășurind nişte hirtoage mari, citi ceea ce urmează: 

„Portul Salerno. Totul în linişte. La vamă nu s-a furat mai mult 
«ca de obicei. Trei certuri între marinari, şase lovituri de cuţit, cinci băr- 
baţi duși la spital. Nimic nou.“ 

„Oraşul de sus: taxă de vamă îndoită; prosperitatea şi buna purtare 
mereu în creştere. Două femei moarte de foame: zece copii parasiti; trei 
bărbaţi care şi-au bătut nevestele, zece femei care și-au bătut bărbaţii; 
treizeci de furturi, două ucideri, trei otrăviri. Nimic nou.“ 

— Asta-i tot ce ştii? zise Muscanmiere, cu glas supărat. Ei bine, eu, 
domnule, eu, a cărui meserie nu e să cunosc afacerile de stat, eu ştiu mai 
mult. Un om, călare peo legătură de lemne, a trecut prin piaţa castelului 
Şi a vrăjit pe fiică-mea. Uite-o, vrea să se mărite cu el. 

— Sire — zise Cotoi — ştiam amănuntul acesta; un sfetnic ştietot; 
dar de ce să obosese pe maiestatea voastră cu asemenea prostii? Omul 
va fi spinzurat, și cu asta — gata! 

— Şi-mi poţi spune unde este nenorocitul asta? 

— Fără îndoială, sire — zise Cotoi. Un sfetnic vede tot, aude tot, 
e pretutindeni. 

— Ei bine, domnule — spuse regele — dacă pină-ntr-un sfert de oră 
derbedeul ăsta nu-i aici, ai să lași treburile altora care nu se mulţu- 
mese să vadă, dar tree și la fapte. Du-te! 

Cotoi ieși din odaie tot surizind. Dar, odată in sala de aşteptare, 
se făcu roșu ca un om care se înăbuşă si fu silit să se sprijine de braţul 
primului prieten care îi ieşi în cale. Era tocmai prefectul orașului, pe 

care o întîmplare norocoasă îl adusese lingă el. Cotoi se dădu inapoi 
doi paşi si luă pe magistrat de guler. 

— Domnule — îi zise, silabisind apăsat fiecare cuvint — dacă pind-n 
zece minute nu-mi aduci pe omul care se plimbă prin Salerno călare pe: 
o legătură de lemne, te zdrobese, auzi? Te zdrobesc! Du-te! 

Cu totul zăpăcit de această ameninţare, prefectul alergă la şeful 
poliţiei. 

— Unde este omul care se plimbă pe o legătură de nuiele? îi zise. 

— Care om? întrebă șeful poliţiei. 

— Nu vorbi cu mai-marele tău! Nu-ţi ingădui aga ceva. Fiindcă 
n-ai închis pe ticălosul ăsta, ţi-ai călcat toate îndatoririle. Dacă pină-n 
cinci minute omul ăsta nu-i aici, te dau afară. Du-te! 

Seful poliţiei alergă la postul de gardă al castelului, găsi acolo 
pe oamenii săi care păzeau liniştea orașului, jucind zaruri. 

— Derbedeilor — le strigă el — dacă pină-n trei minute nu-mi 
aduceţi pe omul care se plimba călare pe o legătură de nuiele, pun să 
vă snopească în bătăi, ca pe ocnaşi. Alergati şi nici o vorbă! 

Trupa ieşi injurind, in timp ce dibaciul si înțeleptul boier Cotoi 
încrezător în minunile ierarhiei, se întorcea liniștit în odaia regelui şi- 
şi lua din nou pe buze veşnicul zimbet care face parte din meseria lui. 


VII 


Două vorbe, şoptite de sfetnic la urechea regelui, încintară pe Mus- 
canmiere. Gindul să ardă un vrăjitor îi era pe plac. Era o mică faptă 
drăguță, care i-ar cinsti domnia, o dovadă de înțelepciune care va uimi 
pe urmași. Un singur lucru cam supăra pe rege: gindul la biata Aleli 
înecată în lacrimi, pe care in zadar însoţitoarele sale încercau s-o ducă 
in odaile ei. 

Cotoi se uită la rege, facindu-i cu ochiul, apoi, apropiindu-se de 
prinţesă, îi spuse cu glasul lui cel mai putin tipator: 

— Domnita, el va veni, nu trebuie să vă vada plingind. Dimpotrivă, 
gătiţi-vă, faceti-vé de două ori mai frumoasă, ca vederea dumneavoastră 
să-l incredinteze de fericirea lui. 

— Te ascult, bunul meu Cotoi! strigă Aleli. Mulţumesc, tata, mul- 
țumesc — adăugă ea, aruncîndu-se asupra miinilor regelui și acoperin- 
du-i-le cu sărutări. Fii binecuvintat, de mii de ori binecuvintat! 

leşi beată de bucurie, cu capul sus, cu ochii strălucitori și aşa de 
fericită, aşa de fericită, că opri în drum pe primul sambelan ca să-i 
vestească chiar ea căsătoria sa. 

— Bunule șambelan — adăugă ea —el va veni. Fă-i chiar dum- 
neata primirea la palat gsi fii sigur că nu vei avea de-a face cu nerecu- 
noscători. 

Rămas singur cu boier Cotoi, regele isi privi sfetnicul cu un aer furios, 

— Eşti nebun! îi zise. Cum? Fără să-mi ceri părerea, îmi dai cuvin- 
tul meu? Te crezi stăpinul ţării mele, ca să hotărăști soarta fiicei mele 
şi a mea, fără încuviințarea mea? 

— Aș! zise liniştit Cotoi — trebuia să linistim pe prinţesă; asta 
era mai grabnic. În politică nu te preocupi niciodată de a doua zi. 
Ajung zilei de azi grijile ei. 

— Dar cuvintul meu — reluă regele — cum vrei acum să mi-l iau 
înapoi fără să mi-l calc? Si totuşi, vreau să mă răzbun pe nerusinatul 
care a furat inima copilei mele. 

— Sire — zise sfetnicul — domnul ţării nu-şi ia înapoi niciodată 
cuvintul, dar sint mai multe feluri de a și-l ţine. 

— Ce vrei să spui cu asta? zise Muscanmiere. 

— Maiestatea voastră — urmă sfetnicul — a făgăduit adineauri fii- 
cei sale s-o mărite; o s-o mărite. După aceea vom lua legea care zice: 

„Dacă un nobil, care n-are titlu de baron, înă pretendentul este burghez, va fi tratat ca un burghez — adică 
spinzurat. 

Dacă este om de rind, va fi înecat ca un ciine.“ 

Vedeţi, sire, că nimic nu-i mai uşor decit să impacati dragostea 
voastră de părinte cu justiția regală. Avem atitea legi la Salerno, că 
oricind găseşti mijlocul să le potrivesti cum iti place. 

— Cotoi — zise regele — eşti un ticălos! 

— Sire — zise grăsunul umflindu-se in pene — mă maguliti, nu sînt 
decît un om politic. Am învăţat că este o morală mai largă pentru 
prinți şi alta mai măruntă pentru oamenii mărunți. Am profitat de 
lecţie. Deosebirea asta face tot geniul oamenilor de stat, provoacă admi- 
ratia celor pricepuţi şi scandalizează pe cei proști. 

— Bunul meu prieten — zise regele — cu frazele dumitale întorto- 
cheate, esti obositor ca un elogiu academic. Nu-ţi cer vorbe, ci fapte; 
grăbește cu judecarea omului ăstuia și să isprăvim odată. 


mai cind sfirșea de vorbit, intră in camera regelui prinţesa Aleli. 
Era de frumoasă, atita bucurie era în ochii ei, incit bunul Muscan- 
miere suspină şi începu să dorească să fie cumva vreun print calaretul 
pe legatura de nuiele, pentru ca sa nu fie spinzurat. 


VIII 


Frumos lucru e gloria, dar are neplăcerile ei. Adio plăcerea de a fi 
necunoscut, şi de a sfida curiozitatea prostească a mulţimii. Intrarea 
triumfală a lui Zerbin nu se isprăvise bine, şi nu mai era nici un copil 
in Salerno să nu-l cunoască pe el, ca și viaţa și locuinţa tăietorului de 
lemne. De aceea şi slujitorilor înarmaţi nu le fu prea greu să atle pe 
omul pe care-l căutau. 

Zerbin sta în genunchi în curte, foarte ocupat să-și ascută faimosul 
topor; îi încerca tăișul cu unghia degetului celui mare, cind o mina 
se lăsă pe umărul lui, îl prinse de guler şi, cu o smucitură puternică, 
il ridică în picioare. Zece pumni, douăzeci de ghionti in spate, il impin- 
seră in stradă; aşa află că un sfetnic se îngrijea de persoana lui și că 
regele însuși binevoia să-l cheme la palat. 

Zerbin era un înţelept şi înțeleptul nu se lasă mişcat de nimic. 
își înfundă amindoua mîinile în briu și merse liniştit, fără să se prăpă- 
dească cu firea, sub grindina de lovituri care cădea asupra lui. Totuşi, 
cit ai fi de înţelept, nu eşti sfint. O lovitură de picior care-l ajunse 
în pulpă, scoase din răbdări pe tăietorul de lemne. 

— Binişor — zise — mai cu milă de biata lume! 

— Mi se pare că stă la vorbă cu noi, derbedeul — zise unul din cei 
care-l loveau. Boierul a crescut în puf; o să ne punem mănuși să-l du- 
cem de mînă. 

— Aş vrea să vă văd în locul meu — zise Zerbin; am vedea atunci 
dacă v-ar mai da mina să rideti. 

— Ai de gînd să taci, derbedeule? zise şeful bandei, trintindu-i un 
pumn în stare să rupă coarnele unui bou. 

Lovitura nu era bine îndreptată, fără îndoială, căci în loc să-l ajungă 
pe Zerbin, nimeri drept în ochiul unui paznic. Furios, şi pe jumătate 

chiorit, cel lovit se aruncă asupra neindeminaticului care-l izbise şi-i 
înfipse mina în păr. lată-i încăieraţi; ceilalţi sar să-i despartă; pumnii 
plouă in dreapta şi în stinga, sus, jos; fu o încăierare generală; nu-i 
lipsea nimic, nici copiii care tipau, nici femeile care plingeau, nici 
ciinii care lătrau. Trebui să fie trimisă o patrulă să faci din nou liniște, 
arestind pe bătăuşi, pe bătuţi si pe curiosi. 

Zerbin, tot liniștit, se ducea la castel ca la plimbare cind, în piața 
mare, fu intimpinat de un şir lung de domni gatiti, cu haine brodate si 
pantaloni scurți. Erau valeţii regelui care, conduşi de majordom si chiar 
de marele șambelan, ieșeau înaintea logodnicului așteptat de prinţesă. 
Cum primiseră porunca să fie politicosi, fiecare din ei avea pălăria in 
mina și surisul pe buze. Salutară pe Zerbin; tăietorul, ca un om bine 
crescut, le răspunse la salut. Alte plecăciuni ale lacheilor, alt salut al 
lui Zerbin. Merse aga de opt sau zece ori în sir cu o ceremonie desavir- 
gita. Zerbin obosi cel dintii; nefiind născut într-un palat, nu era mlă- 
dios din gale, îi lipsea obisnuinta. 

Destul — strigă el — destul! si, vorba cintecului: 


După amăreli, 

Vine şi norocul; 
După  ploconeli, 
Începe și jocul. 


M-aţi salutat prea destul, acum jucaţi! 

Îndată valetii incepura să joace salutind, să salute jucind, şi, mer- 
gind înaintea lui Zerbin, într-o ordine desăvirșită, îi făcură o intrare 
în castel demnă de un rege. 


IX 


Ca să-și ia o înfățișare măreață, Muscanmiere isi privea solemn vir- 
ful nasului. Aleli suspina. Sfetnicul ascuțea pene, ca un diplomat care 
caută o idee; curtenii, nemiscati si muti, aveau aerul că se gindesc. 
În sfirgit, uşa cea mare a salonului se deschise. Majordom si valeti 
intrară în cadență, dansind o sarabandă care surprinse mult curtea. 


In urm 


lor venea tăietorul, aşa de puţin fisticit de minunăţiile regale, 


de ] ~ născuse într-un palat. 

tusi. cind văzu pe rege, se opri, îşi scoase pălăria, tinind-o la 
piept <u omindou&é mîinile, salută de trei ori trăgind înapoi piciorul 
drept. spol ist puse pălăria pe cap, se așeză liniștit pe un jilţ și începu 
să bata din virful piciorului. É 


~ Tata — strigă prințesa, sărind de gitul regelui — iată soțul pe 


care tii lai dat! Ce frumos e! Ce nobil! Nu-i aga că ai să-l iubeşti? 
- Cotoi — murmură Muscanmiere pe jumătate înăbuşit --- pune-i 
intrebāri omului ăstuia cu cea mai mare grijă. Gindeşte-te la liniştea 


fiicei mele şi la a mea. Ce istorie! Ah, ce fericiţi ar fi taţii dacă n-ar 
avea copii! 

Maiestatea voastră să se liniştească — răspunse sfetnicul. Omenia 
e datoria şi mulfumirea mea. 

— Scoală-te, ticdlosule! zise el lui Zerbin pe un ton rastit; răspunde 
iute dacă {ii la pielea ta. Eşti un print ce se ascunde? Taci, ticălosule? 
Eşti un vrăjitor dar! 

— Tot aşa de vrăjitor ca și tine, burtosule — răspunse Zerbin, fara 
să se scoale din jilt. 

— Ah, tilharule! strigă sfetnicul; tagada asta iti dovedeşte vina; 
{i-ai dat arama pe fata prin tăcerea ta, ticălos ce esti! 

— Adică, dacă aş mărturisi, aş fi nevinovat? zise Zerbin. 

— Sire — răspunse Cotoi, care lua furia drept elocventa — faceţi 
dreptate; curatili ţara, curatiti pămîntul de monstrul acesta! Moartea 
e prea blindă pentru un asemenea nelegiuit. 

— Dă-i înainte — zise Zerbin; latră, burtosule, latră, numai să nu 
musti. 


Sire — strigă sfetnicul, suflind greu -— dreptatea şi omenia voas- 
tra sînt martore, ham-ham-ham! Omenia vă poruncește să vă apăraţi 
supușii, scăpîndu-i de acest vrăjitor, ham-ham-ham, dreptatea vrea ca 
el să fie spinzurat sau să fie ars, ham-ham-ham. Sinteti tata, ham-ham, 
dar sinteti rege, ham-ham, și regele, ham-ham, trebuie să treacă înaintea 
tatălui, ham-ham! 

—- Cotoi — zise regele — vorbeşti bine, dar ai un tic nesuferit. 
Fără atita fandoseala. Concluzia! 

— Sire — urmă sfetnicul — moartea, funia, focul! Ham-ham-ham! 

În timp ce regele ofta, Aleli, plecind bruse de lingă tatăl ei, veni 
lîngă Zerbin. 
_ = Daţi poruncă, sire — zise ea; iată soțul meu; soarta lui va fi 
și a mea. 

În fata acestui scandal, toate doamnele de la curte îşi acoperiră 
ochii. Chiar Cotoi se crezu îndatorat să roşească, 

— Nenorocito — zise regele furios — facindu-te de ris, ti-ai rostit. 
singură condamnarea. Paznici, arestaţi pe aceşti doi ingi; să fie căsătoriți 
pe loc; după aceea, luaţi prima corabie care se va afla in port; zvirliţi 
în ea pe acești vinovaţi şi să fie parasiti în voia valurilor. 

— Ah, sire — strigă sfetnicul, in timp ce prinţesa si Zerbin erau 
duși de paznici — sinteti cel mai mare rege din lume! Bunătatea, blin- 
detea, îngăduința voastră vor fi pildă și uimire pentru urmaşi. Ce n-o 
să spună mîine „Jurnalul oficial“! Cit pentru noi, uluiti de atita măreție 
sufletească, nu ne rămîne decit să tăcem și să admirăm. 

— Biata mea copilă — strigă regele — ce-o să se aleagă de ea, fără 
taică-său ! Paznici, puneţi mina pe Cotoi şi duceţi-l şi pe el pe corabie. 
Are să-mi fie o mingtiere să ştiu pe omul ăsta așa de dibaci lîngă scumpa 
mea Aleli. Si apoi, dacă schimbi sfetnicul, tot e o petrecere; în starea 
mea tristă, am nevoie de aşa ceva. Adio, bunul meu sfetnic! 

Cotoi rămăsese cu gura căscată ; cind tocmai era să-și tragă sufletul 
ca să blesteme pe prinți si nerecunostinta lor, fu scos afară din palat. 
Cu toate strigătele, rugimintile, lacrimile lui, fu aruncat în barcă și 
în curind cei trei tovarăși se găsiră singuri în mijlocul valurilor. 

Cit despre bunul rege Muscanmiere, îşi șterse o lacrimă și se incuie 
în iatac ca să-şi termine tabietul, întrerupt atît de neplăcut. 


Noaptea era frumoasă şi liniștită! Luna își revărsa alba-i strălucire 
peste mare si peste crestele ei tremurătoare; vintul sufla dinspre pămînt 
şi ducea barca in larg; se şi zărea Capri, care se ridica din mijlocul 
valurilor ca un coș de flori. Zerbin sta la cîrmă şi murmura nu știu ce 
cîntec duios — cîntec de tăietor de lemne ori de marinar. 

La picioarele lui sta Aleli, tăcută, dar nu tristă; asculta pe iubitul 
ei. Trecutul, îl uita; la viitor nici nu se gindea; toată viaţa ei era 
doar să stea lingă Zerbin. 

Cotoi, mai putin drăgăstos, era mai putin filozof. Neliniştit si furios, 
se invirtea ca un leu în cușcă şi-i tinea lui Zerbin cuvintari frumoase, 
pe care tăietorul nici nu le asculta. Netulburat, ca totdeauna, Zerbin igi 


pleca fruntea. Neobisnuit cu cuvintările oficiale, vorbele sfetnicului îl 
adormeau, 

— Ce-o să se aleagă de noi? striga sfetnicul. Hai, vrăjitor netrebnic, 
dacă ai vreo putere, arată-ţi-o, seoate-ne din bucluc. Fă-te print sau 
rege undeva şi numește-mă primul tău sfetnic. Trebuie să am ceva de 
cirmuit. La ce-ţi, foloseşte puterea, dacă nu-ţi faci tari şi mari prie- 
tenii? 

— Mi-e foame — zise Zerbin, deschizind un ochi pe jumătate. 

Aleli se sculă îndată şi cătă în jur. 

— Dragul meu — zise ea — ce doreşti? 

— Vreau smochine struguri — zise tăietorul. 

Cotoi scoase un țipăt; un butoiaş de smochine şi de stafide ieşise 
printre picioarele lui și-l trintise la pămînt. 

„Aha! gindi el, ridicindu-se — ţi-am aflat taina, vrăjitor alurisit. 
Dacă e vorba să ai tot ceea ce dorești, mi-am găsit norocul; n-am fost, 
eu degeaba sfetnic, scumpul meu print; lasă că te fac eu să vrei ce voi 
dori cu!“ 

În timp ce Zerbin minca smochine, Cotoi se apropie de el, încovoiat 
de spate, cu fata zimbitoare. 

— Boierule Zerbin — zise el — vin să cer mărie1 tale neasemuita-1 
prietenie, Poate că alteta voastră n-a înţeles bine toată credinţa pe care-o 
ascundeam sub asprimea prefăcută a vorbelor mele; dar pot să o înere- 
dinţez că totul era chibzuit pentru a-i apropia fericirea. Numai eu am 
grăbit această fericită căsătorie. 

— Mi-e foame — zise Zerbin — dă-mi smochine si struguri. 

— lată, boierule — zise sfetnicul, cu toată graţia unui curtean. 
Nădăjduiesc că maria ta va fi mulţumită de micile mele slujbe şi-mi va 
da cit mai des prilejul să-i dovedesc sirguinta mea. 

Dar în același timp sopti incetisor: „Dobitocul dobitocilor, nici nu 
mă ascultă. Trebuie neapărat s-o cîştig de partea mea pe Aleli. Să știi 
să placi femeilor, iată marele secret al politicii.“ 

— Si fiindcă veni vorba, boier Zerbin — urmă el surizind — uitati 
că, incepind de asta-seara, sinteti însurat? N-ar fi nimerit să faceti un 
dar de nunta logodnicei voastre regale? 

— Tu, grăsunule, ce-mi tot baţi capul? Dar de nuntă! De unde 
vrei să pescuiesc? Din fundul mării? Du-te de-i întreabă pe pești şi să 
vii să-mi dai răspunsul, 

Chiar în clipa aceea, ca şi cum l-ar fi aruncat o mina nevăzută, 
Cotoi sări peste bord şi se făcu nevăzut în valuri. 

Zerbin începu iar să mănince strugurii, in timp ce Aleli nu se max 
satura privindu-l. 

— Uite un pore de mare care iese din apă! zise Zerbin. 

Nu era un pore de mare, era norocosul sol care, ajuns iar deasupra 
valurilor, se zbatea prin spuma lor; Zerbin il apucă pe Cotoi de păr şi-l 
trecu peste bord. Lucru ciudat, grasunul avea in dinţi o nestemată care 
strălucea ca o stea în întunericul nopţii. 

Îndată ce-şi trase răsuflarea, el zise: 

— lată darul pe care regele peştilor il dăruieşte încintătoarei Aleli. 
Vedeţi, boier Zerbin, că aveţi în mine pe cel mai supus si mai credincios 
rob. Dacă aveţi vreodată vreo mica dregătorie să-mi incredintati... 

— Mi-e foame — zise Zerbin. Dă-mi smochine și struguri. 

— Boierule — urmă sfetnicul — n-o să faceți nimic pentru prinţesa, 
soția voastră? Barca asta, supusă la toate toanele văzduhului, nu-i o 
locuinţă vrednică de nașterea si de frumuseţea ei. 

— Ajunge, Cotoi! zise Aleli; mă simt bine aici, nu cer nimic. 

— Aduceţi-vă aminte, doamnă — zise îndatoritorul sfetnic — că 
atunci cind v-a petit prinţul de Capri, a trimis la Salerno o navă strălu- 
cită, din acaju, în care peste tot scinteia aurul și fildeșul. Si marinarii 
aceia îmbrăcaţi în catifea, şi funiile de mătase, şi cele trei săli numai 
oglinzi! lată ce făcea un printisor pentru dumneavoastră. Boier Zerbin 
n-o să vrea să rămină mai prejos, el, care e așa de măreț, de puternic 
şi de bun. 

—— Prost e omul ăsta! zise Zerbin ; vorbeşte într-una. Aş vrea să am 
o corabie așa, numai ca să-ți închid pliscul; pe urmă ai tăcea din gură, 

În clipa aceea. Aleli scoase un strigăt de mirare și de bucurie, care-l 
făcu pe tăietor să tresară 

Unde se alla? Pe o corabie măreaţă, care spinteca valurile cu gratia 
unei lebede, cu aripile desfăcute. Un cort, luminat cu lămpi de alabastru, 
închipuia pe punte o încăpere bogat mobilată: Aleli, stind tot la picioa- 
rele soțului ei, îl privea mereu cu nesat; Sfetnicul alerga după echipaj 
şi voia să dea porunci fiecărui marinar. Dar pe corabia asta ciudată nu 
vorbea nimeni. Cotoi îşi risipea în vint cuvintarile și nu putea găsi 
măcar un mus pe care să-l struneasca. 

Zerbin se ridică să privească dira lăsată în urmă pe mare; sfetnicul 
veni în fugă pe dată, zimbind mereu. 

— Măria ta este mulţumită— zise el -—de sfortarile şi de sirguinta 
mea? 

— Taci, flecarule — zise tăietorul. Te oprese să mai vorbeşti pină 
miine dimineaţă. Acu” visez, lasă-mă să dorm. 

Cotoi rămase cu gura căscată, facind cele mai respectuoase semne; 
apoi, de deznădejde, cobori în sufragerie și incepu să cineze pe tacute. 
Bau patru ore incheiate, fără să-şi poată găsi mingiiere şi, in cele din 
urmă, căzu sub masă. În timpul acesta, Zerbin era la largul lui să viseze 
netulburat; numai Aleli nu dormea. 

Te saturi de toate, pind gi de fericire, spune un proverb; cu atit 
mai mult te saturi să tot mergi pe mare cu o corabie pe care nu vorbeşte 
nimeni şi care se duce nu se știe încotro. 

De accea, îndată ce Cotoi își veni în fire și-și recăpătă glasul, nu mai 
avu alt gind decit să-l facă pe Zerbin să dorească să coboare pe pămînt. 
Greu lucru: dibaciul curtean sta mereu cu frica în sin să nu aibă iar 
vreo dorință nepotrivită care l-ar trimite din nou la peşti; mai presus 
de orice, tremura ca nu cumva să-i vină lui Zerbin dor de pădurea și 
de toporul lui. Poftim, să ajungi sfetnic la un tăietor de lemne! 

Din fericire, Zerbin se trezise foarte voios, se învățase cu prinţesa şi, 
oricit din topor ar fi fost el, chipul acesta drăgălaș îl bucura. Cotoi vru să 
prindă prilejul; dar, vai! femeile au atit de puţină judecată cînd se întîmplă 
să iubească ! Aleli spunea lui Zerbin cit de dulce ar [i traiul lor alături unul 
de altul, singuri, departe de lume și de zgomot, în vreo colibă liniștită, în 
mijlocul unei livezi, pe malul unui piriu. Fără să priceapă o boabă din 
toată poezia asta, bunul Zerbin asculta totuși cu plăcere aceste vorbe 
blinde care-l legănau. 

— O colibă, cu vaci, cu găini — zicea el — da, ar fi drăguţ. Dacă... 

Sfetnicul se simţi pierdut şi dădu o lovitură mare: 

— Ah, boierule! strigă el — ia priviţi colo, drept in fata! Ah, ce fru- 
mos e! 

— Ce anume? spuse prințesa — nu văd nimic. 

— Și eu nici atit — zise Zerbin, frecindu-se la ochi, 

— E cu putinţă? urmă Cotoi cu un aer mirat. Cum, nu vedeţi palatul 
acela de marmură care străluceşte în soare, Şi scara aceea mare, impodo- 
bită toată cu portocali, care coboară măreț, printr-o sută de trepte, pină 
pe malul mării? 

— Un palat? zise Aleli. Să am în jur curteni egoisti şi slugi... nu-mi 
trebuie. Să fugim de-aici! 

— Da — zise Zerbin — mai bună e o colibă; eşti mai liniştit. 

— Palatul acela n-are s an pe lume — strigă Cotoi, căruia spaima 
îi stirnea inchipuirea. In acest castel din basme nu sint nici curteni, nici 
valeti; eşti servit în chip nevăzut, eşti în același timp gi singur, şi in mij- 
locul lumii! Mobilele au miini, zidurile au urechi. i 

— Au şi limbă? întrebă Zerbin. 

— Da — urmă sfetnicul — vorbesc şi spun tot, dar tac cind vrei. 

— Ei bine — zise tăietorul — au mai multă minte atunci decît tine. 
As vrea, zău, să am un castel așa. Dar unde zici că-i palatul ăsta? Nu-l vad. 

— E colo, în fata ta, dragul meu — spuse prințesa. 

Corabia se îndreptase spre țărm și acum se oprise într-un golfulet 
în care apa era destul de adincă pentru ca să poată trage la chei. Portul 
era înconjurat de o scară mare de marmură în potcoavă; deasupra scării, 
pe o terasă uriașă, care străjuia marea, se ridica palatul cu înfăţişarea cea 
mai plăcută ce s-a văzut vreodată. 

Cei trei tovarăşi urcară veseli. Sfetnicul mergea în frunte, suflind 
greu la fiecare treaptă. Ajuns la poarta cu zăbrele a castelului, vru să 
sune; nici un clopot — strigă; chiar Poarta îi răspunse: 

— Ce vrei, străine? întrebă ea. 

— Să vorbesc cu stăpinul casei — zise Cotoi, niţel cam încurcat, 
fiindcă pentru prima oară sta de vorbă cu un fier ciocanit. 

— Stăpînul acestui palat este boier Zerbin — răspunse Poarta. Cînd 
se va apropia, voi deschide. 

Zerbin tocmai sosea, dînd braţul frumoasei Aleli. Poarta se dădu lao 
parte cu respect gi lăsă să treacă pe cei doi soți, urmaţi de sfetnic. 

Odată pe terasă, Aleli se uită la priveliștea minunată ce i se desfăşura 
înaintea ochilor: marea, marea nesfirșită, strălucind sub soarele dimineţii. 

— Ce bine e aici! zise ea—şi cit de bine ne-am simţi aşezaţi sub 
firida asta împodobită toată cu leandri în floare! 

— Da — zise Zerbin — hai să stăm jos! 

— Dar nu sint jilturi pe aici? strigă Cotoi. 

— lată-ne, iata-ne! strigară jillurile; si veniră toate alergind unul 
după altul, cit le ingăduiau de iute cele patru picioare, 

— S-ar putea lua prinzul bine aici — zise sfetnicul. 

— Da — zise Zerbin — dar unde-i masa? 

— Iată-mă, iată-mă! răspunse o voce joasă. 

Si o masă frumoasă de acaju, pășind cu gravitate ca o matroană, 
veni de se aşeză in fata mesenilor. 

— E incintator — zise prinţesa — dar unde sînt felurile de mincare? 

— lată-ne, iată-ne! strigară nişte glăscioare uscate; şi treizeci de 
tăvi cu mincăruri, urmate de farfuriile celelalte, surorile lor, şi de verișorii 
lor — tacimurile, fără să le uităm mătușile — solnitele, se rinduiră 
într-o clipă, intr-o ordine desăvirşită, pe masă, care se acoperi cu vinat, 
fructe şi flori. 

— Boierule Zerbin — zise Cotoi — vedeţi cite fac pentru dumnea- 
voastră! Toate astea sint munca mea. 

— Minti! strigă o voce. 

Sfetnicul se întoarse, dar nu văzu pe nimeni; vorbise un stilp din 
galerie. 


Boierule — zise el — cred că nimeni nu mă poate invinui de min- 
cluna; totdeauna am spus adevărul. 

— Minti! zise vocea. 

„Palatul ăsta e nesuferit, gindi el. Dacă zidurile spun adevărul, 
nici pomeneală că poate fi pe-aici curte şi nici să ajung eu sfetnic. Trebuie 
să schimbăm toate astea“. 

— Boier Zerbin — reluă el — în loc să vă petreceţi viata aici, in sin- 
guratate, nu v-ar plăcea mai bine să aveţi un popor bun, care v-ar plăti 
niște dări dragute, v-ar da nişte soldăţei drăguţi și v-ar înconjura cu 
dragoste? 

— Rege! zise Zerbin — dar de ce? 

~- Dragul meu, nu-l asculta — spuse buna Aleli. Să răminem aici, 
ne simțim atit de bine amindoi 

—— Adică toţi trei — zise Cotoi; aici mă simt cel mai fericit muritor 
și lingă dumneavoastră nu mai doresc nimic. 

— Minti! zise vocea. 

- Cum, boierule, e cineva aici care să se îndoiască de credinţa mea? 

— Minti! zise iar ecoul. 

— Boierule, nu-l ascultați — strigă sfetnicul. Eu vă cinstesc şi vă 
iubesc: încredeţi-vă in jurămintele mele! 

— Minti! zise iar vocea fără milă. 

— Ah, dacă-i vorba să minţi într-una, cară-te de pe pămînt! zise 
Zerbin. 

Vorbe neprevăzătoare, căci indată Cotoi porni pe sus, ca o săgeată 
şi dispăru dincolo de nori. S-o mai fi coborit vreodată pe pămint? Nu se 
ştie, deși unii cronicari ne încredințează că s-a ivit din nou, dar sub alt 
nume. Ceea ce e sigur, e că n-a mai fost văzut într-un palat in care chiar gh 
zidurile spun adevărul. 

După ce rămaseră singuri, Zerbin igi încrucișă braţele şi privi marea, 
în timp ce Aleli se lăsa legānată de cele mai dulci ginduri. Să trăieşti 


într-o singurătate fermecătoare, alături de cine ţi-e drag, nu-i ceea ce 

visezi in cele mai frumoase clipe? Ca să-și cunoască noul său ţinut, ea 
luă brațul lui Zerbin. În dreapta şi-n stinga, palatul era înconjurat, de 
minunate pajiști, stropite de fintini tisnitoare. Stejari verzi, fagi roscati, 
molilţi cu ace subţiri, platani cu frunze gălbui isi lungeau umbrele lor 
mari pe iarba măruntă, In frunzis cînta pitulicea, un cîntec plin de bucurie 
şi liniște. Aleli își duse mina la inimă şi, privind pe Zerbin, îi spuse: 

— Dragul meu, eşti fericit aici şi nu mai ai nimic de dorit? 

~~ Niciodată n-am dorit ceva — zise Zerbin. Ce-aș cere? Miine imi 
iau toporul şi am să muncesc zdravăn; vad pe aici lemne foarte bune de 
tăiat; se pot face mai bine de o sută de legături. 

= Ah — zise Aleli suspinind — nu mă iubeşti! 

-— Să te iubesc! zise Zerbin -— cum vine asta? Sigur că nu-ţi vreau 
răul, ba chiar dimpotrivă. lată un castel care ne pică din cer, să fie al 
dumitale. Scrie-i tatălui dumitale, cheamă-l; asta mi-ar face plăcere. 
Dacă te-am mihnit, nu e vina mea, n-am vrut. Tăietor de lemne m-am 
pomenit, tăietor de lemne vreau să mor. Asta mi-e meseria. Nu plinge, 
eu nu vreau să spun nimic care să te întristeze. 

-— Ah! Zerbin — strigă biata Aleli —- ce ţi-am făcut cu ca să te porţi 
cu mine aga? Așa de urită şi de rea sint de nu vrei să mă iubeşti? 

~~ Să te iubesc? La așa ceva nu mă pricep. Haide, haide, nu mai 
plinge ! Asta nu folosește la nimic. Linişteşte-te, fii cuminte, copilă dragă. 
Poftim! iar lacrimi acum; ei bine, da, dacă iti face plăcere, vreau şi cusă 
te iubesc ; te iubesc, Aleli, te iubesc! 

Sărmana Aleli, înlăcrimată, ridică ochii; Zerbin se preschimbase. 
În privirea lui se citea dragostea de soţ, credința omului care-și dăruiește 
pentru totdeauna inima şi viaţa. Cind văzu asta, Aleli începu să plingă 
mai cu foc, dar, printre lacrimi, îi zimbea lui Zerbin care, la rindul său, 
pentru prima oară începu să plingă. 

„„„Și-atunei se ivi zina apelor, ținind de mina pe înțeleptul Mus- 
canmiere. Bunul rege era foarte nenorocit de cind nu mai avea pe lingă 
el nici fata, nici sfetnicul. Își îmbrăţișă cu dragoste copiii, le dădu bine- 
cuvintarea şi-şi luă rămas bun chiar în ziua aceea, ca să-și cruțe tulburarea, 
simtirea și sănătatea. 

Zina apelor rămase apărătoarea celor doi soţi, care trăiră multă 
vreme, fericiţi, în palatul lor. 


LINA DE AUR 


poveste din Serbia 

mi plac basmele sirbilor; au in ele prospețimea şi gingasia 
minunatelor povestiri din Orient. Iată, ca dovadă, unul dintre cele mai 
cunoscute, pe care, pe ţărmul Moravei, o batrina torcătoare il povestea 
cindva lui Vuk Stepanovici. 

La Krujevatz era odată un vinător care se numea Ianko Lazarovici. 
Era regele muntelui. Cu toate că n-avea altă avere decit o căsuță inconju- 
rată de o livadă, trăia acolo in belșug gsi veselie cu nevasta şi copilul 
său. Albinele lui îi dădeau miere, prunii săi cea mai bună ţuică din im- 
prejurime si datorită flintei sale, vinatul nu-i lipsea niciodată de la masa. 
Bogatii au tarini, mine, comori, Ianko avea pentru sine pădurea. Iepuri, 
căprioare şi cerbi erau sub puterea lui cale de zece leghe jur împrejur; 
şi cînd la Belgrad, la Vidin, la Pesta, la Constantinopol chiar, voia careva 
piei frumoase de vulpe,o straşnică blană de urs — cui i se cerea? Lui 
Ianko, vinătorul de la Krujevatz. 

Fericirea e ca floarea cimpurilor, trece într-o dimineaţă. 

Într-o frumoasă noapte de toamnă, Ianko şedea la pinda, cînd zări 
în depărtare o lumină neobișnuită. Arborii pădurii se daudeau unul după 
altul ca la văpaia unui mare cuptor, apoise umbreau şi lumina se apropia 
mereu. În același timp se auzea zgomotul pamintului rascolit în picioare 
şi al ramurilor strivite. Să iasă din adăpostul său și să alerge să vada 
ce-i, fu pentru Ianko treabă de mai putin de o clipită. Deodată ieşi in 
larg din pădure un berbec uriaş, ai cărui ochi azvirleau flăcări și a cărui 
lină strălucea ca razele soarelui. Ianko îşi incărcă flinta, dar mai repede 
decit fulgerul, animalul se năpusti peste el şi-l dobori. 

A doua zi, cum se crăpă de ziuă, pădurarii care mergeau către 
ocolul lor, găsiră pe sărmanul vinitor întins la pămînt şi intepenit de 
moarte. Avea în piept două găuri adinci pe unde i se scursese singele și 
viata. 

Pădurarii cărară în tirg trupul viteazului lor tovarăș, îl inmormin- 
tară și totul se sfirşi. În acea locuinţă fericită, pe care de atitea ori Ianko 
o făcuse să răsune de cintecele sale voioase, nu se mai auzeau decit gemete 
de văduvă şi suspine de copil. 

Buni sau răi, anii tree, luînd cu ei bucuriile şi necazurile noastre. 
Stoian, băiatul lui Ianko, se făcuse bărbat; inttia sa dorință fu să vineze. 
În vinele lui curgea singele tatălui său şi chiar de copil cea mai mare 
bucurie a lui fusese să privească şi să atingă flinta vinatorului, agatata de 
perete. Dar in ziua in care el ceru mamei sale să-i incredinteze această 
armă aducătoare de moarte și să-l lase să plece în pădure, sărmana femeie 
începu să plingă. 

„— Nu, copilul meu — îi zise ea — cu nici un pret nu-ţi voi da această 
pușcă; destul că mi-am pierdut bărbatul, vrei să-mi pierd acum si 
fiul? 

Stoian tăcu și-și imbratisi mama; dar a doua zi o luă de la cap: 
fu aga de drăgăstos şi de mingiios, făgădui să fie așa de prevăzător, incit 
ea se dădu bătută pina la urmă. 

Dis-de-dimineaţă, Stoian, beat de bucurie, alergă către munte; el 
vină toată ziua şi de cu seară chiar se puse la pîndă, chiar pe locul unde 
tatăl său murise. 

Noaptea era întunecoasă. Tinărul vinător, obosit, se lăsă fără voia 
lui doborit de somn, cînd un zgomot nemaipomenit îl deşteptă. El zări o 
lumină ciudată, văzu arborii pădurii luminindu-se unul după altul ca la 
vapaia unui mare cuptor, auzi zgomotul pămîntului răscolit şi al ramuri- 
lor strivite. Fără să părăsească adăpostul său, Stoian isi încărcă flinta si 
ceru ajutorul lui dumnezeu. Deodată ieşi la larg din desişul pădurii un 
berbec uriaş, ai cărui ochi zvirleau flăcări si a cărui lind strălucea ca 
razele soarelui. 

— Stoian, Stoian — strigă el — eu am omorît pe tatăl tău și te voi 
omori şi pe tine. 

— Nu încă — răspunse tinărul. Cu ajutorul lui dumnezeu te voi 
ucide eu pe tine. 

Ochi aşa de bine, că animalul lovit intre ochi se rostogoli şi căzu 
fulgerat. 

Stoian se azvirli pe dobitoc şi il înjunghie. Începuse să-l jupoaie, 
cînd deodată se ivi lingă el o femeie înaltă, cu părul negru, cu ochii verzi. 
Era zîna pădurii, Vila Muntelui. 


Stoian — grăi ea — m-ai scăpat de-un dușman; dă-mi mina, 
sint sora ta. Cind vei avea nevoie de-un sprijin, gindeste-te la mine. 

Tinărul vinător mulţumi zinei si cobori la Krujevatz. fericit şi 
mindru de vinatul său. Agăţată de perete lina de aur a berbecului lumina 
toată încăperea, Din tot ţinutul oamenii veneau ca să se minuneze și 
Stoian fu numit regele muntelui, cum fusese si tatăl său. Nu se afla nici 
o fată să nu-i zimbeasca, trecînd pe lingă dinsul. 

În timpul ăsta, turcul (dumnezeu să-l bată) era stăpin pe toată 
Serbia. Resid, pasa din Belgrad, era un vechi ienicer care poate că fusese 
viteaz în timpul său, dar acum nu mai era decit un bătrin egoist și gro- 
solan, care își trecea viata bind, fumind şi dormind. 

Pentru a cirmui un popor căruia îi batjocorea limba, credinţa şi 
obiceiurile, avea pe lingă el un om venit nu se ştie de unde, unul din 
aceia care nu trăiesc decit din prădăciuni. Yacub (ăsta era numele acestui 
cinstit om) avea fruntea mică, ochi de viezure, un nas încovoiat ca un 
cioc de vultur şi zece degete mai incirligate decit nasul său. Dintre toate 
cuvintele limbii, acela pe care-l cunoştea mai bine era verbul a lua; el 
îl conjuga la toate timpurile şi la toate modurile. Cit despre verbul a da 
înapoi, nu ştia ce înseamnă. Fie ca Satan să-l înveţe in vecii vecilor 
în iad! 

Într-o zi, cînd Resid venise să vineze la Krujevatz, Yacub, dupa 
obiceiul său, începu să stringă darea în folosul său. 

Să spunem totuși, pentru a fi drepţi, că el dădea cite ceva şi stă- 
pinului său; care nu dădea din aceasta nimic sultanului. 

Intrind in casa lui Stoian, sfetnicul fu orbit de lina de aur. Ochii săi 
străluciră de lăcomie, miinile sale se zgirciră. i 

— Fiul meu — spuse el tinărului vinător — iată o bucată minunată ! 
Pașa trebuie să cunoască toate dobitoacele pădurilor sale; mergi de-i du 
această blană de berbec. E a lui. 

— Lina este a mea — răspunse Stoian. Nu vreau s-o dau nimănui. 

— Cine îți spune s-o dai? urmă sluga pașei. Cu mai-marii pamintu- 
lui fiecare dar e un schimb. Pașa, stapinul meu şi al tău, este prea darnic 
ca să rămină îndatorat unui supus. 

— Eu nu vind bunul meu, îl păstrez — răspunse Stoian. 

— Măsoară-ți cuvintele, tinere zise Yacub, incruntind sprin- 
ceana — mindria aduce nenoroc şi paşa are brațul lung. Vreau sa am 
această lină, imi trebuie. 

Drept orice răspuns, Stoian isi desprinse pușca şi îi arătă renega- 
tului uşa. 

— Nu te supăra, fiul meu -— spuse Yacub, ieşind cit mai grabnic. 
Poate într-o zi îţi va părea rău că n-ai ascultat sfatul meu. 

Reintors la palat, renegatul găsi pe Resid bind cu paharul mare, 
vin alb de: Semedria. 

— Gusta din acest vin — zise el lui Yacub — este vin de Tokay. 
De l-ar gusta cadiii!, ar da în schimb tot Coranul lor pentru o sticlă. 

— Băutura asta e minunată — răspunse renegatul — dar nu face 
cit vinul alb pe care l-am băut la Smirna. Este adevărat că pașa are 
acolo o vie care dă struguri fără asemănare. 

— E foarte norocos — spuse Resid, beat de-a binelea. 

-— Cine vă opreşte de a fi tot atit de fericit ca el? făcu Yacub. Se 
află in această ţară un oarecare Stoian, un fel de vrăjitor, care în opt 
zile poate să planteze o vie care să dea struguri asemănători. Dar poate 
va face mofturi. 

— Mofturi! zise turcul ridicînd din umeri. Să i se trimită un tenicer 
şi să i se spună că dacă în opt zile nu am o vie tot aşa de frumoasă 
ca aceea din Smirna, si cu struguri tot atit de buni, îi voi tăia 
capul. 

— N-ai ce răspunde la această judecată — zise Yacub, rizind cu 
gura pina la urechi și adăugă incet de tot: Lina de aur este a mea. 

Cind Stoian primi trista veste, el începu să plingă. 

— Vai, mamă, sintem pierduţi! 

— Fiul meu — spuse sărmana femeie — nu ţi-am spus că această 
flintă te va costa viața, aşa cum l-a costat $i pe tatăl tău? 

Deznădăjduit, tînărul ieşi, luind-o tot înainte, alergind la noroc. 
La poalele muntelui, o tinără fată. trecu aproape de el. 

— Frate — îi spuse ea — de ce plingi? 

-— Dumnezeu să te aibă în pază — răspunse ursuz Stoian — tu nu 
mă poţi ajuta. 

— De unde știi? răspunse ea; numai la nevoie se cunosc prietenii. 

Vinatorul inalta capul şi recunoscu pe Zina Muntelui. El i se zvirli 
plingind in braţe și îi povesti toată răutatea lui Yacub şi toată nebunia 
pașei. 

— Nu-i decit atit? zise zina; curaj, frate, sînt cu tine! Du-te de-l 
găsește pe pasa, întreabă-l unde vrea să-i plantezi via şi spune-i să pună 
oameni să-i sape gropile. la atunci o rămurică de busuioc, planteaz-o 
în brazdă şi dormi liniștit în această nouă grădină. In mai putin de opt 
zile, vei culege de acolo struguri copti. 

Stoian făcu ceea ce îl învățase zina. Din prima zi plantă o rămurea 
de busuioc, dar n-avea de loe încredere in făgăduielile zinei si adormi 


1 Judecători turci. (n.t.) 


cu inima grea. Sculat înaintea soarelui, el alergă la primele brazde. 
Butaşii începuseră să se ivească din pămînt. În a doua zi erau mari, 
în a treia zi îşi deschideau frunzele, in a patra zi inflorira. În a şasea zi 
cu toate că era primăvară, ciorchinii erau pirguiti. Stoian îi culese, îi 
stoarse şi aduse cruntului său stăpin un urcior de vin dulce şi o farfurie 
cu struguri copti. 

La vederea acestui minunat cules de vie, fiecare fu mirat, in afară 
de pasa, care găsi lucrul foarte firesc şi nici nu-i mulțumi sărmanului 
Stoian. Nimic nu este mai lesne, zice proverbul, decit să iei șerpii cu 
mina altuia. i 

— Ei bine — spuse Reşid lui Yacub — ce gindeşti tu despre puterea 
mea? Eu nu sînt vrăjitor, mă mindrese cu asta. Cind ai sabia în mină 
nu ai nevoie să ştii nimic, nici să ai ceva: argintul şi istetimea altora, 
toate-s ale tale. 

— Ma minunez de geniul altetei voastre — răspunse sfetnicul, incli- 
nindu-se — de aceea nadajduiesc că nu veţi lăsa lucrarea voastră neter- 
minată. 

— Lipsește ceva viei mele? întrebă Reşid cu o mutră nemulțumită. 

— Îi lipseşte turnul de fildeş, care la Smirna stirneşte prețuirea 
credincioşilor gi nefericirea necredincioşilor, 

— Nu-i decît asta? zise pasa rizind. Apropie-te, tinere. Dacă într-o 
lună n-am un turn de fildeș ca acela din Smirna, îţi tai capul. Ai auzit, 
supune-te ! 

Stoian alergă plingind la maică-sa. 

— Vai, mamă, sîntem pierduţi! 

— Du-te, copilul meu, aleargă la munte, poate vei găsi acolo pe 
binefăcătoarea gi prietena noastră. 

Tinărul alergă la munte şi de trei ori o chemă pe zin&. Ea veni 
la el surizind şi-l ascultă cu blindete. 

— Nu-i decît atit? zise ea. Curaj, frate, sint cu tine! Du-te de caută 
pe paga. Cere-i o corabie, trei sute de butoaie cu vin, două sute de plosti 
cu ţuică şi doisprezece dulgheri. Odată pe apă, mergi drept inainte. De 
îndată ce corabia va fi între doi munţi, coboară la țărm, seacă lacul pe 
care-l vei găsi inaintea ta şi umple-l cu vin gi cu ţuică. Cind elefanții 
vor veni seara să se adape, ei vor bea pina vor cădea beti morţi: dulgherii 
le vor tăia colții, tu vei face din ei iute o încărcătură serioasă. Întoarce-te 
apoi în via ta cu prada, ia cu tine o rămurea de busuioc gi culcă-te 
liniştit în această tinără grădină: în opt zile turnul de fildeş va fi 
înălțat, 

Stoian făcu tot ce îl povatuise Vila. Corabia se opri între doi munţi, 
goliră lacul şi-l umplură cu vin şi cu ţuică. 

Pe inserat, elefantii veniră in cird. Primul care gusta ţuica paru 
mirat; dar curind reveni la indeletnicirea asta cu plăcere și fiecare la 
rindul său făcu la fel. Fu atunci o bucurie, un zgomot, o zarvă nespusă. 
Toată lumea elefanților se sărbătorea. În ciuda obiceiului şi a bunei 
rinduieli, regele elefanților jucă un dans de caracter şi regina valsă cu 
un tînăr curtean. Pe urmă toată ceata căzu într-un somn greu și dulgherii 
îşi începură lucrul. Nu roși de patania ta, bun popor al elefanților, nu 
esti tu primul căruia, în timpul betiei sau al somnului, i s-au ros colții 
ŞI nici nu vei fi ultimul! 

Întors in ţară, Stoian aşeză in grădină această uriașă grămadă de 
fildeș. Ascuns în dosul zidului, Yacub pindea pe tinărul vinător pen- 
tru a-i smulge taina, dar Stoian petrecu toată ziua cintind doine, intova- 
ragindu-se din guzlă. Cind noaptea pogori giulgiul său pe pămînt, nimic 
nu era încă facut. Yacub se îndepărtă, frecindu-si miinile. „E pierdut 
— gîndi el — lina de aur este a mea“, 

Dar de dimineaţă, turnul de fildeş ieşea din pămînt, a doua zi se 
ridica pînă la înălţimea primului cat, în a şasea zi era terminat, cu cupola 
şi minaretele sale. Cale de zece leghe jur împrejur el strălucea în soare, 
mai alb decit marea luminată de argintia lună. 

La vederea acestei clădiri minunate, fiecare fu mirat, în afară de 
pașă, care găsi lucrul foarte firesc şi nici nu-i mulțumi bietului Stoian. 

— Ei bine — zise el către Yacub, mingiindu-si minerul iataganului 
său — ce gindesti tu despre puterea mea? 

— Mă minunez de geniul alteţei voastre — răspunse renegatul, 
inclinindu-se. Nadajduicse de asemenea că nu veţi lăsa lucrarea neter- 
minată. 

— Lipseşte ceva turnului meu de fildeș? întrebă Resid cu o mutră 
nemulțumită. 

— li lipseşte prinţesa Indiilor. Ce înseamnă turnul de fildeş dacă 
el nu ar închide desăvirşirea celor zamislite in lume? 

— Tu ai dreptate — reluă pasa. Păsărica dă preţ coliviei. Apro- 
pie-te, tinere — îi zise lui Stoian. Pleacă, du-te, caută-mi pe prinţesa Indiei. 
Și dacă te întorci fără să-mi aduci această minune de frumuseţe, îţi voi 
tăia capul. Ai auzit, supune-te! 

Stoian alergă la mama sa plingind. 

— Vai, mamă, sintem pierduţi; nu-ţi vei mai revedea niciodată 
copilul! 

— Du-te, fiul meu, aleargă la munte ; vei găsi acolo pe binefăcătoarea 
şi prietena noastră. 

Tinărul alergă la munte și de trei ori chemă pe zină. Ea veni către 
el, surizind, și-l ascultă cu drag: 


— Nu-i decit asta? zise ea. Curaj, frate, sint eu cu tine. Du-te de 
găseşte pe pasa şi cere-i o navă mare. Pe corabie aşază douăsprezece 
frumoase prăvălioare, pune acolo stofe si podoabe nemaivăzute în tot 
bazarul Constantinopolului. În aceste prăvălioare pune drept vinzători 
doisprezece din cei mai frumoşi flăcăi ai Serbiei și imbraca-i ca pe nişte 
prinți. Pleacă după aceea şi, cind corabia se va opri între doi munţi, 
coboară pe uscat; vei fi chiar în împărăţia Indiei. Aci, ia guala ta şi 
cîntă împreună cu însoțitorii tăi şi atunci cînd fiicele ţării vor veni la 
fintină, pofteste-le să vadă bogăţiile navei tale. Fă-le daruri; ele vor fi 
incintate de mărinimia ta şi, reintoarse în oraș, vor zice: „Niciodată nu 
s-a văzul o navă mai frumoasă, comori mai bogate şi neguţători mai 
indatoritori. Femeie și prinţesă, fiica regelui Indiei e de două ori mai 
curioasă ; ea va veni să te vadă; fă-o să petreacă toată ziua, dar de cum 
se va lăsa noaptea, ridică ancora şi înalță pinzele. Cind prinţesa va fi 
pe corabia ta, nu va îi încă totul terminat. Ea este vrăjitoare şi poate 
să te facă să induri multe neajunsuri. Ascultă însă sfaturile mele şi vei 
izbuti. 

Zicind acestea, zina se apropie de piriul ce cobora din munte şi 
chemă un somon care urca şuvoiul. Îi desprinse un solz pe care i-l dădu 
lui Stoian. 

— Ia acest talisman — îi spuse ea. Dacă vreodată vei avea nevoie 
de un sprijin în fundul mărilor, azvirle în apă acest solz şi cheamă pe 
fratele meu, somonul, în ajutorul tău. 

Apoi, ridicind ochii la cer, zina zări un șoim care urmărea o porum- 
biţă. Ea fluieră şi cele două păsări veniră de se aşezară pe umărul ei. 
Șoimului îi desprinse o pană din mof, porumbiţei îi scoase o pană din 
aripă şi le dădu lui Stoian. 

— Ta aceste două talismane — îi spuse ea. De vei avea vreodată 
nevoie să capeti vreun ajutor din văzduh, azvirle aceste pene vintului şi 
cheamă în sprijinul tău pe fratele meu, șoimul, sau pe sora mea, porum- 
bita. Si, acum, rămas bun, frate; am facut pentru tine tot ce mi-a stat 
în putință; nu mă vei mai vedea niciodată. 

Stoian ii mulţumi zinei, sora lui, şi făcu tot ce-i spusese ea. Corabia 
se opri între doi munţi, tinerele fete veniră la fintina, ascultară cinte- 
cele lui Stoian, se urcară pe punte, primiră cele mai frumoase daruri 
fără a se lăsa prea mult rugate şi, o dată cu seara, se spunea in tot 
oraşul: „Niciodată nu s-a văzut o navă mai frumoasă, comori mai bogate, 
neguțători mai îndatoritori. 

A doua zi, prinţesa Indiei, urmată de douăsprezece însoţitoare, veni 
la țărm într-un minunat baldachin, purtat de cel mai blind şi mai frumos 
elefant. Ea avea pe umăr un mic papagal verde, care o înveselea cu vor- 
băria lui. Stoian alergă înaintea prinţesei şi-i făcu o primire demnă de 

nava sa. La fiecare prăvălioară se desfășurau stofele cele mai scumpe, 
străluceau giuvaerurile cele mai rare: inele, cercei, salbe, diademe. Prin- 
tesa și insotitoarele sale fură vrajite ca ciocirliile de o oglindă. Ziua 
trecea fără ca ele să-și poată desprinde de pe atitea minuni ochii lor 
mirati si incintati. 

De îndată ce noaptea se pogori peste mare, Stoian ridică ancora şi 
inalta pinzele. La primele clătinături ale vasului, prinţesa se sperie, se 
urcă pe punte și luind pe degetul său papagalul, îi spuse: 

— Pasăre iubită, zboară, instiinteazi pe tatăl meu că i se fură 
copila. 

Papagalul plecă, dar în acelaşi timp, Stoian zvirli vintului pana de 
şoim, strigind: 

— Frate soimule, vino-mi în ajutor! 

Si iată că în înaltul cerului se zări un punct negru. Era un șoim care 
pică din zbor drept pe papagal, si il duse pe o stincă ca să-l sfigie. 

Prinţesa privi pe Stoian cu un aer dispretuitor si zvirli inelul ei în 
mare. De îndată corabia se opri ca și cînd ar fi atins fundul mării. De- 
geaba sufla vintul în pinze, o putere ascunsă tinea vasul nemișcat. 

Stoian zvirli in apă solzul somonului, strigind: 

— Frate somonule, vino-mi în ajutor! 

Nici nu sfirgise bine vorba că se şi văzură scinteind pe fata apei stră- 
lucitorii solzi ai unui somon uriaș; pe urmă peștele se scufundă, luă inelul 
şi corabia începu să lunece cu repeziciune, împinsă de cel mai prielnic 
dintre vinturi. 

În acest timp, prinţesa dădu un strigăt şi alergă să se întilnească cu 
insotitoarele sale. Dar a doua zi, la începutul zilei, ea urcă pe punte și 
zise lui Stoian: 

— Cu un cuvint, pot schimba acest vas în piatră și tu nu-ţi vei mai 
revedea niciodată ţara ta. Dar dacă o să poţi să-mi dai apă vie, sint gata 
să te urmez. Vezi acolo, departe, acea stincă din care iese un fum gros? 
Acolo e o fintină păzită de doi balauri, ale căror nări improașcă foc. 
Nimeni n-a înşelat vreodată vegherea acestor dihănii, care nu dorm nici 
zi, nici noapte. Dacă tu poţi dobindi ceea ce nu a izbutit nimeni, dacă 
tu poţi umple această sticluţă, nu vei avea o prietenă și o roabă mai cre- 
dincioasă ca mine. 

Drept orice răspuns, Stoian puse mina pe sticluta și zvirli pana de 
porumbita, 'strigindu-i: 

— Sora porumbito, vino-mi în ajutor! 

De îndată o porumbitaé alba ca zăpada se așeză pe umărul lui Stoian,. 
luă sticluta în cioc, se ridică în slava cerului și se făcu nevăzută. După 
o oră, ea se întoarse într-un suflet si Stoian putu să-i dăruiască prinţesei 
apa vie. 


— Mulţumesc, prietene — zise tinăra cu voce mîngiioasă — din clipa 
asta nu mai ai a te teme de mine. Vorbeşte, unde mă duci? 

— Pasei, stăpinul meu — răspunse Stoian. 

— Ah! zise ea, coborind vălul peste faţă şi se depărtă. În tot timpul 
drumului nu-i mai vorbi lui Stoian. 

Cind se află la Krujevatz despre întoarcerea tinărului vinător, fu 
sărbătoare. Din oraş și din sat, alergară cu toţii să vadă intrarea prinţesei 
Indiei. Era o privelişte minunată. Veneau întîi cele douăsprezece inso- 
ţitoare, călare fiecare pe cite un cal negru. Fiecare cal era ținut de hat 
de cite un tovarăș de-al lui Stoian. Nu se putea vedea nimic mai măreț 
sa aceşti tineri cu straiele lor bogate, cu cingătorile lor strălucitoare, cu 
săbiile lor în teci de argint, cu flintele lor incrustate cu aur şi argint. 
Dar toate fură uitate cînd fu văzut Stoian şi cucerirea sa. Cu toate că ea 
era învelită în lungi văluri, care nu îngăduiau să se vadă decit doi ochi 
mari, negri, prinţesa lăsa mai prejos pe insotitoarele sale, precum luna 
întunecă cu mult stelele. Calul său alb părea bucuros că o poartă, Toţi 
oamenii se minunau în trecere, iar femeile cătau spre Stoian. Frumos, 
mindru și trist, el fura toate privirile. 

Intrată în palat, unde o aştepta pasa, străina își ridică vălul. La 
vederea acestei incintatoare frumuseți, Resid, uitindu-şi vîrsta, alergă 
spre prinţesă cu un pas şubred şi vru s-o îmbrățişeze. Dar ea il indepărtă 
cu atita tărie, că dacă n-ar fi fost acolo credinciosul Yacub, paşa, cu 
toată măreţia sa, şi-ar fi rupt nasul de pămînt. 

— Hei — spuse el — frumoasă sălbatică, ce ţi-a facut robul tău ca 
să fie astfel cinstit? 

— Sinteti un prost-erescut — zise cu mindrie prințesa. Nu mă între- 
baţi nici despre numele meu sau al tatălui meu, nu știți nici cine sint, 
nici ceca ce vreau. Sint un ciine sau un șoim ca să fiu luată cu forța? Sa 
ştiţi că pentru a mă lua de soţie, ar trebui să stapiniti o îndoită tinereţe: 
aceea a sufletului gi aceea a trupului. 

— Am sufletul foarte tinăr — zise pașa. Cit despre trup, n-aş cere 
alteeva decit să intineresc, de n-ar fi decit pentru a te lua de soţie și a 
trăi timp indelungat lingă domnia ta. Dar mijlocul? 

— Mijlocul l-am găsit — spuse prințesa. lată o sticluta plină cu 
apă vie. Puneti să vi se taie capul. Odată mort, cu vă voi stropi cu 
această apă fermecată şi vă voi învia, tinăr şi frumos ca la douăzeci 
de ani. 

Pasa făcu o mutră acră, pe urmă, privind în jurul lui, îl zări pe Stoian 
şi încruntă sprinceana. 

— Cred in această apă minunată — zise el — dar nu m-aş supăra de 
a avea o dovadă. Dacă am face o încercare cu acest băiat frumos, a cărui 

vedere mă supără, nu ştiu pentru ce? Apropie-te, supusule, pentru a te 
intineri ti se va tăia capul. 

— Sint destul de tinăr pentru a mă lipsi de această încercare — răs- 
punse Stoian, privind la frumoasa indiană — dar chiar de-aş muri, nu 
dau înapoi înaintea primejdiei. Ce-mi trebuie viata? 

La un semn al pașei, un ienicer scoase sabia şi, dintr-o lovitură tăie 
capul tinărului. Toţi scoaseră un strigăt de groază, dar îndată prinţesa 
stropi cu apa sa minunată acel trup, care se mai zbătea încă. Stoian se 
ridică plin de viaţă şi de sănătate și atit de frumos şi de tinăr, incit 
bătrinul pasa, innebunit de gelozie, strigă: 

— Reintinereste-ma, prinţesă, si repede, fără a pierde nici o clipă! 

El chema ienicerul, îi dădu porunci, pe urmă, zărind pe Yacub, care 
se prefăcea că plinge, îi zise: 

— Sărmane Yacub, credinciosul meu prieten, mina mea dreaptă, nu 
pot să te las batrin cînd eu mă voi face iarăşi tînăr; nu ne vom mai putea 
înțelege; nu, prietene, eu nu sînt un egoist. Am nevoie de tine, trebuie 
să reintinerim amândoi, Să ni se taie capul în același timp. 

La această dovadă de prietenie, Yacub se făcu palid ca moartea. El 
încercă să vorbească, deschise gura, dar semnalul se dăduse $i, în acea 
clipă, capul său se rostogoli pe pămînt, alături de cel al pașei. 

— Să fie ridicate aceste leşuri — zise cu răceală prințesa — și sa 
fie azvirlit cîinilor trupul neobrăzatului care a îndrăznit să nu mă 
respecte. 

La aceste cuvinte, fiecare se uită la celălalt. Turcii încruntară sprin- 
ceana, dar sirbii scoaseră săbiile și ziseră: 

— Prinţesa are dreptate. Năpasta a căzut pe cel care a iscat-o. Vai 
şi-amar de cel care nu cinsteşte o femeie! 

Un bătrin ture răspunse: 

— Ceea ce s-a făcut, s-a făcut. 

Făcindu-se pace din nou, prinţesa spuse lui Stoian: 

— lată-mă văduvă înainte de măritiș iar tu nu mai ai stăpin. Nu 
mergi să mă duci înapoi tatălui meu? 

— Nici nu mă gindese — zise Stoian. Cel mai frumos obicei al băr- 
batilor din Serbia este să-și răpească soţia, şi iată aci doisprezece inso- 
titori, care sînt gata să facă ca mine. 

— Stoian — zise prinţesa, surizind — tu știi că nu-mi place forţa. 
Ce nevoie ai să mă rapesti? Nu-ţi ajunge să mă duci lingă mama ta şi 
să-mi faci loc în căminul tău? 

Zis şi făcut — şi în aceeaşi zi se făcură treisprezece căsătorii la 
Krujevatz. 


Reşid avu mai multi urmaşi și se găsiră mai multi Yacubi, căci acolo 
unde este un pasa ca Reşid, acolo se găsesc, de asemenea, lingusitori si 
tradatori; dar pataniile altora folosesc railor şi frica îi îndreaptă. Nimeni 
nu-l tulbură pe Stoian, toţi cinstiră pe prinţesa Indiei. Încă se mai vede 
casa pe care cei doi soţi au locuit-o şi străinilor li se arată o piatră age- 
zată deasupra porţii şi pe care, se zice, însuşi Stoian a sculptat-o. Se vede 
acolo o puşcă încrucișată cu un iatagan. Deasupra stă scris cuvîntul care 
face fericirea Serbiei si spaima osmanliilor — Svobodnost — Libertatea. 


